অসমীয়া মাধ্যমৰ প্ৰতি অনিহাই সামগ্ৰিকভাৱে সাহিত্য-সংস্কৃতিত বিৰূপ প্ৰভাৱ পেলাইছে: পৱিত্ৰ মাৰ্ঘেৰিটা | প্ৰথম খবৰ\nHome/ শীৰ্ষ/অসমীয়া মাধ্যমৰ প্ৰতি অনিহাই সামগ্ৰিকভাৱে সাহিত্য-সংস্কৃতিত বিৰূপ প্ৰভাৱ পেলাইছে: পৱিত্ৰ মাৰ্ঘেৰিটা\nঅসমীয়া মাধ্যমৰ প্ৰতি অনিহাই সামগ্ৰিকভাৱে সাহিত্য-সংস্কৃতিত বিৰূপ প্ৰভাৱ পেলাইছে: পৱিত্ৰ মাৰ্ঘেৰিটা\nজ্যোতি চিত্ৰবনৰ অধ্যক্ষ পৱিত্ৰ মাৰ্ঘেৰিটাৰ সৈতে প্ৰথম খবৰৰ সাক্ষাৎকাৰ। প্ৰথম খবৰৰ হৈ বৰ্ষাজ্যোতি দাস আৰু জোনমণি দাসে গ্ৰহণ কৰা সাক্ষাতত পৱিত্ৰ মাৰ্ঘেৰিটাই ক’লে কিয় নচলে অসমীয়া চলচ্চিত্ৰ, অসমীয়া চলচ্চিত্ৰ উদ্যোগৰ উত্থানৰ বাবে কি কৰিব তেওঁ।\nমোৰ জন্ম অসমৰ মাৰ্ঘেৰিটাত, ১৯৭৪ চনৰ ৩১ অক্টোবৰত।\nআপোনাৰ শিক্ষা জীৱন ক’ত, কেনেকৈ আৰম্ভ হ’ল?\nমোৰ শিক্ষা জীৱনৰ আৰম্ভণি হয় মাৰ্ঘেৰিটাত। তাৰ পিছত যোৰহাট জে বি কলেজ। তাৰ পিছত ডিপ্ল’মা কৰিছোঁ আছাম টেক্সটাইল ইন্সটিটিউটত। তিনি বছৰীয়া ডিপ্ল’মা।\nঅসমৰ সাংস্কৃতিক জগতখনৰ লগত কেতিয়াৰপৰা জড়িত হৈ পৰিল?\nঅসমৰ প্ৰায়বিলাক ল’ৰা-ছোৱালীয়ে যিদৰে সৰুৰেপৰাই স্কুলত, গাঁৱৰ ভাওনাত বা নামঘৰৰ ভাওনা বা স্কুলৰ আকস্মিক বক্তৃতা, গানৰ প্ৰতিযোগিতা এইবিলাকত যেনেকৈ স্বাভাৱিকভাৱে জড়িত হৈ পৰে, সৰুৰে পৰাই থিক তেনেদৰে ময়ো জড়িত হৈ পৰিছিলো। কিন্তু পেছাদাৰী ক্ষেত্ৰখনত বন্ধু জুবিন গাৰ্গৰ সৈতে ১৯৯৪ চনৰপৰা জড়িত হৈ পৰিলোঁ। তেতিয়া মোৰ বয়স আছিল মাত্ৰ ২০ বছৰ। আৰু তেনেকৈয়ে মই পেছাদাৰী জগতখনৰ লগত জড়িত হৈ পৰিলোঁ।\nআপুনি অভিনয়ৰ ক্ষেত্ৰত কিবা আনুষ্ঠানিক শিক্ষা গ্ৰহণ কৰিছিল নেকি?\nপ্ৰথমতে মই অভিনেতা নহয়েই। অৱশ্যে চেগা-চোৰোকাকৈ দুই-এখন ছবিত, ৰাষ্ট্ৰীয় পুৰস্কাৰপ্ৰাপ্ত মন যায় ছবিখনত অভিনয় কৰিছোঁ। তাৰ পিছত বহুকেইটা গুৰুত্বপূৰ্ণ চৰিত্ৰত অভিনয় কৰিছোঁ। আচলতে যদিও শিকা নাই, কিছুমান ভাল নাটক চাই বা চিনেমা চাই যিখিনি সকলোৱে শিকে, ময়ো তেনেকৈয়ে শিকোঁ। ইয়াৰ বাবে মোৰ আনুষ্ঠানিক শিক্ষা নাই।\nসাংস্কৃতিক ক্ষেত্ৰখনত মহিলাসকলে বহুতো অসুবিধাৰ সন্মুখীন হ’বলগীয়া হয় বুলি অভিযোগ শুনো বা উপযুক্তসকলে স্থান নাপায় বুলিও অভিযোগ উত্থাপিত হয়। কথাষাৰ কিমানদূৰ সঁচা?\nতেনেধৰণৰ অভিযোগ বা তেনেধৰণৰ কথা পৃথিৱীৰ প্ৰতিটো পেছাদাৰী-অপেছাদাৰী ক্ষেত্ৰতে আছে। কিন্তু সাংস্কৃতিক জগতত যিহেতু সকলো সময়তে শুভাকাংক্ষীসকলৰ বা জনসাধাৰণৰ সকলো সময়তে দৃষ্টিত থাকে, গতিকে এই কথাখিনি গ্লেমাৰাছ মানুহৰ কথা। গ্লেমাৰাছ চমক থকা পৃথিৱীখনৰ কথা পাতি ভালপায়। এক লাখ ঘটনাৰ ভিতৰত এটা ওলালেও বেছি আলোচনা হয়। এনেধৰণৰ ঘটনা খেতিপথাৰতো হয় বা অন্যান্য বেলেগ ক্ষেত্ৰতো হয়। অসমত মই ব্যৱহাৰিকভাৱে বিগত ২৫ বছৰ ধৰি এই সাংস্কৃতিক জগতখনৰ লগত জড়িত হৈ আছোঁ। কিন্তু মই আজিলৈকে দেখা নাই। মই শুনিছোঁহে যে, জয়মতীৰ সময়ত আইদেউ সন্দিকৈক সামাজিক বহু কাৰণত অত্যাচাৰ কৰিছিল। তাৰ পিছত মই যিমানখিনি দেখিছোঁ বা যিখিনি শিল্পীক লগ পাইছোঁ, কনিষ্ঠ শিল্পীক লগ পাইছোঁ বা মোৰ পৰিবাৰো এগৰাকী অভিনেত্ৰী। মোৰ ভণ্টীৰ দৰে বহু ছোৱালীয়ে, যিয়ে আগবাঢ়ি আহিছে কাৰো মুখত মই শুনা নাই অসুবিধা হৈছে বুলি। ভাল অভিনয় কৰিলে, ভাল গান গালে, পাৰদৰ্শী হ’লে ইয়াত সমাদৰ পাবই। ইয়াক কোনেও ঢাকি ৰাখিব নোৱাৰে বা জোৰ কৰি সাংস্কৃতিক জগতখনৰ পৰা আঁতৰাই আনিব নোৱাৰে।\nপৱিত্ৰ মাৰ্ঘেৰিটাৰ সৈতে জোনমণি দাস আৰু বৰ্ষাজ্যোতি দাস।\nঅসমৰ ভ্ৰাম্যমাণ জগতৰ চাহিদা বহুত বেছি। এইক্ষেত্ৰত আপুনি ভ্ৰাম্যমাণ আৰু বোলছবি জগতৰ কোনটোক আপুনি বেছি প্ৰাধান্য দিয়ে বা কোনটোক ভাল বুলি ভাবে?\nভ্ৰাম্যমাণ থিয়েটাৰ হ’ল অভিনয় জড়িত কথা আৰু চিনেমাও অভিনয় জড়িত কথা। দুয়োটাই অভিনয়। এতিয়া অভিনয় আচলতে দুয়োটা ক্ষেত্ৰতে অভিনেতাসকলে ভালপায়। কলা-কুশলীসকলে ভালপায়। এতিয়া অসমত চলচ্চিত্ৰৰ কিছু নেতিবাচক দিশৰ বাবে বিভিন্ন ধৰণৰ আৰ্থ-সামাজিক, ৰাজনৈতিক আৰু বহু ধৰণৰ কাৰণত সামূহিকভাৱে অসমীয়া চলচ্চিত্ৰ কিছু দুৰ্দশাগ্ৰস্ত হৈছে। কিন্তু সেইটো বৰ্তমান উঠি আহিছে। ভ্ৰাম্যমাণত দৰ্শকৰ সংখ্যা বেছি আৰু পদূলিলৈ যায়। গাঁৱৰ চুবুৰীয়ে চুবুৰীয়ে ঘূৰে। তাৰ বাবে স্বাভাৱিকভাৱে দৰ্শক বেছি হ’ব। আমাৰ চিনেমা কম। কিন্তু আচলতে তুলনা কৰিব নোৱাৰি। তুলনা কৰিব নোৱাৰি এইকাৰণেই যে, আহাৰ হিচাৰে ৰুটী ভাল নে চাউল ভাল সেই কথাটোৰ দৰে। আহাৰ আহাৰেই। কাৰোবাৰ বাবে ৰুটী প্ৰিয়, কাৰোবাৰ বাবে ভাত প্ৰিয়।\nবৰ্তমান যুৱ প্ৰজন্মৰ মাজত অসমীয়া ছবিৰ চাহিদা কমি গৈছে নেকি?\nসেইটোওটো ক’বই লাগিব। মই নকওঁ যে আগৰ দৰেই আছে। কিছু কমিছে। তাৰ বহু কাৰণ আছে। তাৰ ভিতৰত মই মোৰ দৃষ্টিত কওঁ সকলোৰে দৃষ্টিত ইয়াৰ প্ৰায়’ৰিটী নাথাকিব পাৰে। এতিয়া আমাৰ যিহেতু গোলকীকৰণ হৈছে। আমি ৰিলিজ হোৱাৰ দিনাখনেই বাহুবলী চাওঁ, ৰিলিজ হোৱাৰ দিনাখনেই আমি হলীউডৰ চিনেমাখন চাবলৈ পাওঁ। ইণ্টাৰনেটত আমি জাপানীজ চিনেমা এখন, ইটালীয়ান এখন বা কোৰিয়ান চিনেমা এখন চাবলৈ পাওঁ, আৰু সেইবিলাক হ’ল গোটেই বিশ্ব ব্যাপ্ত বজাৰত থকা ইংৰাজী চিনেমা বা তামিল-তেলেগু বা হিন্দী চিনেমা ইত্যাদি। যদি বাহুবলীৰ বাজেটৰ কথা কওঁ, সেই বাজেটত নিৰ্মিত চিনেমা এখনৰ লগত ব্ৰহ্মপুত্ৰ উপত্যকাৰ মাত্ৰ এক কোটি বা ডেৰ কোটি অসমীয়া চিনেমা চোৱা মানুহৰ যি ব্যৱসায়, যিখন ছবি নিৰ্মাণ হ’ব খুব বেছি ৬০ লাখ বা ৭০ লাখ টকা। এক কোটি টকা খৰচ কৰি সেই ছবিখনৰ কাৰিকৰী কৌশল, কিছু আধুনিক প্ৰযুক্তি সম্পন্ন চিন্তা-চৰ্চা প্ৰতিফলিত নহ’বও পাৰে। সেইটোও এটা কাৰণ। গতিকে আজিকালিৰ ল’ৰা-ছোৱালীয়ে বা দৰ্শকে সেইবোৰ তুলনা কৰে কিছু। সকলোৱেই কৰে, কাৰণ। নিজৰ ঘৰ উৰুখা পঁজা হ’লেও নিজৰ ঘৰৰ প্ৰতি সকলোৰে মৰম থাকে। সেইসকলে কিন্তু অসমীয়া চিনেমা জীয়াই ৰাখিছে। এতিয়া বেলেগৰ অট্টালিকা দেখি নিজৰ ঘৰটোক বেয়া বুলি ক’ব নোৱাৰি। নিজৰ ঘৰটোলৈতো উভতি আহেই মানুহ। তেনেদৰেই নিজৰ ছবি সদায় নিজৰ ছবি। আৰু বহু কথা আছে। মই সকলো মানুহক নতুনকৈ কওঁ, মই প্ৰথম কোৱা আৰম্ভ কৰিছোঁ যে আমাৰ শিক্ষাৰ মাধ্যমটো ইংৰাজী, মাধ্যমটো অসমীয়া নোহোৱাৰ বাবে তেওঁলোকে সাংস্কৃতিকভাৱে আঁতৰি আহে। তেওঁলোকে ৰীতা চৌধুৰী বা ৰীতা চৌধুৰীৰ কিতাপখনক নাজানে। তেওঁলোকে অসমীয়া প্ৰতিদিন কাকত বা আমাৰ অসম, সাতসৰী নন্দিনীৰ পাত লুটিয়াই নাচায়। গতিকে শিক্ষাৰ মাধ্যমটোৱেও কিন্তু এজন ভাল পাঠক নাইকিয়া কৰিছে, ভাল দৰ্শক নাইকিয়া কৰিছে। অসমীয়া ভাষা-সংস্কৃতিৰ ভাল সাধক নাইকিয়া কৰিছে। শিক্ষাৰ মাধ্যমটো অতি গুৰুত্বপূৰ্ণ বিষয়।\nআপুনি ৰাজনীতিৰ ক্ষেত্ৰখনৰ লগতো জড়িত। কিবা বিশেষ কাৰণত জড়িত হৈ পৰিল নে এই ক্ষেত্ৰখনলৈ অহাৰ আগতীয়া পৰিকল্পনা আছিল?\nনহয় নহয়। ৰাজনীতিৰ ক্ষেত্ৰখনৰ লগত প্ৰত্যেকজন ব্যক্তিয়েই জড়িত। মই ভাবো প্ৰত্যক্ষ বা পৰোক্ষভাৱে। ভোট দিয়া মানেইতো ৰাজনীতিৰ অংশ হৈ গ’ল। আমি যেতিয়া ভোটটো দিওঁ বা টিপচহী দিওঁ বা ষ্টাম্প মাৰোঁ বেলটত, তাৰ মানেই ৰাজনীতিৰ অংগ। ৰাজনীতিক আমি বাদ দি থাকিব নোৱাৰোঁ। ৰাজনীতিয়ে আমাৰ প্ৰতিৰক্ষা নিৰ্ণয় কৰিব, ৰাজনীতিয়ে আমাৰ অৰ্থনীতি নিৰ্ণয় কৰিব, ৰাজনীতিয়ে আমাৰ শিক্ষানীতি নিৰ্ণয় কৰিব। সকলো দিশ ৰাজনীতিয়েই কৰে। ৰাজনীতিত কৃষক, খেলুৱৈ, শিল্পী, শিক্ষক, কলা-কুশলী, ৰাজনীতি কৰিম বুলি কৰা মানুহ, অৰাজনৈতিক সকলো মানুহ থাকিব। মই ভাৰতীয় জনতা পাৰ্টীৰ নীতি-আদৰ্শ বিশ্বাস কৰোঁ। সেইকাৰণেই আহিছোঁ। কাৰণ ভাৰতীয় জনতা পাৰ্টীৰ প্ৰতি মই সৰুৰেপৰা আকৰ্ষিত। ইয়াৰ মূল যিটো থিম, সেইটো পোনপটীয়াকৈ ভাৰতীয়, ভাৰতত জন্ম হোৱা এটা দৰ্শন। যেনেকৈ আজি কমিউনিষ্টৰ কথা ক’লে, সেই কমিউনিষ্টে কোনোদিনেই আকৰ্ষিত নকৰিলে মোক, কাৰণ কমিউনিজম বেলেগ পৰিৱেশত, হয়তো চীন, ৰাছিয়া, কিউবা এনেধৰণৰ দেশৰ পৰিপ্ৰেক্ষিতত সৃষ্টি হোৱা মতবাদ বা এটা দৰ্শন। সেইটো নহয়, মই ভাৰতীয় এই হাজাৰ বছৰীয়া পৰম্পৰা, য’ত ভাৰতীয় দৰ্শন, ভাৰতীয় ইতিহাস, তাৰ ভেটিত যি গঢ়ি উঠিছে সেই ভাৰতীয় জনতা পাৰ্টীৰ যি দৰ্শন, সেই দৰ্শনত মই আকৃষ্ট।\nবিজেপিত আনুষ্ঠানিকভাৱে যোগদানৰ সময়ত।\nআপুনি ছবি পৰিচালনা কৰে, অভিনয় কৰিছে, ভৱিষ্যতলৈ আৰু তেনে ধৰণৰ পৰিকল্পনা আছে নেকি? যিহেতু বহুবছৰ আপোনাক আমি এই ৰূপত পোৱা নাই।\nহয়। যোৱা তিনি-চাৰি বছৰ ৰাজনীতিৰ ক্ষেত্ৰখনত জড়িত হৈ আছোঁ। আৰু আচলতে যেনেকৈ খেতিয়ক এজনে চাৰি-পাঁচবছৰ খেতি নকৰিলে তেওঁ যে হালত ধৰিবলৈ পাহৰি যায় তেনেকুৱা কথা নহয়। মই চুটি ছবি নিৰ্মাণৰ লগতো জড়িত আছিলো। সংগীত প্ৰযোজকো আছিলো। অভিনয়-পৰিচালনাতো চেগা-চোৰোকাকৈ জড়িত আছিলো। সেইটো মূলতঃ মোৰ উপাৰ্জনৰ পথ। মোৰ জীৱন উছৰ্গাৰ পথ চলচ্চিত্ৰ, সংস্কৃতি ইত্যাদি। গতিকে মই ৰাজনৈতিক বা সমাজনীতিৰ কামখিনিৰ সমান্তৰালভাৱে কৰি যাম।\nপিছৰ প্ৰজন্মই আপোনাক কোনটো পৰিচয়েৰে মনত ৰখাটো আপুনি বিচাৰে? সাংস্কৃতিক ক্ষেত্ৰৰ পৰিচয়েৰে নে ৰাজনীতিবিদ হিচাপে?\nমোক মনত ৰাখে নে নাৰাখে মই নাজানোঁ। মনত ৰাখিবলগীয়া যোগ্যতা আছে নে নাই মই নাজানোঁ। কিন্তু দুয়োটাই মোৰ প্ৰিয় সমান্তৰালভাৱে। তুলনা কৰিব নোৱাৰোঁ। সাংস্কৃতিক পটভূমিত আছোঁ কাৰণেই মই ৰাজনীতিত মোৰ পৰিচয় কিছু আহিছে বা এই প্ৰশ্নটো তুমি মাক বেছি ভালপোৱা নে দেউতাক বেছি ভালপোৱা তেনেধৰণৰ কথা। দুয়োজনৰে পৰিচয় মই কঢ়িয়াই লৈ ফুৰোঁ।\nঅসমীয়া চলচ্চিত্ৰৰ প্ৰতি অসমীয়া মানুহৰ দায়িত্ববোধ কমি গৈছে নেকি?\nমাজতে বহু বেয়া হৈছিল। তাৰ পিছত আকৌ ভাল হৈছে। আচলতে গোটেই অসমবাসী ৰাইজক সমালোচনা কৰাৰ ধৃষ্টতা মোৰ নাই। সকলো পক্ষৰে দোষ আছে। গোটেই পৰিৱেশ আৰু গোটেই ছিষ্টেমটোৱে ইয়াৰ বাবে দায়ী। মই কৈছোঁৱেই শিক্ষাৰ মাধ্যম বেলেগ হোৱাৰ লগে লগে ছাত্ৰ-ছাত্ৰীসকলৰ অসমীয়া ভাষা, অসমীয়া আখৰকেইটাৰ প্ৰতি মৰম নাই। এতিয়া শংকৰদেৱ শব্দটো যদি ‘সংকৰ’ লিখে তেতিয়াও ইংৰাজী বা বেলেগ মাধ্যমবোৰৰ বাবে একো নাই। কিন্তু অসমীয়া মাধ্যমৰ ল’ৰা-ছোৱালীবোৰ সচেতন। অসমীয়া মাধ্যমৰ ল’ৰা-ছোৱালী সংস্কৃতিৰ প্ৰতি, ভাষাৰ প্ৰতি বেয়া হ’লেও অপ্ৰিয় সত্য মাতৃভাষাত পঢ়া মানুহখিনিৰহে আচলতে দায়বদ্ধতা বেছি। আৰু সংখ্যা কমি গৈছে। আমি হেৰুৱাই পেলাইছোঁ মানুহ। আৰু অকল সেইবিলাক কাৰণতে নহয়, আমাৰ গুণগত মানটোও চাব লাগিব। কম বাজেটতো ভাল চিনেমা, ভাল গান নিৰ্মাণ কৰিব পাৰি। এতিয়া ইমান নিম্নৰুচীৰ গান ওলাইছে, মই কেনেকৈ বাৰু অসমীয়া গান হ’ল বুলিয়েই মানুহক শুনিবলৈ কওঁ। দুই-এখন মাজতে এনে গুণগত মান নাছিল,বেয়া চিনেমা নিৰ্মাণ হৈছে। মই কেনেকৈ ক’ম অসমীয়া হ’ল বুলিয়েই সেইখন ছবি চাবলৈ। গতিকে দুয়োপক্ষৰ কথা যে অসমীয়া চিনেমাৰ প্ৰতি মৰমো থাকিব লাগিব আৰু অসমীয়া ছবি নিৰ্মাতায়ো অসমীয়া ছবি এখন ভালকৈ নিৰ্মাণ কৰিব লাগিব।\nজ্যোতি চিত্ৰবনক লৈ আপোনাৰ পৰিকল্পনা কি?\nজ্যোতি চিত্ৰবনক লৈ অলেখ পৰিকল্পনা আছে। কিন্তু মই যেতিয়ালৈকে সেইবিলাকে সাৰ্থক ৰূপ নলয়, মই নকওঁ কাৰণ এটা নাম আছে। ৰাজনীতিকে কথা বেছি কয়, কাম হ’লে নকৰে। গতিকে জ্যোতি চিত্ৰবনক লৈ যিবোৰ পৰিকল্পনা আছে, সেইখিনি মই এতিয়া একো নকওঁ। যদি কিবা কৰিব পাৰোঁ, তেতিয়া ৰাইজে দেখিব। যদি কৰিব নোৱাৰো, তেতিয়া নেদেখে। কিন্তু এটা কথা ঠিক, জ্যোতি চিত্ৰবন আগৰ দৰেই বৰ্তমান সম্পূৰ্ণ স্বচ্ছ। সম্পূৰ্ণ ক্ষেত্ৰতে নিকা, সেইটো কথা মই এতিয়াই ক’ব পাৰোঁ আৰু জ্যোতি চিত্ৰবন আচলতে ডঃ ভৱেন্দ্ৰ নাথ শইকীয়াৰপৰা নিপন গোস্বামীলৈকে, ৰাজনৈতিক বিজয়কৃষ্ণ সন্দিকৈৰপৰা কিৰিপ চলিহালৈকে, বহুকেইজন শীৰ্ষ আইএএছ বিষয়া আছিল, বহুত অভিজ্ঞ ব্যক্তি আছিল। মই নাজানোঁ মোক কি যোগ্যতাত ইয়াত দিয়া হৈছে। কিন্তু তেখেতসকলৰ যিটো লিগেচী, তেখেতসকলে যিখিনি কাম কৰি গৈছে, সেই ধাৰাতো মই অক্ষুণ্ণ ৰাখিব পাৰিলেই বহু কাম হৈ যাব। তাৰ ওপৰিঞ্চি চাও আৰু কি কৰিব পাৰোঁ। কাৰণ সৰ্বানন্দ সোণোৱাল ডাঙৰীয়াই সদায়েই যিটো গতি তাক ত্বৰান্বিত কৰিব বিচাৰিছে, ভাল কৰিব বিচাৰিছে।\nএখন ছবি নিৰ্মাণ কৰিবলৈ আনুষ্ঠানিক শিক্ষা কিমান দৰকাৰ?\nআনুষ্ঠানিক শিক্ষাটো বেলেগ। আনুষ্ঠানিক শিক্ষা বুলি ক’লে মই পুণেৰ ফিল্ম এণ্ড টেলিভিশ্বন ইন্সটিটিউটত পঢ়িছোঁ। ইয়াত থকা জ্যোতি চিত্ৰবনে জন্ম দিয়া ডঃ ভূপেন হাজৰিকাৰ ৰিজিঅ’নেল গভৰ্ণমেণ্ট ইন্সটিটিউট অব্ ফিল্ম এণ্ড টেকন’ল’জি অব্ টেলিভিশ্বন, তাত পঢ়িছোঁ। সেইবিলাক হ’ল অনুষ্ঠান। অনুষ্ঠানত যি শিক্ষা দিয়া হয়, সেয়া হ’ল আনুষ্ঠানিক শিক্ষা। তেনেকুৱা শিক্ষা থাকিবই লাগিব বুলি কথা নাই। অভিজ্ঞ কোনো পৰিচালকৰ লগত, অভিজ্ঞ প্ৰযোজকৰ লগত যদি দীৰ্ঘদিন কাম কৰে, তিনিবছৰীয়া এছিষ্টেণ্ট ডাইৰেক্টৰ আছিল, পাঁচ বছৰীয়া কলা নিৰ্দেশনা কৰা পৰিৱেশত থাকি ব্যৱহাৰিকভাৱে শিকি যিবোৰ মানুহে ছবি নিৰ্মাণ কৰে, তেওঁলোকৰ ছবি যথেষ্ট ভাল হয়। প্ৰথমে যদি মোৰ পইচা আছে বুলি কোনোবা দুজনমান সহকাৰী লৈ ছবিখন নিৰ্মাণ কৰিলোঁ, তেতিয়াহ’লেতো ভাল নহ’বও পাৰে। এইটো কথা অকল অসমতেই নহয়, বহু ঠাইত আছে। আগতে সৃষ্টি কৰিবলৈ হ’লে মানুহে বহু পৰীক্ষা-নীৰিক্ষা কৰি কৰে। আজিকালি চিনেমাৰ প্ৰযোজকৰ সংখ্যা বাঢ়িছে। টকা থকা মানুহ আহি প্ৰযোজক হৈ গৈছে। এনে ধৰণৰ দোষে চুইছে বুলি বহুতেই কয়। কিন্তু মই ভাবো আনুষ্ঠানিক শিক্ষা নহ’লেও হ’ব। এই ধাৰাটোৰ প্ৰতি অগাধ শ্ৰদ্ধা থাকিব লাগিব। শিল্পৰ প্ৰতি শ্ৰদ্ধা থাকিব লাগিব আৰু অভিজ্ঞ হ’লে বেছি ভাল হয়।\nপৱিত্ৰ মাৰ্ঘেৰিটাৰ কণ্ঠটো এটা পৰিচয়। এটা ডিমাণ্ড আছে। তাৰ বাবে আপুনি ভয়ছ মড্যুলেচন কৰে নে এইটো জন্মগত বুলি ক’ব?\nমই প্ৰায়েই এই প্ৰশ্নটোৰ মুখামুখি হওঁ। জুবিন গাৰ্গৰ আগৰ কেছেটবিলাকৰ পিছৰ মাতবিলাক মোৰ। আৰু নাম ক’ব নাপায়, বহু অভিনেতাৰ মই আগতে ভইছ দিওঁ বা দিব লগা হৈছিল পৰিস্থিতিত পৰি। আচলতে মোক যদি সোধা হয়, মোৰ কথা হ’ল কি মোৰ নিজৰ মাতৃভাষাই হওঁক বা হিন্দী ভাষাই হওঁক বা অন্যান্য যিকোনো ভাষাই হওঁক মই সম্পূৰ্ণ শুদ্ধকৈ ক’বলৈ চেষ্টা কৰোঁ। কাৰণ ভাষাৰ ব্যাকৰণ লাগে। ভাষাটো শুদ্ধকৈ উচ্চাৰণ কৰিবলৈ চেষ্টা কৰোঁ। মোৰ মাত ভাল। পৃথিৱীৰ প্ৰতিজন মানুহৰেই মাত ভাল। প্ৰকৃতিয়ে প্ৰত্যেকজন মানুহৰ মাতটোৱেই ধুনীয়া কৰি দিছে। মোৰ মাৰ কাৰণে মোৰ মাত ভাল। তোমাৰ মাৰ কাৰণে তোমাৰ মাত ভাল। মাত্ৰ এটা কথা হ’ল কথা কওঁতে শিল্পৰ দিশত বহু ক্ষেত্ৰত দেখা যায় কৃত্ৰিম মাত-কথা কওঁতে অতি স্বাভাৱিকভাৱে ক’ব লাগিব। যিটো ভাষা কৈছে সেই ভাষাটোৰ প্ৰতি শ্ৰদ্ধা জনাই শুদ্ধ উচ্চাৰণেৰে ক’ব লাগিব আৰু গোটেই কথাখিনিত শ্ৰোতাৰ প্ৰতি হৃদয়ৰপৰা মৰম আৰু শ্ৰদ্ধা ৰাখি ক’লে ভাল লাগি যায়। শ্ৰদ্ধা থাকিব লাগিব, মৰম থাকিব লাগিব। এই কথাটো প্ৰতিফলিত হয়। ষ্টাইলিছকৈ কোৱাৰ দৰকাৰ নাই। মৰম আৰু শ্ৰদ্ধা থাকিলে সকলোবোৰ মাতেই শুনিবলৈ ভাল লাগে।\nঅসমীয়া চলচ্চিত্ৰৰ প্ৰচাৰৰ বাবে আপোনালোকে কি কৰিম বুলি ভাবিছে?\nপ্ৰচাৰ কনভেনচনেল পাব্লিচিটী। যিবিলাক মেটাৰ আছে, এটা ধৰি লোৱা হওঁক প্ৰিণ্ট মিডিয়া, ইলেক্ট্ৰনিক মিডিয়া, চেটেলাইট চেনেল, টেলিভিশ্বন, তাৰ ওপৰিঞ্চি আজিকালি আছে টুইটাৰ-ফেচবুক বা ইণ্টাৰনেট, ম’বাইল ফোনৰ নতুন নতুন এপ্লিকেশ্যন হ’ব পাৰে। এইবিলাকৰ উপৰি পোষ্টাৰিং বেনাৰ এইবিলাক হ’ল পাব্লিচিটীৰ মাধ্যম। আমাৰ বাজেট কম কাৰণে আমাৰ আচলতে খুব বেছি জিলিকি উঠিব নোৱাৰে বা নুঠে। কিন্তু এতিয়া জ্যোতি চিত্ৰবনে চিনেমাবিলাকৰ প্ৰচাৰৰ ক্ষেত্ৰতো সহায় কৰিব। আমাৰ নিজাববীয়াকৈ ধৰি লোৱা হওক ১০০ খন হৰ্ডিং বনাই আমি ব্যৱসায় নকৰোঁ। আমি সহায় কৰিম। কম খৰচতে বেনাৰ উলিয়াব পাৰিব বা আমি ফেচবুকৰ জড়িয়তে নতুন প্লেটফৰ্ম ক্ৰিয়েট কৰিম। তেনেধৰণৰ আমাৰ বহুত পৰিকল্পনা আছে। চিনেমা প্ৰচাৰত সহায় কৰিবৰ কাৰণে কিন্তু ফলাফল নিৰ্ভৰ কৰিব দৰ্শকৰ ওপৰ আৰু ছবিখনৰ গুণগত মানৰ ওপৰত।\nপৱিত্ৰ মাৰ্ঘেৰিটা বুলি ক’লে সকলোৰে পৰিচিত। ইয়াৰ বাবে আপুনি নিশ্চয়কৈ কষ্ট কৰিবলগীয়া হৈছে। এইখিনি পাবলৈ আপুনি কাৰোবাক অনুকৰণ কৰে নেকি? কাক কৃতজ্ঞতা জনাব?\nমই আচলতে নিৰ্দিষ্ট এজন ব্যক্তিৰ দ্বাৰা অনুপ্ৰাণিত নহয়। সহায় বহুতেই কৰিছে। মোৰ মা-দেউতাৰপৰা মোৰ বন্ধু জুবিন গাৰ্গলৈকে। আজিৰ তাৰিখত সৰ্বানন্দ সোণোৱাল ডাঙৰীয়াৰপৰা প্ৰমোদ কলিতালৈকে বহু মানুহৰ আশীৰ্বাদ-শুভেচ্ছা লাভ কৰিছোঁ। গতিকে তেওঁলোকৰ অবিহনেতো এইবিলাক নহয়েই। অনুপ্ৰেৰণা বুলি ক’লে এটা নিৰ্দিষ্ট চৰিত্ৰৰ বিষয়ে মই নাজানোঁ। বেলেগে কৈ দিয়ে। মোৰ তেনেকুৱা নাই। কিতাপ পঢ়োঁ। আলোচনী পঢ়োঁ। গল্প পঢ়োঁ। কোনোবা এটা চৰিত্ৰই বহু কথা কয়। মোৰ বাবে সেয়া অনুপ্ৰেৰণা। সৰুতে কিজানি ক্লাছ ছেভেন মানত দস্যু ভাস্কৰ অনুপ্ৰেৰণা আছিল। ৰঞ্জু হাজৰিকাৰ ৰহস্য উপন্যাসৰ কোনোবা এটা চৰিত্ৰ আছিল। কেতিয়াবা কিজানি মহাত্মা গান্ধীৰ কিতাপ পঢ়োতে এঘণ্টাৰ কাৰণে তেখেতেই আছিল। তেখেতৰ তাত সমাহিত হৈ গৈছিলো। আচলতে মই বুলি নহয়, এটা নিৰ্দিষ্ট নহয় বিভিন্ন জীৱন যাত্ৰাত একেলগে যিখিনি কিতাপৰ পাতত বা ব্যৱহাৰিক জীৱনত যাক যেনেকৈ লগ পাইছোঁ সেই সমাজ জীৱনৰ সকলো মানুহেই মোৰ কাৰণে অনুপ্ৰেৰণাৰ প্ৰতীক।\nআপুনি নামটো পৱিত্ৰ মাৰ্ঘেৰিটা বুলি লিখে। আপোনাৰ নামটোৰ লগত থকা উপাধিটোৰ ক্ষেত্ৰত বহুতেই কনফিউজড হৈ থাকে। আপুনি মাৰ্ঘেৰিটা বুলি লিখাৰ কাৰণটো কি?\nমোৰ আচল নামটো পৱিত্ৰ মাৰ্ঘেৰিটা বুলিয়েই ক’ব লাগিব। কাৰণ পাছপ’ৰ্টত এইটো নাম আছে। মোৰ সন্তানৰ নামটোৰ সন্মুখত লিখা থাকে পিতৃ পৱিত্ৰ মাৰ্ঘেৰিটা। গতিকে মোৰ নাম সেইটোৱেই। পৱিত্ৰলৈকে মোৰ নামটো পিতৃ প্ৰদত্ত আছিল। আৰু মাৰ্ঘেৰিটা মই নিজেই দিছোঁ। আজিৰপৰা ২৫ বছৰ আগত যেতিয়া মই বোম্বেত চাকৰি কৰিছিলোঁ, তাত মোৰ বন্ধু কেইজনমান ছাউথ ইণ্ডিয়াৰ আছিল, বিহাৰৰ আছিল, তেওঁলোকে নামবিলাকৰ পিছত উপাধি নিলিখে। মই সুধিলোঁ যে কিয়? তেওঁলোকে কৈছিল যে উপাধিটোৱে জাতি-ধৰ্ম-বৰ্ণ ৰিফ্লেক্ট কৰে। সেইটোৰ দ্বাৰা মই প্ৰভাৱিত হৈছিলোঁ। অসমীয়া বা ভাৰতীয় বুলি পৰিচিত হ’লেই হ’ল। মই মোৰ মাতৃভূমি-জন্মভূমি মাৰ্ঘেৰিটাক ভালপাওঁ। আৰু সেইবাবেই মাৰ্ঘেৰিটা লিখোঁ। আৰু এটা কাৰণ হ’ল নামটো মই পৱিত্ৰ মাৰ্ঘেৰিটা কৰি অলপ আনকমন কৰিলোঁ কাৰণেই তুমি প্ৰশ্ন সুধিছা বা বহুত মানুহে কনফিউজড হৈ আছে। সেইটোও এটা কথা।\nৰঙিয়া দেউলকুছিত চকু চিকিৎসা শিবিৰ\nভাৰতে বিজয় মূকুট পিন্ধিবনে?\n9mm পিষ্টলেৰে গুলিয়াই আত্মহত্যা জোৱানৰ\nশিলচৰ কাৰাগাৰৰ পৰা ৪ বাংলাদেশীক স্বদেশলৈ প্ৰত্যাৱৰ্তন\nসৰভোগৰ ৩১ নং ৰাষ্ট্ৰীয় ঘাইপথত ভয়াৱহ পথ দুৰ্ঘটনা


Travel To Visa Free Countries: ভ্ৰমণ প্ৰেমীসকলৰ বাবে সুযোগ ! এই ৬ দেশলৈ ভ্ৰমণ কৰিবলৈ কোনো ভিছা নালাগে... Visa less trip can be done these6country Indian can be travelled.– News18 assam\nHome » photogallery » world »Travel To Visa Free Countries: ভ্ৰমণ প্ৰেমীসকলৰ বাবে সুযোগ ! এই ৬ খন দেশ ভ্ৰমণ কৰিবলৈ কোনো ভিছা নালাগে...\nTravel To Visa Free Countries: ভ্ৰমণ প্ৰেমীসকলৰ বাবে সুযোগ ! এই ৬ খন দেশ ভ্ৰমণ কৰিবলৈ কোনো ভিছা নালাগে...\nTravel To Visa Free Countries: ভিছাৰ প্ৰয়োজন নাই, ভাৰতীয়সকলে এই সকলো দেশত ভিছা অবিহনে ভ্ৰমণ কৰিব পাৰে।\n| October 23, 2021, 10:37 IST\nভাৰতৰ চুবুৰীয়া দেশ ভূটান (Bhutan) পৰ্যটকৰ বাবে প্ৰথম পচন্দ৷ ভূটানলৈ যাবলৈ ভাৰতীয়সকলক ভিছাৰ প্ৰয়োজন নাই৷ যিকোনো ভাৰতীয়ই পাছপোৰ্ট বা বৈধ পৰিচয় পত্ৰ লৈ ভূটানলৈ যাব পাৰে৷ ভূটানৰ পাছপোৰ্ট ৰেংকিং ৯০ (Without Visa Indians can visit these counties)৷ যদি আপুনি কম বাজেটত বিদেশ ভ্ৰমণ কৰিব বিচাৰে, তেন্তে ভূটানতকৈ ভাল ঠাই হ'ব নোৱাৰে৷ ভূটান ইয়াৰ প্ৰাকৃতিক সৌন্দৰ্যৰ বাবে অতি বিখ্যাত৷\nভাৰতীয় পৰ্যটকসকলক ইণ্ডোনেছিয়া ভ্ৰমণৰ বাবে ভিছাৰ প্ৰয়োজন নাই (Indonesia can be travelled without Visa)। ভাৰতীয়সকলে ভিছা অবিহনে ৩০ দিনৰ বাবে এই দেশলৈ ভ্ৰমণ কৰিব পাৰে। যদি আপুনি প্ৰকৃতি প্ৰেমী হয়, আপুনি ইণ্ডোনেছিয়ালৈ যাবই লাগিব। সমুদ্ৰ তীৰ, পানীৰ তলৰ জলজতা, পৰম্পৰাগত আৰ্ট গেলেৰী, স্থানীয় খাদ্যক প্ৰলোভিত কৰে।\nহিমালয়ৰ কোলাত থকা নেপাল ভ্ৰমণ কৰিবলৈ ভাৰতীয়সকলক ভিছাৰ প্ৰয়োজন নাই৷ ভাৰতীয়সকলে বৈধ পৰিচয় পত্ৰ থাকিলেহে নেপাল ভ্ৰমণ কৰিব পাৰে৷ নেপালে সেউজীয়া ৰঙৰ গান গাই আছে৷ বহু ভাৰতীয়ই চুবুৰীয়া নেপাললৈ যাব বিচাৰে৷ তেওঁলোকে কাঠমাণ্ডু, পোখৰা, শম্ভুনাথ মন্দিৰ, ভকতপুৰ, লুম্বিনী আৰু চিত্ৰাণৰ ৰাষ্ট্ৰীয় উদ্যান দৰ্শন কৰিব পাৰে৷\nভাৰতীয় পৰ্যটকৰ বাবে মৰিচাছ অতি প্ৰিয় আৰু প্ৰিয় স্থান৷ বিশেষকৈ মধুচন্দ্রিকাৰ বাবে৷ ভাৰতীয় পাছপোৰ্ট ধাৰকসকলে ৯০ দিন মৰিচাছত থাকিব পাৰে৷ ইয়াৰ বাবে পৰ্যটকৰ ৰিটাৰ্ণ টিকট আৰু ভাল বেংক বেলেন্স থাকিব লাগে৷ মৰিচাছ বিশ্বৰ অন্যতম ধনী দেশ৷ পাছপোৰ্ট ৰেংকিঙত এই দেশ বিশ্বৰ ৩০ নম্বৰ স্থানত আছে৷\nসক্ৰিয় জ্বালামুখীৰ দেশ ডমিনিকা হৈছে ভিৰৰ পৰা বহু দূৰত থকা এখন ধুনীয়া আৰু শান্ত দেশ৷ ইয়াত ভিছা অবিহনে ১৮০ দিন দেশত থাকিব পাৰে৷ পাছপোৰ্ট সূচীত, এই দেশৰ স্থান ৩৪ নম্বৰত। দেশখন উচ্চ পৰ্বতেৰে আৱৰি থকা হ্ৰদৰ দৰে৷ জংঘল চাফাৰীয়ে সুন্দৰ দৃশ্যৰ আনন্দ সতেজ কৰি তোলে৷


এল নিন' আহি আছে (অৰুণজ্যোতি দাস) - সাহিত্য ডট অৰ্গ\nএল নিন' আহি আছে (অৰুণজ্যোতি দাস)\nকি এই এল নিন‘ (El-Nino) ?\nপেৰুৰ মাছমৰীয়া সকলে এক নিৰ্দিষ্ট সময়ত সৃষ্টি হোৱা মহাসাগৰৰ কোবাল ঢৌ আৰু প্ৰচণ্ড ধুমুহাৰ ভয়ংকৰ চেহেৰাক এটা দুষ্ট সৰু ল’ৰাৰ লগত তুলনা কৰিছিল। স্পেনিচ ভাষাত এই “সৰু ল’ৰাটো”কে বুজোৱা এল নিন’ হৈছে এটা মহাসাগৰীয় পৰিঘটনা যাৰ ফলত পশ্চিম প্ৰশান্ত মহাসাগৰত খুব তীব্ৰ পৃষ্ঠ চাপৰ সৃষ্টি হয় আৰু সমুদ্ৰপৃষ্ঠৰ উষ্ণতা ক্ৰমান্বয়ে বৃদ্ধি পায়। ফলস্বৰূপেই সীমান্তৱৰ্তী কেইবাখনো দেশত জলবায়ুৰ বিশেষ পৰিৱৰ্তনে দেখা দিয়ে। যদিও এটা এল নিন’ পৰিঘটনাই সমগ্ৰ পৃথিৱীতেই কম-বেছি পৰিমাণে প্ৰভাৱ পেলায় , তথাপি ইয়াৰ দ্বাৰা প্ৰভাৱান্বিত মূল এলেকা হৈছে অষ্ট্ৰেলিয়া, ইন্দোনেছিয়া আৰু পশ্চিম-দক্ষিণ আমেৰিকা। এল নিন’ হোৱাৰ সময়ত আচৰিত ধৰণে জলবায়ুৰ তাৰতম্য ঘটে। উদাহৰণ স্বৰূপে ক’ব পাৰি, বিগত এল নিন’ৰ সময়ছোৱাত কিছুমান ঠাই যেনে ইন্দোনেছিয়া আৰু অষ্ট্ৰেলিয়াত একেবাৰে খৰাং অৱস্থাৰ সৃষ্টি হৈছিল , কিন্তু স্বাভাৱিকতেই শুকান জলবায়ুৰ ঠাই যেনে ইকুৱেডৰ আৰু পেৰুত হঠাতে বৰষুণ হোৱা দেখা গৈছিল। আনকি আমেৰিকা যুক্তৰাষ্ট্ৰৰ কেলিফৰ্ণিয়া অঞ্চলত বানপানী হোৱাও পৰিলক্ষিত হৈছিল। এল-নিন’ৰ ফলত পৃথিৱীৰ সামগ্ৰিক উষ্ণতাও কিছু বৃদ্ধি পায়।\n(২০০৭ বৰ্ষত হোৱা নিম্ন প্ৰাবল্যৰ এল-নিন’ৰ প্ৰভাৱত অষ্ট্ৰেলিয়াত গছ গছনি শুকাই যোৱা দৃশ্য)\nপৃথিৱীৰ ইতিহাসত আটাইতকৈ বেছি প্ৰলয়কাৰী এল-নেন’ দুটা হৈছিল ইং. ১৯৮২-৮৩ চন আৰু ইং. ১৯৯৭-৯৮ চনত। ১৯৮২-৮৩ চনৰ এল-নিন’ত অষ্ট্ৰেলিয়াত খৰাং অৱস্থাই দুৰ্ভিক্ষৰ সৃষ্টি কৰিছিল আৰু মেলবোৰ্ণ চহৰখনক ধূলিৰ ধুমুহাই সম্পূৰ্ণৰূপে পুতি পেলাইছিল। অন্যহাতে ১৯৯৭ চনত হোৱা এল-নিন’ৰ ফলত বোকা আৰু বানপানীৰ বাবে পেৰু চহৰতেই প্ৰায় ১৫০ জন মানুহৰ মৃত্যু হয় আৰু ২,৩৪,০০০জন লোক গৃহহাৰা হয়। এই দুৰ্যোগত গোটেই পৃথিৱীত সৰ্বমুঠ ২৩,০০০ জন লোকৰ মৃত্যু হৈছিল খৰাং অৱস্থা, বানপানী আৰু ধুমুহাৰ কোবত।\nএল নিন‘ কেনেকৈ সৃষ্টি হয় ?\nসাধাৰণতে এটা এল নিন’ মে’-জুন মাহৰ পৰা গঠন হ’বলৈ লয় আৰু ছেপ্তেম্বৰ-অক্টোবৰ মানত ই সম্পূৰ্ণ হ’বলৈ ধৰে। ইয়াৰ প্ৰবল শক্তিমান ৰূপ স্পষ্ট হৈ পৰে নৱেম্বৰৰ পৰা জানুৱাৰী মাহৰ ভিতৰত আৰু ফেব্ৰুৱাৰীৰ শেষৰ ফালৰপৰা লাহে লাহে ই পুনৰ দুৰ্বল হৈ মাৰ্চ মাহৰ ভিতৰত স্বাভাৱিক অৱস্থালৈ ঘুৰি আহে। স্বাভাৱিক অৱস্থাৰ পৰা চূড়ান্ত দুৰ্যোগময় এই এল-নিন’ অৱস্থালৈ পৰ্যৱসিত হোৱা পৰিঘটনাটো এটা অতি জটিল মহাসাগৰীয় বায়ুমণ্ডলীয় পৰিবৰ্তন।\nসূৰ্যৰ ৰশ্মিয়ে সাধাৰণতে পৃথিৱীৰ বিষুৱ-ৰেখাৰ ওচৰৰ অঞ্চলবোৰ বেছি গৰম কৰি তোলে কিয়নো এই অঞ্চলটোতে বেলিৰ পোহৰ উলম্ব ভাৱে পৰে। পৃথিৱীৰ বিষুৱ-ৰেখাডালৰ এক বৃহৎ অংশ প্ৰশান্ত মহাসাগৰৰ ওপৰেৰে গৈছে। গতিকে মহাসাগৰৰ এই অংশটো গৰমত বেছিকৈ বাষ্পীভূত হয়। ইয়াৰ ফলত তপত বতাহ ওপৰলৈ উৰি যায় আৰু খালী হোৱা বায়ুৰ ঠাই পূৰাবৰ বাবে ওচৰৰ ঠাইৰপৰা তুলনামূলকভাৱে ঠাণ্ডা বতাহ বিষুৱ ৰেখাৰ ফালে ব’বলৈ আৰম্ভ কৰে। ই এক স্বাভাৱিক প্ৰক্ৰিয়া। এই স্বাভাৱিক অৱস্থাত বতাহৰ সোঁত দক্ষিণ আমেৰিকাৰ পৰা পশ্চিম প্ৰশান্ত মহাসাগৰৰ দিশত বিষুৱ ৰেখাৰ সমান্তৰাল ভাৱে বৈ থাকে। সেয়ে পশ্চিম প্ৰশান্ত মহাসাগৰৰ অষ্ট্ৰেলিয়া, ইন্দোনেছিয়াৰ এই অঞ্চলটো দক্ষিণ আমেৰিকাৰ মহাসাগৰীয় অঞ্চলতকৈ তুলনামূলক ভাৱে বেছি গৰম। শীতল ঠাইৰ পৰা গৰম ঠাইলৈ বোৱা এই বতাহৰ সোঁতক ট্ৰেড ৱিণ্ড (trade wind) বুলি কোৱা হয়। এই সোঁতৰ ফলতে ইকুৱেডৰ অঞ্চলতকৈ ইন্দোনেছিয়াৰ অঞ্চলৰ সাগৰ পৃষ্ঠ প্ৰায় ১.৫ ফুট বেছি ওখ আৰু সমুদ্ৰ উষ্ণতাৰ ফালৰপৰা প্ৰায় ৮ ডিগ্ৰী ছেলছিয়াছ বেছি। দক্ষিণ আমেৰিকাৰ ফালৰ পৰা প্ৰশান্ত মহাসাগৰৰ মাজেৰে ইন্দোনেছিয়া, অষ্ট্ৰেলিয়াৰ ফালে বোৱা এই বতাহৰ সোঁতৰ ফলতেই মহাসাগৰৰ তলত থকা পানীখিনিৰ উষ্ণতাৰো তাৰতম্য ঘটে। ক্ৰমান্বয়ে সাগৰৰ তলত উষ্ণতাৰ প্ৰভেদ থকা এটা হেলনীয়া সোঁতৰ সৃষ্টি হয়। তলৰ বেছি ঠাণ্ডা পানীখিনি দক্ষিণ আমেৰিকাৰ ফালে ক্ৰমশঃ: উঠি আহে আৰু ইন্দোনেছিয়াৰ ফালে মহাসাগৰৰ বেছি গভীৰতালৈ গৰম পানীখিনি সোমাই যায়। মহাসাগৰীয় পানীৰ উষ্ণতাৰ এই বিভেদক থাৰ্মোক্লাইন বোলা হয়। ট্ৰেড ৱিণ্ডৰ বাবেই থাৰ্মোক্লাইনৰ সৃষ্টি হয় আৰু থাৰ্মোক্লাইনৰ বাবেই ট্ৰেড ৱিণ্ডো বৰ্তি থাকে। মন কৰিবলগীয়া যে বায়ুৰ এই বাষ্পীভৱন প্ৰক্ৰিয়াৰ ফলতে ইন্দোনেছিয়া, অষ্ট্ৰেলিয়া অঞ্চলত স্বাভাৱিক ভাৱেই বৰষুণ হৈ থাকে।\nকিন্তু এটা এল-নিন’ পৰিঘটনাৰ সময়ৰ এই প্ৰক্ৰিয়াটোৰ সম্পূৰ্ণ ওলোটা হোৱা দেখা যায়। লাহে লাহে ইন্দোনেছিয়াৰ দিশত থকা গৰম মহাসাগৰীয় পানীখিনি দক্ষিণ আমেৰিকাৰ দিশলৈ বিয়পি পৰে আৰু দক্ষিণ আমেৰিকাৰ ফালৰ সমুদ্ৰগৰ্ভৰ ঠাণ্ডা পানীখিনিও বেছি গভীৰতালৈ নামি যায়। ইয়াৰ ফলতে দক্ষিণ আমেৰিকাৰ অঞ্চলটোত বৰষুণৰ সৃষ্টি হয় আৰু মহাসাগৰীয় দুৰ্যোগেও পাতনি মেলে। কেলিফৰ্ণিয়া আৰু ৱাশ্বিংটনকে ধৰি দক্ষিণ আমেৰিকাৰ বহ ঠাইত শীতকালত অতিপাত ঠাণ্ডা পৰে আৰু শীতকাল বেছি দীঘলীয়া হয়। অন্যহাতে একে সময়তে ইন্দোনেছিয়া আৰু অষ্ট্ৰেলিয়াত তেতিয়া খৰাং বতৰৰ সৃষ্টি হয় । নদী-বিলৰ পানী শুকাই যায় আৰু পথাৰৰ মাটিয়ে চিৰাল ফাঁট মেলে।\nবতৰ বিজ্ঞানীসকলে পাইছে যে প্ৰবল এল-নিন’ৰ প্ৰভাৱত পৃথিৱীৰ সামগ্ৰিক উষ্ণতাৰো তাৰতম্য ঘটা দেখা যায়। যোৱা ১৯৯৭ চনৰ এল নিন’ৰ প্ৰভাৱত আমাৰ সামগ্ৰিক উষ্ণতা প্ৰায় ১.২ ডিগ্ৰী বঢ়াটো পৰিলক্ষিত হৈছিল।\nলা-নিনা(La-Nina) কি ?\nস্পেনিছ ভাষাত ‘ছোৱালীজনী’ক বুজোৱা লা-নিনা হৈছে এল নিন’ৰ সম্পূৰ্ণ ওলোটা এটা পৰিঘটনা য’ত স্বাভাৱিক অৱস্থাতকৈ অতি বেছিকৈ দক্ষিণ আমেৰিকাৰ ফালৰ পৰা ইন্দোনেছিয়াৰ ফাললৈ বতাহৰ সোঁত ব’বলৈ লয় আৰু যাৰ ফলত দক্ষিণ আমেৰিকাৰ উপকূলীয় অঞ্চলত সাগৰপৃষ্ঠ বাঢ়িবলৈ ধৰে। ইয়াৰ ফলত থাৰ্মোক্লাইনৰ বক্ৰতাও বৃদ্ধি পায়। অৰ্থাৎ দক্ষিণ আমেৰিকাৰ ফালৰ সাগৰৰ গভীৰতাত থকা শীতল পানীখিনি বেচি ওপৰলৈ উঠি আহে।\nএল-নিন’ৰ তুলনাত লা-নিনা সিমান প্ৰলয়কাৰী নহয়। যোৱা শতিকাত ১৯০৪ চনৰ পৰা ২০১১লৈকে মুঠ বিশবাৰ লা-নিনা সংঘটিত হৈছে। ইয়াৰ প্ৰভাৱত ২০০৭ চনত কানাডাত অভিলেখ সৃষ্টিকাৰী শীত আৰু কুঁৱলী তথা বৰফ পৰিছিল। যদিও সকলো সময়তে নহয়, তথাপি লা-নিন’ৰ পিছতেই একোটা এল-নিন’ হ’ব পৰাৰ সম্ভাৱনা বেছি।\nএল নিন’ৰ দুৰ্যোগ আৰু ভয়াৱহতালৈ লক্ষ কৰি পৃথিৱীৰ বিজ্ঞানীসকলে ইয়াৰ বিষয়ে যথেষ্ট অধ্যয়ন কৰিছে। কি কি কাৰণত এন-নিন’ হয় , কিমান দিনৰ মূৰে মূৰে হয়, সম্ভাৱ্য হ’ব পৰা সময় আদি বিভিন্ন বিষয়ত ভিন ভিন দেশৰ বতৰ-বিজ্ঞানীয়ে গৱেষণা চলাই আছে। এনে গৱেষণাৰপৰা পোৱা গৈছে যে এল-নিন’ হোৱাৰ পৰা আন এটা এল-নিন’ গঠন হ’বলৈ অতি কমেও তিনি বছৰৰ পৰা সাত বছৰ সময়ৰ ব্যৱধানৰ প্ৰয়োজন হয়। কিন্তু এনে নহয় যে নিৰ্দিষ্ট সময়ৰ ব্যৱধানৰ অন্তৰে অন্তৰে সংঘটিত হৈয়েই থাকিব। গোলকীয় উষ্ণতা আৰু বায়ুমণ্ডলীয় চাপৰ ওপৰত নিৰ্ভৰ কৰিহে এল নিন’ এটা গঠন হোৱাৰ দিশত লাহে লাহে আগবাঢ়ে। আটাইতকৈ ভয়ংকৰ তথ্য হৈছে এয়ে যে পৃথিৱীত গ্ৰীণহাউচ পৰিঘটনাৰ বলত জলবায়ুৰ যি সঘন পৰিৱৰ্তন হ’বলৈ ধৰিছে , তাৰ ফলত ১৯৯৭ চনৰ দৰে দুৰ্যোগময় আন এটা এল-নিন’ অতি অচিৰেই সংঘটিত হ’ব পাৰে বুলি বিজ্ঞানীসকলে শংকা প্ৰকাশ কৰিছে। আনকি অষ্ট্ৰেলিয়াৰ Commonwealth Scientific and Industrial Research Organization ত কৰ্মৰত ৱেঞ্জু চ্ছাই(Wenju Cai) নামৰ জ্যেষ্ঠ বতৰ-বিজ্ঞানীজনে সংবাদ মাধ্যমত এইবুলিও সকীয়াই দিছে যে এই বছৰৰে কোনোবা এটা সময়ত আমি এক ভয়ংকৰ এল-নিন’ৰ সমুখীন হ’ব পাৰোঁ। তেওঁ ইতিমধ্যেই অষ্ট্ৰেলিয়ান চৰকাৰক দুৰ্যোগৰ সময়ত সাহাৰ্য প্ৰদান কৰিব পৰাকৈ সকলো ফালৰে পৰা সাজু হৈ থাকিবলৈ অনুৰোধ জনাইছে। চ্ছাইয়ে খেদ প্ৰকাশ কৰিছে এইবুলি যে ‘ইমান ডাঙৰ দুৰ্যোগৰ বলি বাৰে বাৰে হোৱাৰ পিছতো মানুহে কাৰ্বন-ডাই-অক্সাইড বায়ুমণ্ডললৈ এৰিয়েই আছে, যিয়ে চুপাৰ এল-নিন’ৰ হোৱাৰ সম্ভাৱনীয়তাক ক্ষীপ্ৰতৰ কৰি তোলে। ‘\nEuropean Centre for Medium-range Weather Forecasts নামৰ সংস্থাটোৰ ফালৰপৰাও এই একেধৰণৰ সকীয়নি পোৱা গৈছে। এই বিজ্ঞান কেন্দ্ৰটোৰ পৰা হোৱা ভৱিষ্যদ্বাণীবোৰ বহু ক্ষেত্ৰত সঁচা বুলি প্ৰমাণিত হৈ আহিছে। তেওঁলোকৰ মতে প্ৰশান্ত মহাসাগৰৰ গৰম পানীৰ পৰিমাণ বৰ্তমানে যথেষ্ট বাঢ়িছে আৰু ৯০% কাৰকেই এটা এন-নিন’ সংঘটিত হোৱাৰ পথ প্ৰশস্ত কৰি তুলিছে। কিন্তু আজিৰ তাৰিখত এই এল-নিন’টোৰ প্ৰাবল্যৰ পৰিমাণ কিমান হ’ব তাক নিৰূপণ কৰাহে কঠিন হৈয়ে আছে , কিয়নো বতাহৰ গতিৰ ক্ষেত্ৰত বহুতো কাৰকে কোনো নিৰ্দিষ্ট সূত্ৰ নোহোৱাকৈ কেতিয়াবা অস্বাভাৱিকভাৱে প্ৰভাৱ পেলায়।\nআমেৰিকাৰ ইউনিভাৰ্চিটি অৱ ৰিডিঙৰ ড: নিক ক্লিঙামান নামৰ এল-নিন’ বিশেষজ্ঞজনে জনাইছে যে ভাৰতৰ বাবেও এল-নিনোৰ প্ৰভাৱ বৰ বেয়া হ’ব পাৰে। যিহেতু ভাৰতৰ দুই-তৃতীয়াংশ খেতিয়কেই জলসিঞ্চনৰ কোনো ব্যৱস্থা নকৰাকৈ কেৱল বৰষুণৰ ওপৰত নিৰ্ভৰ কৰি কৃষি উৎপাদন কৰে , গতিকে বৰষুণৰ মন্দাৱস্থা সৃষ্টি হ’লে ভাৰতৰ কৃষিক্ষেত্ৰ আৰু জল যোগান বিভাগতো দুৰ্যোগ আহিব পাৰে। ভাৰতীয় বতৰ-বিজ্ঞানী কৃষ্ণ কুমাৰেও এই বিষয়ে কৈছে যে, যিহেতু ২০০২ আৰু ২০০৯ বৰ্ষত হোৱা আপেক্ষিকভাৱে কম প্ৰাবল্যৰ এল-নিন’ৰ ফলতেই ভাৰতৰ মৌচুমী বায়ু আৰু বৰষুণৰ ওপৰত যথেষ্ট প্ৰভাৱ পৰিছিল, গতিকে খুব বেছি তীব্ৰ প্ৰাবল্যৰ এল-নিন’ নহ’লেও ই যে ভাৰতৰ জলবায়ুৰ ওপৰত বিৰূপ প্ৰভাৱ পেলাব পাৰে, তাৰ সম্ভাৱনীয়তাক নুই কৰিব নোৱাৰি।\n(লেখাটোৰ বাবে ইন্টাৰনেটৰ বিভিন্ন সূত্ৰৰ সহায় লোৱা হৈছে।)\n← ব্যক্তিগত শিক্ষানুষ্ঠানবোৰৰ আকাশলঙ্ঘী মাচুলত অতিষ্ঠ দুখীয়া-নিচলা (নিতুল বৰা)\nকৃষক জীৱ (অচিন্ত বৰঠাকুৰ) →\nভাৰতবৰ্ষৰ স্ত্ৰী শিক্ষাৰ এগৰাকী অগ্ৰণী নাৰী – পাপৰি বৰা


(Chonira Belliappa Muthammaৰ পৰা পুনঃনিৰ্দেশিত)\n২৪ জানুৱাৰী ১৯২৪\n১৪ অক্টোবৰ ২০০৯ (৮৫ বছৰ)\nচনিৰা বেল্লিয়াপ্পা মুথাম্মা চমুকৈ চি. বি. মুথাম্মা (২৪ জানুৱাৰী ১৯২৪ – ১৪ অক্টোবৰ ২০০৯) এগৰাকী ভাৰতীয় কূটনীতিবিদ আৰু অসামৰিক সেৱা বিষয়া। তেওঁ কেন্দ্ৰীয় লোকসেৱা আয়োগে আয়োজন কৰা ভাৰতীয় অসামৰিক সেৱা পৰীক্ষা উত্তীৰ্ণ হোৱা প্ৰথম গৰাকী মহিলা আৰু ভাৰতীয় বৈদেশিক সেৱাত যোগদান কৰা তেওঁ প্ৰথম গৰাকী মহিলা। ইয়াৰ লগতে তেওঁ প্ৰথম ভাৰতীয় মহিলা কূটনীতিবিদ। পিছলৈ তেওঁ ৰাষ্ট্ৰদূত পৰ্যায় লাভ কৰে ৰে আৰু প্ৰথম ভাৰতীয় মহিলা ৰাষ্ট্ৰদূত হিচাপে পৰিগণিত হয়। তেওঁ ভাৰতীয় অসামৰিক সেৱাত লিংগ সমতাৰ বাবে আগবঢ়োৱা অৱদানৰ বাবে বিশেষভাৱে জনাজাত।\nঅৱসৰৰ পিছত মুথাম্মা ছুইডেনৰ প্ৰধানমন্ত্ৰী ৱল্ফ পাল্মৰ আহ্বানত প্ৰতিষ্ঠা হোৱা ইনডিপেনডেন্ট কমিচন অন ডিছআৰ্মমেণ্ট এণ্ড চিকিউৰিটি ইছ্যুছৰে ভাৰতীয় সদস্য হিচাপে মনোনীত হয়। ২০০৩ চনত বিবেক ফাউণ্ডেচনে তেওঁৰ প্ৰবন্ধ সংকলন শ্লাইন বাই দা চিষ্টেম প্ৰকাশ কৰে। তেওঁ দা এচেন্সিয়েলছ অফ কডাভ কুকবুক নামেৰে কডাভ জাতিৰ খাদ্য বিষয়ক কিতাপৰ সহ লেখিকা আছিল।\n"https://as.wikipedia.org/w/index.php?title=চি._বি._মুথাম্মা&oldid=217727"ৰ পৰা সংকলিত\nএই পৃষ্ঠাখন ২৮ মাৰ্চ, ২০২০ তাৰিখে ২০:৫৮ বজাত অন্তিম সংশোধন কৰা হৈছিল।


Candid Chronicles ..বিক্ষিপ্ত : নাগ পঞ্চমী\nবহু হাজাৰ মিনিটৰ আগৰ কথা। দিল্লী চহৰৰ এটা ভিতৰুৱা অঞ্চলৰ এটা ঠেক গলিৰ, এটা তিনিকুঠলীযা ভাৰাঘৰত সুদুৰ ইবিঝাৰ পৰা অহা ছেংমা নামৰ এজন লোকে ছাংমাই ৰাজ্য প্ৰতিষ্ঠা কৰিছিল। পিছে ৰাজ্য খনত ৰজা ৰাণী যিমান আছিল, প্ৰজাৰ সংখ্যা তাতোতকৈ কমহে আছিল। ( সঁচা কথা কবলে গ’লে প্ৰজা নাছিলেই, কেইদিন মানৰ পাছত হবহে)। ছাংমাই সম্ৰাটে সেই ঘৰটোৰ পাকঘৰতে স্থায়ী ৰাজধানী পাতি, তাৰপৰাই দেশ শাসন কৰিছিল।\nএদিন ৰজা ৰাণীৰ মাজত ৰাজ্যৰ পৰৰাষ্ট্ৰ নীতিক লৈ ভীষণ বিবাদ লাগিল। বিবাদ মানে? গৈ থৈ দুৰ্বাদল কাজিয়াত পৰিণত হ’লগৈ। কুটনীতি আৰু অশ্ৰুবাণেৰে ৰজাক পৰাজিত কৰিব নোৱাৰি শেষত ৰাণীয়ে বেলনাষ্ট্ৰ, IRKBM ( ইণ্টাৰ ৰূম কাঁহী বাতি মিছাইল),খকৰা মুকুটি, কপৌচেলোৱা আদি মাৰাত্মক মাৰণাস্ত্ৰ প্ৰয়োগ কৰিলে। ৰজাইয়ো ব্লেকমেইল, বিছনাতল, আদি প্ৰতিৰক্ষা কৌশল প্ৰয়োগ কৰি যুঁজ দিবলৈ ধৰিলে। ৰানীয়ে পিছদিনা ৰাতিপূৱাই ওচৰতে থকা বায়েকৰ ঘৰলৈ গুচি যাব বুলিও হুংকাৰ দিলে।ৰজাই বোলে – “এতিয়াই কিয় নেযোৱা। ভুতৰ ভয়ত?”\nমুঠতে কাষৰীয়া ৰাইজে কোৱা মতে –তেনে যুঁজ এই ভূ ভাৰস্তত কোনেও দেখাও নাই , শুনাও নাই। অৱশেষত যেনিবা ভাগৰ লগাত দুয়ু শুই পৰিল। সন্ধি পিছে নহ’ল। দুয়ু ৰজা ৰানী বেলেগ বেলেগ ৰূমত অকলে অকলে অকলে সোমাই পৰৱৰ্তী ৰণনীতি তৈয়াৰ কৰাত লাগিল।\nৰাতিপুৱাল...ৰানীয়ে চকু মেলি দেখে, ৰজাই তেখেতৰ বিচনাৰ কাষত থিয় হৈ মিচিকিয়াই হাঁহি আছে। হাতত এগিলাচ গৰম গাখীৰ। আত্মতৃপ্তিত ৰানীৰ মন আকুলিত হৈ পৰিল। লাহকৈ উঠি, গাখীৰ গিলাচ হাতত লৈ, তীৰ্যক চাৱনিৰে ৰজাৰ ফালে চাই ক’লে\n- হুঁহ ..এতিয়া নিজৰ ভুল বুজি পালা তাৰমানে? মই কৈছিলো নহয়, তোমাৰে ভুল বুলি।\n- কিহৰ ভুল ? গম নোপোৱা নেকি, আজি নাগ পঞ্চমী, সেই কাৰণেহে কলসাপক গাখীৰ খুৱাইছো..... লে ..পী লে নাগিন ।\nপিছত ছেংমা ৰজাক হস্পিটেললৈ লৈ যোৱা সকলে দেখিলে, ছেংমাৰ গালত লাগি আছে---- এটা দগমগীয়া “কটা হাতৰ ৰঙা চাপ” । দাগটো ইমানেই উজ্জল আছিল যে ওপৰৰ সূৰ্যৰ ৰশ্মিও তাৰ ওচৰত ম্লান পৰি গৈছিল।\nবি. দ্ৰ. :- তাৰো বহুদিনৰ পাছত ছেংমাই ’মুখ’ৰ সেই দাগটো আঁতৰাবলৈ প্লাষ্টি চাৰ্জাৰীৰ পইচা বিছাৰি চচুৰবাৰীক বাৰে বাৰে ‘আৰ্জি’ দি থকা বাবে দিল্লীৰ সেই অঞ্চলটো ‘ মুখাৰ্জী’ নগৰ বুলি জনাজাত হ’লগৈ।\nPosted by Abhijit Kalita at 3:40 AM


एक साल में बाइबल - ইণ্ডিয়ান ৰিভাইচ ভাৰচন - अक्टूबर 18\n1. চিদিকিয়া ৰজাই মল্কীয়াৰ পুত্ৰ পচহুৰক, আৰু মাচেয়া পুত্ৰ চফনিয়া পুৰোহিতক যিৰিমিয়াৰ ওচৰলৈ পঠোৱা সময়ত যিহোৱাৰ পৰা যিৰিমিয়াৰ গুৰিলৈ অহা বাক্য আহিল আৰু এইবুলি ক’লে,\n2. “মিনতি কৰোঁ, তুমি আমাৰ কাৰণে যিহোৱাৰ আগত সোধা; কিয়নো বাবিলৰ ৰজা নবূখদনেচৰে আমাৰ বিৰুদ্ধে যুদ্ধ কৰিছে; তেওঁ আমাৰ ওচৰৰ পৰা গুচি যাবৰ কাৰণে কিজানি যিহোৱাই নিজৰ সকলো আচৰিত কাৰ্য অনুসাৰে আমালৈ ব্যৱহাৰ কৰিব।”\n3. সেই সময়ত যিৰিমিয়াই তেওঁলোকক ক’লে, “তোমালোক চিদিকিয়াক এইদৰে ক’বাগৈ:\n4. ‘ইস্ৰায়েলৰ ঈশ্বৰ যিহোৱাই এই কথা কৈছে: “চোৱা, বাবিলৰ ৰজাৰ বিৰুদ্ধে, আৰু গড়ৰ বাহিৰে তোমালোকক অৱৰোধ কৰোঁতা কলদীয়াসকলৰ বিৰুদ্ধে যুদ্ধ কৰা তোমালোকৰ হাতৰ যুদ্ধাস্ত্ৰৰ মুখ ঘূৰাম আৰু তেওঁলোকক আনি এই নগৰৰ মাজ ঠাইত গোটাম।\n5. আৰু মই নিজেও, মেলি থকা হাত আৰু বলৱান বাহুৰে, এনে কি, খং-ৰাগ আৰু মহাকোপেৰে তোমালোকৰ বিৰুদ্ধে যুদ্ধ কৰিম।\n6. মই এই নগৰ নিবাসী মানুহ, পশু, সকলোকে সংহাৰ কৰিম; সেই সকলোৱে ঘোৰ মহামাৰীত প্ৰাণত্যগ কৰিব।\n7. যিহোৱাই আৰু কৈছে, “তাৰ পাছত মই যিহূদাৰ ৰজা চিদিকিয়াক, তেওঁৰ পাত্ৰমন্ত্ৰীসকলক, আৰু প্ৰজাসকলক, এনে কি, মহামাৰী, তৰোৱাল আৰু আকালৰ পৰা এই নগৰত অৱশিষ্ট থকাসকলক বাবিলৰ ৰজা নবূখদনেচৰৰ, তেওঁলোকৰ শত্ৰূ, তেওঁলোকৰ প্ৰাণ বিচৰাবোৰৰ হাতত শোধাই দিম; তেওঁ তৰোৱালৰ ধাৰেৰে তাক বধ কৰিব, তেওঁলোকক কৃপা, ক্ষমা কি দয়া নকৰিব’।”\n8. তেতিয়া তুমি এই লোকসকলক কোৱা, ‘যিহোৱাই এইদৰে কৈছে, “চোৱা, মই তোমালোকৰ আগত জীৱনৰ পথ আৰু মৃত্যুৰ পথ ৰাখিছোঁ।\n9. যি মানুহ এই নগৰত থাকিব, তেওঁ তৰোৱাল, আকাল, বা মহামাৰীত মৰা পৰিব; কিন্তু যি মানুহে বাহিৰলৈ গৈ, তোমালোকক অৱৰোধ কৰোঁতা কলদীয়াসকলৰ ফলিয়া হ’বলৈ ওলাই যাব, তেওঁ জীৱ, আৰু তেওঁৰ প্ৰাণ তেওঁলৈ লুটদ্ৰব্য যেন হ’ব।\n10. কিয়নো যিহোৱাই কৈছে, মই মঙ্গলৰ বাবে নহয়, কিন্তু অমঙ্গলৰ বাবেহে এই নগৰৰ অহিতে মুখ কৰিছোঁ; ইয়াক বাবিলৰ ৰজাৰ হাতত দিয়া যাব, আৰু তেওঁ ইয়াক অগ্নিৰে দগ্ধ কৰিব’।”\n11. আৰু যিহূদাৰ ৰাজ-বংশৰ বিষয়ে তোমালোকে যিহোৱাৰ বাক্য শুনা।\n12. হে দায়ুদৰ বংশ, যিহোৱাই এইদৰে কৈছে: ‘তোমালোকে প্ৰতি ৰাতিপুৱা বিচাৰ নিস্পত্তি কৰা। আৰু অপহাৰিত জনাক উপদ্ৰৱকাৰীৰ হাতৰ পৰা উদ্ধাৰ কৰা। নতুবা তোমালোকৰ দুষ্টতাৰ কাৰণে মোৰ ক্ৰোধ অগ্নি দৰে ওলাই কোনেও নুমাব নোৱাৰাকৈ দগ্ধ কৰিব।\n13. যিহোৱাই কৈছে, চোৱা, হে উপত্যকাত থকা লোক! হে সমথলৰ পৰ্ব্বত-নিবাসীনী, চোৱা, মই তোমাৰ বিপক্ষ “আমাৰ বিৰুদ্ধে কোন নামি আহিব? ‘আমাৰ বাসস্থানবোৰত কোন সোমাব?” এই বুলি কোৱা যি তোমালোক, মই তোমালোকৰ বিপক্ষ?’\n14. যিহোৱাই কৈছে, মই তোমালোকৰ কৰ্মফল অনুসাৰে তোমালোকক দণ্ড দিম। “মই যিৰূচালেমৰ কাঠনিত জুই লগাম, তেতিয়া সেয়ে তাৰ চাৰিওফালে থকা সকলোকে গ্ৰাস কৰিব।”\n1. যিহোৱাই এইদৰে ক’লে: “তুমি যিহূদাৰ ৰাজগৃহলৈ গৈ সেই ঠাইত এই কথা ঘোষণা কৰা।\n2. কোৱা, ‘হে দায়ুদৰ সিংহাসনত বহোঁতা যিহূদাৰ ৰজা, তুমি, তোমাৰ মন্ত্ৰী আৰু এই দুৱাৰবোৰত সোমোৱা তোমাৰ প্ৰজা, এই আটাইয়ে যিহোৱাৰ বাক্য শুনা।”\n3. যিহোৱাই এইদৰে কৈছে: “তোমালোকে ন্যায় বিচাৰ আৰু ধাৰ্মিকতা সিদ্ধ কৰা আৰু অপহাৰিত জনাক উপদ্ৰৱকাৰীৰ হাতৰ পৰা উদ্ধাৰ কৰা; বিদেশী, পিতৃহীন বা বিধৱাক অপকাৰ আৰু অত্যাচাৰ নকৰিবা নাইবা এই ঠাইত নিৰ্দ্দোষীৰ ৰক্তপাত নকৰিবা।\n4. কিয়নো, তোমালোকে যদি এই কথা যত্নেৰে পালন কৰা, তেন্তে দায়ুদৰ সিংহাসনত বহোঁতা ৰজাসকলে ৰথত আৰু ঘোঁৰাত উঠি প্ৰতিজনে মন্ত্ৰী আৰু প্ৰজাৰে সৈতে এই গৃহৰ দুৱাৰবোৰেদি সোমাব!\n5. কিন্তু তোমালোকে যদি এইবোৰ বাক্য নুশুনা,” তেন্তে যিহোৱাই কৈছে, “মই মোৰ নামেৰে শপত খাই কৈছোঁ, তেনেহ’লে এই গৃহ উচ্ছন্ন ঠাই হব।\n6. কিয়নো যিহোৱাই যিহূদাৰ ৰাজগৃহৰ বিষয়ে এই কথা কৈছে: ‘তুমি মোৰ বিবেচনাত গিলিয়দ আৰু লিবানোনৰ ওখ ভাগৰ দৰে হলেও, নিশ্চয়ে মই তোমাক মৰুভূমিত, আৰু নিবাসী নোহোৱা নগৰবোৰৰ দৰে কৰিম।\n7. আৰু মই তোমাৰ অহিতে নিজ নিজ অস্ত্ৰেৰে সৈতে বিনাশক লোকসকল যুগুত কৰিম তেওঁ লোকে তোমাৰ উত্তম উত্তম গছবোৰ কাটি জুইত পেলাই দিব।\n8. আৰু অনেক জাতিয়ে এই নগৰৰ ওচৰেদি যাওঁতে ইজনে সিজনক কব, “যিহোৱাই এই মহানগৰলৈ কিয় এনে ব্যৱহাৰ কৰিলে?”\n9. তেতিয়া তেওঁলোকে উত্তৰ কৰিব, “কাৰণ ইয়াৰ লোকসকলে ঈশ্বৰ যিহোৱাৰ নিয়মটি ত্যাগ কৰি ইতৰ দেৱতাবোৰৰ আগত প্ৰণিপাত কৰিছিল, আৰু সেইবোৰক সেৱাপূজা কৰিছিল।”\n10. তোমালোকে মৃত জনৰ বাবে নাকান্দিবা, আৰু সেইজনৰ বাবে বিলাপ নকৰিবা; কিন্তু দূৰলৈ যোৱা মানুহজনৰ নিমিত্তে বৰকৈ ক্ৰন্দন কৰা, কিয়নো তেওঁ আৰু উলটি নাহিব, বা নিজৰ জন্ম দেশ আৰু নেদেখিব’”।”\n11. কাৰণ, যিহূদাৰ যোচিয়া ৰজাৰ পুতেক যি চল্লুম তেওঁৰ পিতৃ যোচিয়াৰ পদত ৰজা হৈছিল, আৰু এই ঠাইৰ পৰা গল, তেওঁৰ বিষয়ে যিহোৱাই এইদৰে কৈছে, তেওঁ এই ঠাইলৈ আৰু উলটি নাহিব;\n12. কিন্তু তেওঁলোকে যি ঠাইলৈ তেওঁক বন্দী কৰি নিলে, সেই ঠাইতে মৰিব, এই দেশ আৰু নেদেখিব।”\n13. যি জনে অধৰ্মৰ দ্বাৰাই নিজ গৃহ, আৰু অন্যায়ৰ দ্বাৰাই নিজৰ ওপৰ-কোঁঠালি সাজে, যি জনে বেচ নিদিয়াকৈ নিজৰ ওচৰ-চুবুৰীয়াক বন্দী-কাম কৰোৱায়, আৰু তাৰ শ্ৰমৰ ফল তাক নিদিয়ে।\n14. যিজনে নিজৰ বাবে এটা ডাঙৰ ঘৰ, আৰু বহল ওপৰ-কোঁঠালি সাজোঁ বুলি কয়, আৰু নিজৰ বাবে খিড়িকি দুৱাৰ কাটে, আৰু ভিতৰ ফালে ওপৰত এৰচ কাঠ লগায়, আৰু সেন্দুৰ বৰণীয়া ৰং দিয়ে, তাৰ সন্তাপ হব।”\n15. এৰচ কাঠৰ কথাত জিকিবলৈ চেষ্টা কৰাৰ কাৰণে জানো তুমি ৰাজত্ব কৰি থাকিবা? তোমাৰ পিতৃয়ে জানো ভোজন-পান কৰা আৰু বিচাৰ ও ন্যায় সিদ্ধ কৰা নাছিল? তাতে তেওঁৰ মঙ্গল হৈছিল।\n16. তেওঁ দুখী-দৰিদ্ৰৰ বিচাৰ কৰাতে তেওঁৰ মঙ্গল হৈছিল; যিহোৱাই কৈছে, মোক জনাৰ প্ৰমাণ এয়ে নাছিল নে?\n17. কিন্তু তোমাৰ চকু আৰু মন; নিজৰ লাভ বিচৰাত বাজে, আৰু নিৰ্দ্দোষীত ৰক্তপাত কৰাত, আৰু আনক উপদ্ৰৱ ও অত্যাচাৰ কৰাত বাজে আন একোতো নালাগে।\n18. এই হেতুকে যোচিয়াৰ পুত্ৰ যিহূদাৰ ৰজা যিহোয়াকীমৰ বিষয়ে যিহোৱাই এইদৰে কৈছে: “হায় হায় মোৰ ভাই! বা হায় হায় মোৰ ভগ্নী!” এই বুলি লোকে তেওঁৰ বিষয়ে বিলাপ নকৰিব; আৰু হায় হায় মোৰ প্ৰভু, বা “হায় হায় তেওঁৰ গৌৰৱ, এনে বুলি বিলাপ নকৰিব!”\n19. লোকে তেওঁক টানি নি যিৰূচালেমৰ দুৱাৰৰ বাহিৰে দূৰত পেলাই দি গাধ পোতাৰ দৰে পুতিব।\n20. তুমি লিবানোনত উঠি চিঞৰা; আৰু বাচানত বৰকৈ মাতা, আৰু অবাৰীমৰ পৰা চিঞৰা, কিয়নো তোমাক প্ৰেম কৰোঁতা আটাইবিলাক বিনষ্ট হল।\n21. তোমাৰ মঙ্গলৰ সময়ত মই তোমাক কৈছিলোঁ; কিন্তু তুমি, “মই নুশুনো” বুলি ক’লা। তুমি যে মোৰ বাক্য পালন নকৰা, এয়ে লৰা কালৰে পৰা তোমাৰ দস্তুৰ।\n22. বতাহে তোমাৰ মেৰ-ছাগ ৰখীয়াবোৰক চলাই নিব, তোমাক প্ৰেম কৰা সকলোৱে বন্দী-অৱস্থালৈ যাব। তেতিয়া অৱশ্যে তুমি তোমাৰ দুষ্টতাৰ বাবে লাজ পাবা আৰু বিবৰ্ণ হবা।\n23. এৰচ কাঠৰ মাজত নিজৰ বাহ সজা হে লিবানোন-বাসিনী, তেতিয়া যাতনাই, প্ৰসৱকাৰিণীৰ বেদনাৰ দৰে বেদনাই তোমাক আক্ৰমণ কৰিব, তেতিয়া তুমি কিমান বেছিকৈ কৃপাৰ যোগ্য হবা।”\n24. যিহোৱাই কৈছে, “মোৰ জীৱনৰ শপত”, “যিহূদাৰ ৰজা যিহোয়াকীমৰ পুত্ৰ কনিয়া মোৰ সোঁ হাতত থকা মোহৰৰ দৰে হলেও, মই তোমাক তাৰ পৰা খহাই পেলাম।\n25. আৰু মই তোমাক তোমাৰ প্ৰাণ বিচৰাবোৰৰ হাতত, আৰু তুমি ভয় কৰাবোৰৰ হাতত, এনে কি, বাবিলৰ ৰজা নবূখদনেচৰৰ আৰু কলদীয়াসকলৰ হাতত শোধাই দিম।\n26. তোমাক আৰু তোমাক জন্মোৱা মাতৃক, তোমালোক নজনা আন দেশত পেলাই দিম। সেই ঠাইতে তোমালোক মৰিবা।\n27. তেওঁলোকৰ মনে যি দেশলৈ আহিবলৈ হাবিয়াহ কৰে, সেই দেশলৈ তেওঁলোক উলটি নাহিব।\n28. এই পুৰুষ কনিয়া ঘৃনিত ভগ্ন পাত্ৰ নে? ইয়াক আৰু ইয়াৰ বংশক কিয় বাহিৰলৈ পেলোৱা হৈছে? তেওঁলোকে নজনা দেশত এওঁলোকক কিয় পেলোৱা হৈছে?\n29. হে পৃথিৱী, হে পৃথিৱী, হে পৃথিৱী! যিহোৱাৰ বাক্য শুনা। যিহোৱাই এইদৰে কৈছে, “তোমালোকে এই মানুহ সন্তানহীন বুলি, ইয়াৰ দিনত উন্নতি কৰিব নোৱাৰা মানুহ বুলি লিখা।\n30. কিয়নো ইয়াৰ বংশৰ কোনো মানুহ দায়ুদৰ সিংহাসনত বহিবলৈ, আৰু যিহূদাত শাসন কৰিবলৈ, কৃতকাৰ্য্য নহব।”\n9. যুবকে কেনেকৈ নিজৰ পথ শুদ্ধভাৱে ৰাখিব পাৰে? তোমাৰ বাক্য অনুসাৰে সাৱধানেৰে চলাৰ দ্বাৰাই পাৰে।\n10. মই সমস্ত মনেৰে তোমাক বিচাৰিছোঁ; তুমি মোক তোমাৰ আজ্ঞা-পথৰ পৰা ভ্ৰান্ত হৈ যাব নিদিবা।\n11. তোমাৰ বাক্য মই মোৰ হৃদয়ত সঞ্চয় কৰি ৰাখিছো, যেন তোমাৰ অহিতে পাপ নকৰোঁ।\n12. ধন্য তুমি, হে যিহোৱা; মোক তোমাৰ বিধিবোৰ শিকোৱা।\n13. তোমাৰ মুখৰ সকলো ধার্মিক শাসন প্ৰণালী, মই নিজ ওঁঠেৰে বর্ণনা কৰিলোঁ;\n14. ধন-সম্পদত লোকে যিমান আনন্দ পায়, তোমাৰ আজ্ঞাৰ পথত চলি মই তাতোকৈ অধিক আনন্দ পাওঁ।\n15. মই তোমাৰ আদেশবোৰ ধ্যান কৰিম, তোমাৰ সকলো পথলৈ মনোযোগ দিম।\n16. মই তোমাৰ বিধিবোৰত আনন্দিত হ’ম; মই তোমাৰ বাক্য নাপাহৰিম।\n14. যি কোনোৱে ৰাতিপুৱাতে উচ্চস্বৰে নিজৰ চুবুৰীয়াক আশীৰ্ব্বাদ কৰে, সেই আশীৰ্ব্বাদ শাও ৰূপেহে গণ্য হয়।\n১ থিচলনীকীয়া 5:1-28\n1. হে ভাইসকল, এতিয়া সেই কাল বা সেই সময়ৰ কথা মই আপোনালোকলৈ একো লিখাৰ প্রয়োজন নাই;\n2. কিয়নো আপোনালোকে নিজেই ভালদৰে জানে যে, ৰাতি যেনেকৈ চোৰ আহে, প্ৰভুৰ দিনটোও তেনেকৈয়ে আহিব।\n3. যেতিয়া লোক সকলে “শান্তি আৰু নিৰাপত্তা” ৰ কথা কব, তেতিয়া হঠাতে হোৱা গর্ভৱতীৰ প্ৰসৱ বেদনাৰ নিচিনাকৈ, তেওঁলোকলৈ বিনাশ আহিব আৰু তেওঁলোক কোনোমতেই সাৰিব নোৱাৰিব।\n4. কিন্তু হে ভাই সকল, চোৰৰ আহিব পৰাকৈ সেইদিন আপোনালোকৰ ওচৰত উপস্থিত হবলৈ, এতিয়া আপোনালোক পুনৰ আন্ধাৰত থকা নাই;\n5. কিয়নো আপোনালোক সকলোৱেই পোহৰ আৰু দিনৰ সন্তান। আমি ৰাতি বা আন্ধাৰৰ লোক নহওঁ।\n6. এই হেতুকে আহক, আমি আন লোকবোৰৰ নিচিনাকৈ টোপনিয়াই নাথাকি, পৰ দি আৰু সংযত হৈ থাকোহঁক।\n7. কিয়নো যি সকলে টোপনিয়াই, তেওঁলোকে ৰাতিহে টোপনিয়ায়; যি সকল মদ্যপায়ী, তেওঁলোক ৰাতিহে মাতাল হয়।\n8. কিন্তু আমি হলে দিনৰ সন্তান হোৱাত, আহক আমি সংযমী হওঁ; বিশ্বাস আৰু প্ৰেমৰ বুকুবৰি পিন্ধি, মূৰত পৰিত্রাণৰ আশাৰূপ নিশ্চয়তাৰ টকয়া পিন্ধোহঁক।\n9. কিয়নো আমি ক্ৰোধৰ পাত্ৰ হবলৈ নহয়, আমাৰ প্ৰভু যীচু খ্ৰীষ্টৰ দ্বাৰাই পৰিত্রাণ লাভ কৰিবলৈহে ঈশ্বৰে আমাক মনোনীত কৰিলে;\n10. আমি জীয়াই থাকো বা নিদ্ৰিত অৱস্থাতেই থাকো, আমি যেন তেওঁৰ লগতেই জীৱিত থাকিব পাৰোঁ, এই কাৰণে যীচুৱে আমাৰ কাৰণে প্রাণ দিলে।\n11. এতেকে আপোনালোকে এতিয়া যেনেকৈ আছে, তেনেকৈয়ে পৰস্পৰে সান্ত্বনা দি থাকক আৰু এজনে আন জনক গঢ় দি তোলক।\n12. ভাই সকল, আমি বিনয় কৰোঁ, যি লোক সকলে আপোনালোকৰ মাজত পৰিশ্ৰম কৰে আৰু প্ৰভুত আপোনালোকৰ ওপৰত পৰিচালনাত আছে, আৰু আপোনালোকক উপদেশ দিয়ে, সেই লোক সকলক আপোনালোকে সন্মান কৰক।\n13. আমি পুণৰ কওঁ, আপোনালোকে তেওঁলোকৰ কার্যৰ কাৰণে প্রেমৰ মনোভাৱেৰে অতিশয়ৰূপে তেওঁলোকক সন্মান কৰক আৰু পৰস্পৰৰ মাজত শান্তি বজায় ৰাখক।\n14. ভাই সকল, আমি আপোনালোকক এই উপদেশ দিওঁ, অনিয়মত হৈ চলা লোকক আপোনালোকে সাৱধান কৰক; নিৰুৎসাহী লোকক উৎসাহ দিয়ক, দুর্বল লোকৰ সাৰথি হওক আৰু সকলোৰে প্রতি সহিষ্ণু হওক।\n15. সাৱধান, কোনেও যেন অপকাৰৰ সলনি কাৰো অপকাৰ নকৰে। কিন্তু পৰস্পৰৰ আৰু সকলোৰে কাৰণে যি উত্তম, তেনে কৰ্ম কৰিবলৈ যেন চেষ্টা কৰে।\n16. সকলো সময়তে আনন্দত থাকক।\n17. নিৰন্তৰে প্ৰাৰ্থনাকৰি থাকক।\n18. সকলো বিষয়তে ঈশ্বৰক ধন্যবাদ দিয়ক; কিয়নো আপোনালোকৰ প্ৰতি খ্ৰীষ্ট যীচুত ঈশ্বৰৰ এই ইচ্ছা।\n19. পবিত্ৰ আত্মাক নুনুমাব।\n20. ভাৱবাণী হেয়জ্ঞান নকৰিব।\n21. সকলো বিষয় বিবেচনা কৰি যি বিষয় ভাল, তাকে ধৰি ৰাখক।\n22. সকলো প্ৰকাৰৰ মন্দৰ পৰা পৃথকে থাকক।\n23. শান্তিদাতা ঈশ্বৰে আপোনালোকক সম্পূর্ণৰূপে পবিত্ৰ কৰক; আৰু আপোনালোকৰ আত্মা, প্ৰাণ, আৰু শৰীৰ আমাৰ প্ৰভু যীচু খ্ৰীষ্টৰ আগমণৰ দিন পর্যন্ত নির্দোষীৰূপে সম্পূর্ণকৈ ৰক্ষিত হওক।\n24. যি জনে আপোনালোকক আমন্ত্ৰণ কৰিছে, তেৱেঁই সেয়া কৰিব, কাৰণ তেওঁ বিশ্বাসী।\n25. ভাই সকল, আমাৰ কাৰণেও প্ৰাৰ্থনা কৰিব।\n26. সকলো ভাইকে পবিত্ৰ চুমা ৰে শুভেচ্ছা জনাব।\n27. মই আপোনালোকক প্ৰভুৰ যোগেদি এই অনুৰোধ কৰোঁ যে, এই পত্ৰ যেন সকলো ভাইৰ আগত পাঠ কৰি শুনোৱা হয়।\n28. আমাৰ প্ৰভু যীচু খ্ৰীষ্টৰ অনুগ্ৰহ আপোনালোক সকলোৰে লগত থাকক।


sherlyn-chopra-files-harassment-complaint-against-raj-kundra-and-shilpa-shetty-skd– News18 assam\nHome » photogallery » entertainment »Sherlyn Chopra: যৌন আৰু মানসিক নিৰ্যাতনৰ অভিযোগ! ৰাজ–শিল্পাৰ নামত FIR শাৰ্লিন চোপ্ৰাৰ\nSherlyn Chopra: যৌন আৰু মানসিক নিৰ্যাতনৰ অভিযোগ! ৰাজ–শিল্পাৰ নামত FIR শাৰ্লিন চোপ্ৰাৰ\nSherlyn Chopra: ৰাজ–শিল্পাৰ বিৰুদ্ধে পৰ্ণগ্ৰাফী ভিডিঅ’ সংক্ৰান্তীয় বিষয়ক লৈ কৰা অভিযোগে পুনৰ আলোচনাৰ কেন্দ্ৰবিন্দু হৈ পৰিছে।\n| October 17, 2021, 13:41 IST\nপৰ্ণ ভিডিঅ’ৰ গোচৰত সাময়িকভাৱে সকাহ পালেও এইবাৰ আইনী মেৰপেঁচত সোমাই পৰাৰ দিশে শিল্পা শেট্টীৰ স্বামী ৰাজ কুন্দ্ৰা। জনা গৈছে, শাৰ্লিন চোপ্ৰাই শিল্পাৰ স্বামী ৰাজৰ নামত এফআইআৰ দাখিল কৰিছে জুহু থানাত। সেই এফআইআৰত নাম আছে শিল্পা শেট্টী কুন্দ্ৰাৰো। তাৰকা দম্পতীৰ বিৰুদ্ধে শাৰ্লিন চোপ্ৰাৰ অভিযোগ, তেওঁৰ ওপৰত যৌন আৰু মানসিক নিৰ্যাতন চলাইছে তেওঁলোকে।\nএই সন্দৰ্ভত ANIক শাৰ্লিন চোপ্ৰাই জনাইছে, ‘বিগত ১৪ অক্টোবৰত মই এফ আই আৰ দাখিল কৰিছো ৰাজ কুন্দ্ৰাৰ বিৰুদ্ধে। তেওঁ মোৰ ওপৰত যৌন নিৰ্যাতন চলোৱাৰ লগতে মোক ঠগিছে আৰু ভাবুকি দিছে।\nইয়াৰ পূৰ্বেও চলিত বছৰতে ৰাজৰ নামত এখন এফআইআৰ দাখিল কৰিছিল শাৰ্লিন চোপ্ৰাই। য’ত চাৰ্লিন চোপ্ৰাই দাবী কৰিছিল যে ৰাজ কুন্দ্ৰাই তেওঁৰ সৈতে জোৰ কৰি ঘনিষ্ঠ হোৱাৰ, তেওঁক চুমা খোৱাৰ চেষ্টা চলাইছিল।\nনিজকে বচোৱাৰ বাবে সেই সময়ত বাথৰুমত আশ্ৰয় ল’বলগীয়া হৈছিল শাৰ্লিন। লগতে শাৰ্লিনৰ দাবী আছিল, সেই সময়ত ৰাজে জনাইছিল যে শিল্পাৰ সৈতে তেওঁৰ সম্পৰ্ক মুঠেও ভাল নহয়।\nৰাজ কুন্দ্ৰাৰ বিৰুদ্ধে পৰ্ণ ছবি নিৰ্মাণৰ অভিযোগৰ গোচৰ সাক্ষী হিচাপে নিজৰ ভাষ্য দিছিল তেওঁ। শাৰ্লিনৰ দাবী, তেওঁ বিচাৰে যিসকল নিৰীহ ছোৱালীক জোৰ কৰি পৰ্ণ ছবিত অভিনয় কৰোৱা হৈছে, তেওঁলোকে ন্যায় পাওক। দোষীৰ শাস্তি হওক।\nউল্লেখযোগ্য যে মাদক দ্ৰৱ্যৰ গোচৰত জামিনত মুক্তি পোৱাৰ কিছু সপ্তাহ পিছতে নিজৰ অধিবক্তাৰ দৰিয়তে এক যৌথ বিবৃতি দিছিল শিল্পী শেট্টী আৰু ৰাজ কুন্দ্ৰাই।\nয’ত কোৱা হৈছে, ‘জনচক্ষুত আমাৰ বিৰুদ্ধে শাৰ্লিন চোপ্ৰাই যি কয় সেয়া মানহানি হিচাপে ধৰা হ’ব আৰু সেইটো কৰি আদালতৰ নিৰ্দেশনাৰ অৱমাননা কৰিব। মন্তব্যৰ বাবে শাৰ্লিন চোপ্ৰাই আইনী জটিলতাত পৰিব লাগিব।’\nসম্প্ৰতি শ্বাহৰুখ পুত্ৰ আৰিয়ান খান গ্ৰেপ্তাৰ হোৱাৰ পিছতে পুনৰ এবাৰ বলীউদত মাদক দ্ৰব্যক লৈ চৰ্চা হৈছে। সুনীল শেট্টীৰ পৰা পূজা ভাট, সুজান খান, সুচিত্ৰা কৃষ্ণমূৰ্তি আৰু বলীউদৰ আন তাৰকাসকলে শ্বাহৰুখ আৰু আৰিয়ানক সমৰ্থন কৰা দেখা গ’লেও সেই সময়তে শাৰ্লিন চোপ্ৰাই এক পুৰণি সাক্ষাৎকাৰৰ ভিডিঅ’ টুইট কৰে। তাত তেওঁ শ্বাহৰুখ খানৰ কলকাতা নাইট ৰাইডাৰ্ছ সম্পৰ্কে উল্লেখ কৰে।\nসাক্ষাৎকাৰত তেওঁ কয়, ‘‘মই কলকাতালৈ গৈছিলো, মেচ চাইছিলো, সেই নিশা কেকেআৰ জিকিছিল। জয়ৰ পিছত উদযাপনৰ বাবে এটা পাৰ্টীৰ আয়োজন কৰা হৈছিল। সেই নিশা কেকেআৰৰ খেলুৱৈ, তেওঁলোকৰ প্ৰেয়সী, শ্বাহৰুখ খান, শ্বাহৰুখৰ ঘনিষ্ঠ বন্ধু, তেওঁৰ পত্নী সকলোৱে পাৰ্টী কৰিছিল। লাহে লাহে দেখিলো ধোঁৱা হৈছে। ইয়াৰ উপৰি কিছু অন্যান্য পদাৰ্থও খোৱা হৈছে।\nশাৰ্লিনৰ এই মন্তব্যই মাদক দ্ৰৱ্যক লৈ নতুন বিতৰ্কৰ সৃষ্টি কৰিছে। এইবাৰ ৰাজ–শিল্পাৰ বিৰুদ্ধে পৰ্ণগ্ৰাফী ভিডিঅ’ সংক্ৰান্তীয় বিষয়ক লৈ কৰা অভিযোগে পুনৰ আলোচনাৰ কেন্দ্ৰবিন্দু হৈ পৰিছে।


grand alliance BPF will takeadecision by August 15মহাজোঁটৰ কি হ'বগৈ? ১৫ আগষ্টৰ ভিতৰত সিদ্ধান্ত ল'ব বিপিএফে– News18 assam\nমহাজোঁটৰ কি হ'বগৈ? ১৫ আগষ্টৰ ভিতৰত সিদ্ধান্ত ল'ব বিপিএফে\nপূৰ্বে মহাজোঁটক নলগা অখিলক এতিয়া কিয় লাগে মহাজোঁটঃ দুৰ্গা দাস বড়ো\nLast Updated : August 03, 2021, 15:51 IST\nমহাজোঁটত হাগ্ৰামা মহিলাৰী নেতৃত্বাধীন BPF থাকিবনে নে নাই সেয়া এতিয়াও স্পষ্ট কৰা নাই দলটোৱে ৷ কিছুদিন পূৰ্বে BPFৰ বহুকেইজন নেতাই এতিয়া আৰু মহাজোঁটত BPF থকাৰ প্ৰয়োজন নাই বুলি দাবী কৰিছিল ৷ কিন্তু আজি পৰ্যন্ত মহাজোঁটৰ পৰা আনুষ্ঠানিকভাৱে আঁতৰি যোৱা নাই ৷\nমহাজোঁটক লৈ চলি থকা বিৰ্তকৰ মাজতে মঙলবাৰে BPFৰ মুখপাত্ৰ তথা বিধায়ক দুৰ্গা দাস বড়োৱে ক'লে– “পোন্ধৰ আগষ্টৰ ভিতৰত BPF–এ সিদ্ধান্ত ল'ব ৷”\nসোমবাৰে ৰাইজৰ দলৰ সভাপতি তথা বিধায়ক অখিল গগৈয়ে আসন্ন উপ নিৰ্বাচনত BJPক পৰাভূত কৰিবলৈ উমৈহতীয়া প্ৰাৰ্থিত্ব দিব লাগে বুলি আহ্বান কৰিছিল ৷\nকিন্তু অখিল গগৈৰ এই আহ্বানক প্ৰত্যাহ্বান জনাই BPFৰ মুখপাত্ৰ তথা বিধায়ক দুৰ্গা দাস বড়োৱে৷ দুৰ্গা দাস বড়োৰ প্ৰশ্ন- “নিৰ্বাচনৰ পূৰ্বে মহাজোঁটে মহাজোঁটৰ অংশীদাৰ হ'বলৈ আহ্বান জনাইছিল যদিও অখিল গগৈয়ে অহা নাছিল ৷ মহাজোঁটৰ বিৰুদ্ধে প্ৰাৰ্থিত্ব দি BJPৰ জয়ত সহায় কৰা অখিল গগৈক এতিয়া কিয় লাগে মহাজোঁটক?”\nঅখিল গগৈয়ে সোমবাৰে উপ–নিৰ্বাচনত উমৈহতীয়া প্ৰাৰ্থিত্ব দিব লাগে বুলি কৰা মন্তব্য সন্দৰ্ভত মঙলবাৰে প্ৰদেশ কংগ্ৰেছৰ সভাপতি ভূপেন বৰাই ক'লে- “এই পৰ্যন্ত ৰাইজৰ দলৰ সৈতে কোনো আনুষ্ঠানিক আলোচনা কৰা নাই কংগ্ৰেছে ৷”\nইপিনে উপ নিৰ্বাচনত BPF–এ তামুলপুৰ আৰু গোসাঁইগাঁও সমষ্টিত প্ৰাৰ্থী দিব বুলি মঙলবাৰে সদৰী কৰে BPFৰ মুখপাত্ৰ দুৰ্গা দাস বড়োৱে ৷ উল্লেখযোগ্য যে BPF–এ উন্নয়নমূলক কাম–কাজৰ বাবে BJPক সহায় কৰিব বুলি সদৰী কৰে দুৰ্গা দাস বড়োৱে ৷\nFirst published: August 03, 2021, 15:51 IST\nBPFCongress Grand Alliance


আপোনাৰ মটিভেচন ধ্বংস কৰা কেইটামান অভ্যাস - Jeevan Britta\nআপোনাৰ মটিভেচন ধ্বংস কৰা কেইটামান অভ্যাস\nPublished July 14, 20201:31 pm\nPosted by BIKASH KALITA on July 14, 2020.\nআমাৰ কিছুমান অভ্যাসে আমাৰ মটিভেচন সম্পূর্ণৰূপে ধ্বংস কৰিব পাৰে৷ ফলত যেতিয়া আমাক মটিভেচনৰ প্ৰয়োজন হয় তেতিয়া আমি বিচাৰিলেও অলপো মটিভেচন বিচাৰি নাপাও৷ নিজকে মটিভেট কৰা টান কাম আৰু তাতে আপোনাৰ অভ্যাসবোৰে যদি সৃষ্টি কৰা, লাভ কৰা মটিভেচনো ধ্বংস কৰে তেতিয়া আপুনি কমাবোৰ কৰিব কেনেকৈ? এনে অভ্যাস যদি আপোনাৰ আছে তেনেহ’লে আপুনি আজিয়েই সাৱধান হ’ব লাগিব, এইবোৰ সলাব লাগিব৷\nআনৰ লগত তুলনা\nআপুনি আনৰ লগত নিজকে তুলনা কৰাৰ বাবে মনৰ পৰা মটিভেচন সম্পূর্ণৰূপে নোহোৱা হৈ যাব পাৰে৷ আমি তুলনা কৰিলে সাধাৰণতে আমাতকৈ ওপৰৰ কাৰোবাৰ লগত তুলনা কৰোঁ আৰু তেতিয়া আমি দেখিবলৈ লও যে আমাৰ জীৱনটো কিমান বেয়া, কিমান গুৰুত্বহীন, অর্থহীন, আমাৰ কিমান বস্তু নাই ইত্যাদি৷ মনৰ তেনে এক সাংঘাটিক নিগেটিভ অৱস্থা মটিভেচনৰ সম্পূর্ণ বিপৰীত৷ এনে নিগেটিভ চিন্তাবোৰে আপোনাৰ মটিভেচন নোহোৱা কৰি পেলাব৷\nআপুনি যদি সকলো কথাতে পাৰফেকচন বিচাৰে তেনেহ’লে ই আপোনাৰ মটিভেচন নোহোৱাৰ এটা কাৰণ হ’ব পাৰে৷ পাৰফেকচন বিচৰাটো বেয়া নহয় কিন্তু সকলো কথাতে ইয়াক বিচাৰিবলৈ গ’লে সমস্যা হ’ব৷ বইশেষকৈ যদি পাৰফেকচনিজম আপোনাৰ মনৰ ভিতৰত লুকাই থকা ভয়ৰ এটা ৰূপ হয়৷ আপুনি যদি “মোৰ কামটোৰ কোৱালিটি ভাল নহয়” বুলি ভয় কৰি সকলো কামতে বেছি সময় লগাই সেইবোৰ পাৰফেক্ট কৰিবলৈ চেষ্টা কৰে তেতিয়া কামবোৰ কৰি থাকিবলৈ আপোনাৰ মটিভেচন বাকী নাথাকিব৷\nডিচট্ৰেকচন বা মনোযোগ হৰণকাৰী বস্তুবোৰে আপোনাৰ মটিভেচন ধ্বংস কৰি পেলাব পাৰে৷ ৰাতিপুৱা আপুনি সম্পূর্ণ মটিভেচনৰে সৈতে নিজৰ অফিচৰ কিবা জৰুৰী কাম এটা কৰিবলৈ বহিলে আৰু অলপ পিছতে আপোনাৰ মবাইল ফোনত নানা ধৰণৰ নোটিফিকেচন অহা আৰম্ভ হ’ল যিবোৰ আপুনি অহাৰ লগে লগে চাবলৈ ল’লে৷ বা এগৰাকী ছাত্ৰ-বা ছাত্ৰীয়ে পঢ়িবলৈ বহিলে আৰু হাতত থকা মবাইল ফোনটোৰ কিবা এটা গেম ৰ কথা মনত পৰিল আৰু সেয়া খেলাত লাগিল বা চচিয়েল মিডিয়া একাউন্ট এটা খুলি সেয়া ব্ৰাউজ কৰাত লাগিল৷ তেনে পৰিস্থিতিত কিবা মটিভেচন থাকিবনে?\nকাম পিছলৈ পেলাই থোৱা অভ্যাস\nআপোনাৰ যদি কাম এটা কৰিবলৈ সঠিক সময় এটাৰ বাবে ৰৈ থকাৰ অভ্যাস আছে ইয়ো আপোনাৰ মটিভেচন নোহোৱা কৰিব পাৰে৷ সঠিক সময়ৰ বাবে ৰৈ থাকি থাকি আপুনি কামবোৰ পিছলৈ পেলাই থব৷ আজি যদিও কাম এটা কৰিবলৈ আপোনাৰ মন গৈছিল আৰু মটিভেচনো আছিল, তথাপি ভাল সময় এটাৰ বাবে ৰৈ থাকি আপুনি কামটো নকৰিলে, তেতিয়া সেই কামটো কৰাৰ মটিভেচন আকৌ নাহিবও পাৰে৷\nআপুনি যদি এটা সময়ত একেলগে দুটা বা বেছি কাম কৰিবলৈ লয় এই অভ্যাসটোৱে আপোনাৰ মটিভেচন ধ্বংস কৰিব পাৰে৷ এনেদৰে মাল্টি টাস্কিং কৰিবলৈ যোৱাৰ ফলত আামৰ ষ্ট্ৰেছ হয় আৰু ফলত বিচৰা ধৰণে কামবোৰৰ ফলাফল আমি নাপাবও পাৰোঁ আৰু পালেও সেয়া উপভোগ কৰাৰ সুবিধা আমি নাপাও৷ আৰু যদি বিচৰা ধৰণে ফলাফল নাপাও তেতিয়া সেই কামটো কৰাৰ বা তাৰ পিছৰ পর্যায়টো কৰাৰ মটিভেচন থাকিব জানো?\nসিদ্ধান্ত লোৱাৰ অসমর্থতা\nসিদ্ধান্ত লোৱাৰ অসমর্থতা বা সংশয়ৰ বাবেও আপোনাৰ মটিভেচন একেবাৰে নাইকিয়া হৈ যাব পাৰে৷ প্ৰতিটো কথাতে, সৰু সৰু কথাতে যদি আপুনি যদি সিদ্ধান্ত ল’বলৈ টান পায় তেতিয়া আপোনাৰ মটিভেচন থাকিব কিদৰে৷ মটিভেচনৰ পৰা লাভ কৰা সমগ্ৰ শক্তি এইদৰে বাৰে বাৰে এটা সিদ্ধান্ত আৰু তাৰ অপচনবোৰৰ কথা ভাবি থাকোতেই খৰচ হ’ব, আপোনাৰ সময়বোৰোৰ নষ্ট হ’ব আৰু তেতিয়া কামবোৰ কৰাৰ বাবে কোনোধৰণৰ মটিভেচন বাকী নাথাকিব৷\nHabits that destroy your motivation\nনিজকে কিদৰে অনুপ্ৰেৰণা যোগাই থাকিব\nনিজকে কেনেদৰে মটিভেট কৰি ৰাখিব\nPrevious Post যন্ত্ৰণা ভোগ কৰাটো আপোনাৰ পচন্দ\nNext Postমেন্টেল মুভি মেথ’ড


Oncosid in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Oncosid ar byavahar, ppali, parshwakriya, upkaar, kriya-pratikriya aaru satarkatabani\nOncosid के प्रकार चुनें\nOncosid 100 Mg Injection - ₹149 (₹187, 20% छूट)\nOncosid ৰ মূল্য আৰু পেকৰ চাইজ - Oncosid Price and Pack Size in Assamese - Oncosid ar mulya aaru pakor size\nOncosid की जानकारी\nOncosid ৰ লাভ আৰু ব্যৱহাৰসমূহ- Oncosid Benefits & Uses in Assamese- Oncosid ar laabh aaru byavaharsamuh\nOncosid ৰ পালি আৰু সেয়া কেনেদৰে ল'ব- Oncosid Dosage & How to Take in Assamese - Oncosid ar paali aaru xeya kenedore lobo\nOncosid ৰ পাৰ্শ্চক্ৰিয়াসমূহ- Oncosid Side Effects in Assamese- Oncosid ar parshwakriyasamuh\nOncosid সংক্ৰান্ত সতৰ্কতাবাণীসমূহ- Oncosid Related Warnings in Assamese- Oncosid xonkranta xatarkatabanisamuh\nঅইন দৰৱৰ সৈতে Oncosidৰ গুৰুতৰ ক্ৰিয়া-প্ৰতিক্ৰিয়া- Severe Interaction of Oncosid with Other Drugs in Assamese- Oinor xoite Oncosid ar gurutor kriya-pratikriya\nOncosid মতভেদসমূহ- Oncosid Contraindications in Assamese- Oncosid nishedhsamuh\nOncosid ৰ বিষয়ে সততে সোধা প্ৰশ্নসমূহ- Frequently asked Questions about Oncosid in Assamese- Oncosid ar bikhoye satate xodha prashnasamuh\nখাদ্য আৰু মদৰ সৈতে Oncosid ক্ৰিয়া-প্ৰতিক্ৰিয়া- Oncosid Interactions with Food and Alcohol in Assamese- khadya aaru modor xoite Oncosid kriya-pratikriya\nOncosid ৰ লাভ আৰু ব্যৱহাৰসমূহ - Oncosid Benefits & Uses in Assamese - Oncosid ar laabh aaru byavaharsamuh\nOncosid তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nOncosid ৰ পালি আৰু সেয়া কেনেদৰে ল'ব - Oncosid Dosage & How to Take in Assamese - Oncosid ar paali aaru xeya kenedore lobo\nOncosid-ৰ উপাদানসমূহ - Oncosid Active Ingredients in Assamese - Oncosid-ar upadaansamuh\nOncosid ৰ পাৰ্শ্চক্ৰিয়াসমূহ - Oncosid Side Effects in Assamese - Oncosid ar parshwakriyasamuh\nগৱেষণাৰ ভিত্তিত, Oncosid ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nOncosid সংক্ৰান্ত সতৰ্কতাবাণীসমূহ - Oncosid Related Warnings in Assamese - Oncosid xonkranta xatarkatabanisamuh\nOncosid-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাসকলে Oncosid লোৱাৰ পূৰ্বে চিকিতসকৰ পৰামৰ্শ লোৱা উচিত। আপুনিও যদি সেয়া নকৰে তেন্তে আপোনাৰ দেহত ইয়াৰ গম্ভীৰ পাৰ্শ্ব-প্ৰতিক্ৰিয়া হব।\nOncosid-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nOncosid গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Oncosid কি প্ৰভাৱ দেখা গৈছে?\nOncosid গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Oncosid কি প্ৰভাৱ দেখা গৈছে?\nOncosidএ কলিজাত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nহৃদযন্ত্ৰৰ ক্ষেত্ৰত Oncosid ৰ কি প্ৰভাৱ দেখা গৈছে?\nOncosidৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Oncosidৰ গুৰুতৰ ক্ৰিয়া-প্ৰতিক্ৰিয়া - Severe Interaction of Oncosid with Other Drugs in Assamese - Oinor xoite Oncosid ar gurutor kriya-pratikriya\nOncosid তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nOncosid মতভেদসমূহ - Oncosid Contraindications in Assamese - Oncosid nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Oncosid লোৱা অনুচিত যাতে -\nOncosid ৰ বিষয়ে সততে সোধা প্ৰশ্নসমূহ - Frequently asked Questions about Oncosid in Assamese - Oncosid ar bikhoye satate xodha prashnasamuh\nএই Oncosid-এ অভ্য়াস বা নিচাৰ সৃষ্টি কৰে নেকি?\nনহয়, Oncosid আসক্তি সৃষ্টি কাৰক বুলি কোনো সাক্ষ্য নাই।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Oncosid লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, আপুনি ডাক্তৰৰ পৰামৰ্শৰ পিছতহ Oncosid লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Oncosidৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Oncosid ক্ৰিয়া-প্ৰতিক্ৰিয়া - Oncosid Interactions with Food and Alcohol in Assamese - khadya aaru modor xoite Oncosid kriya-pratikriya\nখাদ্য আৰু Oncosidৰ ক্ৰিয়া-প্ৰতিক্ৰিয়া\nখাদ্যৰ সৈতে Oncosid লোৱাটোৱে একো সমস্যাৰ সৃষ্টি নকৰে।\nমদ আৰু Oncosidৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Oncosidৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nOncosid ৰ অনুকল্প - Substitutes for Oncosid in Assamese\nআপুনি বা আপোনাৰ পৰিয়ালৰ কোনোবাই Oncosid লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Oncosid ব্যৱহাৰ কৰিছিল নেকি?\nআপুনি কিমান পৰিমাণে Oncosid সেৱন কৰিছিল?\nআপুনি Oncosid ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Oncosid সেৱন কৰে?


গণিতঃ এক টান বিষয় নেকি? - সাহিত্য ডট অৰ্গ\nলেখক- ড° হেমন্ত কুমাৰ শৰ্মা\nকোনোবাই যদি প্ৰশ্ন কৰে তিনি সংখ্যাটো ছয়তকৈ ডাঙৰ নেকি? সতকাই দিব পৰা উত্তৰটো হ’ল–নহয়৷ কিন্তু শিৰোনামৰ প্ৰশ্নটো অৰ্থাৎ গণিত এক টান বিষয় নেকি প্ৰশ্নটোৰ উত্তৰ একে আষাৰে দিয়াটো জটিল৷ প্ৰথম প্ৰশ্নটো শিক্ষিত যিকোনো মানুহক সুধিলে একেই উত্তৰ পোৱা যাব অৰ্থাৎ উত্তৰটো পৰম (absolute) কিন্তু দ্বিতীয় প্ৰশ্নটোৰ উত্তৰ মানুহ ভেদে বেলেগ হ’ব অৰ্থাৎ উত্তৰটো আপেক্ষিকহে (relative) হ’ব৷ উত্তৰ দিয়াজনৰ গণিতৰ প্ৰতি মনোভাৱ কেনে তাৰ ওপৰত উত্তৰটো নিৰ্ভৰ কৰিব৷ সেয়ে তলৰ আলোচনাটিত আমি গণিত এক টান নে সহজ বিষয় তাৰ আলোচনা কৰাতকৈ কেনেকুৱা পৰিস্থিতিত গণিত বিষয়টো টান নহৈ সহজ যেন লগা হ’ব পাৰে তাৰেই এক পৰ্য্যালোচনা আগবঢ়ালোঁ৷\nগণিত বিষয়টো কিছুমান সুশৃংখলিত নিয়ম তথা যুক্তিৰ ওপৰত প্ৰতিষ্ঠিত আৰু সেয়ে এই নিয়ম তথা যুক্তিখিনি যদি উপযুক্ত অনুশীলনৰ দ্বাৰা আয়ত্ত কৰি লোৱা হয় তেতিয়া গণিত কেতিয়াও এক টান বিষয় হৈ থাকিব নোৱাৰে৷ অৱশ্যে এই কথাষাৰি অস্বীকাৰ কৰিলে ভুল হ’ব যে গণিত সম্পৰ্কে সমাজৰ এক চিৰাচৰিত ধ্যান-ধাৰণা হৈছে যে ই এক টান বিষয় হোৱাৰ লগতে ৰসহীন তথা ভৱিষ্যতৰ ব্যাৱহাৰিক জীৱনৰ বাবে কোনো কামত নহা এক বিমূৰ্ত বিষয়হে৷ গণিতৰ ক্ষেত্ৰত ছোৱালীতকৈ ল’ৰা আগবঢ়া জাতীয় কিছুমান অন্ধবিশ্বাসো আমাৰ সমাজত প্ৰচলিত হৈ আছে৷ গণিত বিষয়টো সহজ নে টান সেইটো নিৰ্ভৰ কৰিব ছাত্ৰ বা ছাত্ৰীগৰাকীৰ উপযুক্ত অনুশীলনৰ ওপৰত৷ যিকোনো বিষয়ত ব্যুৎপত্তি অৰ্জন কৰিবলৈ উপযুক্ত অনুশীলন একান্তই আৱশ্যকীয়–সেয়া লাগিলে পঢ়া-শুনাই হওক, খেলা-ধূলাই হওক অথবা আন সুকুমাৰ কলাৰ লগত জড়িত বিষয়েই হওক৷ উপযুক্ত অনুশীলনৰ বাবে সময় দিব লাগিব৷ মানুহ এজনে কেতিয়া কোন বিষয়ত অনুশীলনৰ বাবে সময় খৰচ কৰে সেই কথা ফঁহিয়াই চালে দেখা যায় যে বিষয়টো যদি তেওঁৰ ভালপোৱা মনোমত হয় তেতিয়া তেনে কামৰ অনুশীলনৰ বাবে সময় খৰচ হ’লেও তেওঁ আমনিও নাপায় আৰু বিষয়টোকো টান বুলি গণ্য নকৰে৷ অৰ্থাৎ ইয়াৰ পৰা এটা কথা প্ৰতীয়মান হয় যে গণিত বিষয়টোক যদি ছাত্ৰ-ছাত্ৰীৰ আগত এক সহজ বিষয় হিচাপে উপস্থাপন কৰিব লগা হয় তেন্তে তাৰ প্ৰথম চৰ্ত হ’ব যে গণিত বিষয়টোক তেওঁলোকে ভালপোৱা এক বিষয়লৈ পৰিৱৰ্তিত কৰিব পাৰিব লাগিব৷ কোনে এই দায়িত্ব বহন কৰিব? অনস্বীকাৰ্য্যভাৱে এই দায়িত্ব আহি পৰিব প্ৰাথমিক পৰ্য্যায়ৰ পৰা বিশ্ববিদ্যালয় পৰ্য্যায়ৰ গণিতৰ সকলো শিক্ষক-শিক্ষয়িত্ৰীৰ ওপৰত৷ আমাৰ নিজস্ব ধাৰণা মতে স্কুল পৰ্য্যায়ৰ শিক্ষক-শিক্ষয়িত্ৰীৰ দায়িত্ব অলপ বেছিহে হ’ব কাৰণ ভালপোৱাৰ এই জুইকুৰা তেখেতসকলেই প্ৰথমে জ্বলাব লাগিব৷ গতিকে আমি পৰ্য্যালোচনা কৰা দৰকাৰ–গণিত বিষয়টোক কেনেকৈ এক ভালপোৱা বিষয়লৈ তুলি ধৰিব পাৰি৷ এই ক্ষেত্ৰত আগবাঢ়িবলৈ হ’লে হয়তো আমি তলৰ কথাবোৰৰ প্ৰতি মন দিব লাগিব৷ অৱশ্যে এয়া আমাৰ অভিজ্ঞতাপ্ৰসূত ধ্যান-ধাৰণাহে৷ মাননিয় শিক্ষক-শিক্ষয়িত্ৰীসকলৰ নিজস্ব মতামতো থাকিব আৰু আমি সেই মতামত শ্ৰদ্ধাৰে গ্ৰহণ কৰিম৷\nআমাৰ দৃষ্টিত শ্ৰেণীকোঠাত যিকোনো এটা বিষয়ত পাঠদান কৰাৰ আগতে তাৰ পৃষ্ঠভূমি এটা তৈয়াৰ কৰা অতি জৰুৰী৷ কি কাৰণে বা কেনেকৈ সেই বিষয়টোৰ অৱতাৰণা হ’ল সেই বিষয়ে গম পালে ছাত্ৰ-ছাত্ৰীয়ে বিষয়টোৰ প্ৰতি অধিক মনোযোগী হৈ পৰে৷ ইয়াৰ পিছতেই আমি এই কথাত জোৰ দিয়া দৰকাৰ যে ছাত্ৰ-ছাত্ৰীসকলে শিকিবলৈ ওলোৱা বিষয়টোৱে তেওঁলোকক ভৱিষ্যৎ জীৱনত কিদৰে সহায় কৰিব তাৰ এক বিৱৰণ দিয়া৷ নিজৰ অভিজ্ঞতাৰ পৰা এইটো অনুধাৱন কৰিব পৰা হৈছোঁ যে ভৱিষ্যৎ জীৱনত কোনো প্ৰয়োগ নথকা বিষয় এটাৰ প্ৰতি ছাত্ৰ-ছাত্ৰীয়ে বিশেষ মনোযোগ নিদিয়ে৷ ই অকল ছাত্ৰ-ছাত্ৰীৰ ক্ষেত্ৰতে প্ৰযোজ্য নহয়, বৰঞ্চ বয়স ভেদে কম-বেছি পৰিমাণে সকলো মানুহেই একে ধৰণৰ প্ৰতিক্ৰিয়াই দেখুৱায়৷ আমাৰ মতে সেয়ে শিক্ষক-শিক্ষয়িত্ৰীসকলে কণ কণ শিশুসকলক তেওঁলোকৰ গণিতৰ জ্ঞানে তেওঁলোকক কিদৰে বজাৰ-সমাৰ কৰাত সহায় কৰিব, জ্যামিতিৰ কালিৰ (area) জ্ঞানে ভৱিষ্যৎ জীৱনত কিদৰে এটুকুৰা মাটি বা এটা ফ্লেট কিনাত সহায় কৰিব, ভগ্নাংশৰ জ্ঞানে কিদৰে তেওঁলোকক ভৱিষ্যতে যিকোনো বস্তুৰ ভাগ-বতোৱাৰা কৰাত সহায় কৰিব, সুত তথা শতাংশৰ জ্ঞানে কিদৰে তেওঁলোকক কোনো ‘স্কীম’ত পইচা জমা ৰাখি বেছি লাভ কৰাত সহায় কৰিব ইত্যাদি কথাবোৰ কৈ বিষয়টোৰ প্ৰতি তেওঁলোকৰ ভালপোৱা ভাব এটাৰ উদ্ৰেক কৰাবলৈ অহৰহ চেষ্টা কৰিব লাগিব৷ অলপ পৰিপক্ব বয়সৰ ছাত্ৰ-ছাত্ৰীৰ ক্ষেত্ৰত শিক্ষক-শিক্ষয়িত্ৰীসকলে গণিতৰ অধ্যয়নে তেওঁলোকক কিদৰে নিয়মানুৱৰ্তী, যুক্তিবাদী কৰি তুলিব পাৰে সেই সম্পৰ্কে দৃষ্টিগোচৰ কৰাব লাগে কাৰণ গণিত বিষয়টো নিয়ম তথা যুক্তিৰ ওপৰতেই প্ৰতিষ্ঠিত৷ গতিকে তেনে এক বিষয়ৰ অনুশীলনে তেওঁলোকৰ ব্যক্তিত্বটো তেনে গুণবোৰৰ সমাহাৰ ঘটাব৷ আমাৰ সমাজত যিমানেই নিয়মানুৱৰ্তী, যুক্তিবাদী মানুহৰ সংখ্যা বাঢ়িব সিমানেই আমাৰ সমাজ গণতান্ত্ৰিক, কুপৰম্পৰা ৰহিত এখন সমাজলৈ আগবাঢ়িব৷ মানুহ বলি দিয়া, ডাইনী বুলি হত্যা কৰা আদি এশ এবুৰি ঘটনাৰ পৰা আমি মুক্ত হ’ব পাৰিম৷\nসময়ে সময়ে শিক্ষক-শিক্ষয়িত্ৰীসকলে কিছু মহান লোকে গণিত বিষয়টো সম্পৰ্কে কৰা সু মন্তব্য ছাত্ৰ-ছাত্ৰীৰ আগত দাঙি ধৰিও গণিত বিষয়টোৰ প্ৰতি তেওঁলোকৰ ভাল পোৱাৰ ভাব জন্মাবলৈ চেষ্টা কৰিব পাৰে৷\nছাত্ৰ-ছাত্ৰীয়ে গণিত বিষয়টো ভাল পাব নে বেয়া পাব তাৰ এক উল্লেখযোগ্য কাৰণ হ’ব তেওঁলোকক গণিত পঢ়োৱা শিক্ষক বা শিক্ষয়িত্ৰীগৰাকীৰ ব্যক্তিত্ব৷ স্কুললৈ যাবলৈ আৰম্ভ কৰা শিশু এটিক যদি সোধা হয় কোনটো বিষয় তেওঁ ভাল পায় তেন্তে তেওঁৰ উত্তৰৰ পম খেদিলে এইটোৱে পৰিস্ফূত হ’ব যে কিবা কাৰণত সেই বিষয়টো পঢ়ুওৱা শিক্ষক বা শিক্ষয়িত্ৰীগৰাকীক তেওঁ ভাল পায় আৰু তাৰেই এক অবধাৰিত প্ৰক্ৰিয়া হিচাপে তেওঁ পঢ়ুৱা বিষয়টো শিশুটিয়ে ভাল পাবলৈ আৰম্ভ কৰে৷ সেয়ে শিক্ষক-শিক্ষয়িত্ৰীসকলে শ্ৰেণীকোঠাৰ আচাৰ-ব্যৱহাৰ অক্ষুণ্ণ ৰাখিও ছাত্ৰ-ছাত্ৰীসকলৰ প্ৰতি মৰমিয়াল তথা সহানুভূতিশীল হোৱাটো খুবেই প্ৰয়োজনীয়৷ গণিতৰ শিক্ষক-শিক্ষয়িত্ৰীৰ মৰম, সহানুভূতিয়ে এমুঠি ছাত্ৰ-ছাত্ৰীক যে গণিতৰ অনুৰক্ত কৰি তুলিব সেই সম্পৰ্কে আমি দৃঢ়বিশ্বাসী৷\nশিক্ষক-শিক্ষয়িত্ৰীসকলে শ্ৰেণীকোঠাত এনে এক আৱাহাৱাৰ সৃষ্টি কৰিব লাগে য’ত ছাত্ৰ-ছাত্ৰীসকলে নিসংকোচে তেওঁলোকৰ মনৰ খুদুৱনিবোৰৰ অৱতাৰণা কৰি সেইবোৰ পুংখানুপুংখভাৱে বুজি ল’ব পাৰে৷\nশিক্ষক-শিক্ষয়িত্ৰীসকলে পাঠদানৰ মাজে মাজে গাণিতীক সাঁথৰ, গণিতৰ লগত জড়িত খুহুতীয়া কথাৰ অৱতাৰণাৰে পাঠদান প্ৰক্ৰিয়া অধিক ৰসাল কৰাৰ লগতে ছাত্ৰ-ছাত্ৰীসকলক অধিক মনোযোগী কৰাই তুলিব পাৰে৷\nবৰ্তমান যুগটো কম্পিউটাৰ তথা ইণ্টাৰনেটৰ যুগ৷ শিক্ষক-শিক্ষয়িত্ৰীসকলে ছাত্ৰ-ছাত্ৰীক এই কথাও জনাব লাগে যে এই ইণ্টাৰনেট, কম্পিউটাৰৰ পৃষ্ঠভূমিত উচ্চ গণিতে এক উল্লেখযোগ্য বৰঙনি যোগাই আছে৷ আজিকালি ইউটিউবত গণিতৰ বিভিন্ন বিষয়ৰ অতি উচ্চ মানসম্পন্ন বহুতো ভিডিঅ’ পোৱা যায়৷ সম্ভৱ হ’লে শ্ৰেণীকোঠাত মাজে মাজে তেনে ভিডিঅ’ দেখুৱালেও ছাত্ৰ-ছাত্ৰীয়ে গণিত বিষয়টোক অধিক ভালপোৱা হ’ব বুলি মনে ধৰে৷\nসকলো শিক্ষক-শিক্ষয়িত্ৰীয়েই সাঙোৰ নোখোৱা কিন্তু বিশেষ কিছু শিক্ষক-শিক্ষয়িত্ৰীৰ দ্বাৰা নিৰ্ধাৰিত কিছু বিষয়েও নিৰ্ধাৰণ কৰে ছাত্ৰ-ছাত্ৰীয়ে এটা বিষয় ভাল পাব নে বেয়া পাব৷ এই ক্ষেত্ৰত আমি পাঠ্যক্ৰম, পাঠ্যপুথি তথা পৰীক্ষাত দিয়া প্ৰশ্নকাকতৰ কথা অৱতাৰণা কৰিব খোজো৷ আমি খুব সজাগ হোৱা দৰকাৰ যাতে এইবোৰে ছাত্ৰ-ছাত্ৰীৰ মনত এক বিৰাগ ভাব জন্মোৱাৰ সলনি এক ভালপোৱাৰ ভাবৰহে সঞ্চাৰ কৰে৷\nমুঠ কথাত আমি যদি উপৰি উক্ত কথাবোৰৰ প্ৰতি মন দি এনে এক পৰিস্থিতিৰ সৃষ্টি কৰিব পাৰোঁ, য’ত ছাত্ৰ-ছাত্ৰীয়ে গণিত বিষয়টোক ভাল পাবলৈ আৰম্ভ কৰে তেন্তে ‘গণিত এক টান বিষয় নেকি’ জাতীয় প্ৰশ্নৰ ভৱিষ্যতে কেতিয়াও অৱতাৰণা নহ’ব বুলি আমি আশাবাদী৷\nগণিতৰ সমূহ শিক্ষক-শিক্ষয়িত্ৰীলৈ কথাখিনি আগবঢ়াই ইমানতে সামৰিছোঁ৷\n( লেখকৰ দূৰভাষঃ ৯৮৫৪০-৪৯২৯৫)


অ’ ফ’ৰছ্যোনা - অসমীয়া ৱিকিপিডিয়া\nঅ’ ফ’ৰছ্যোনা (O Fortuna) ১৩শ শতিকাৰ আৰম্ভনিতে লিখিত এটি মধ্যযুগীয় লেটিন বিদ্ৰূপাত্মক পদ্য যি কাৰমিনা বুৰাণা বোলা ২৫৪টি পদ্যসমষ্টিৰ অন্তৰ্গত। এই পদ্যটিৰ মাধ্যমেৰে নিয়তি আৰু ৰোমান ভাগ্যদেৱী ফ'ৰছ্যোনাক বিদ্ৰূপ কৰা হৈছে।\n১৯৩৫-৩৬ চনত অ’ ফ’ৰছ্যোনা ৰ বাবে জাৰ্মান সংগীতজ্ঞ কাৰ্ল ওৰ্ফে সংগীত ৰচনা কৰে। সংগীতাৰোপিত অ’ ফ’ৰছ্যোনাক ওৰ্ফে তেওঁৰ কাৰমিনা বুৰাণা নামৰেই সৃষ্ট গান-ৰোমান (cantata)ৰ "Fortuna Imperatrix Mundi" (ভাগ্যদেৱী-বিশ্বসম্ৰাজ্ঞী) নামেৰে নামাংকিত ৰাগোদয় আৰু অস্তৰাগ মূৰ্চ্ছনাত ব্যৱহাৰ কৰিছিল। ৮ জুন,১৯৩৭ত ফ্ৰেংকফাৰ্ট অপেৰাত ই পোনপ্ৰথমে পৰিবেশিত হয়।\n1 স্বৰ আৰু ধ্বনি\n2 পৰিবেশন আৰু জনপ্ৰিয়তা\nস্বৰ আৰু ধ্বনিসম্পাদনা কৰক\nএই পৰিবেশনত গায়ক-গায়িকাৰ মন্থৰ সমবেত-কণ্ঠ আৰু ঘাতবাদ্যৰ প্ৰচণ্ড আৰোহিত ধ্বনিয়ে হঠাৎ এক ফুচফুচনিৰ দৰে স্তীমিত কণ্ঠস্বৰলৈ অবৰোহন কৰে আৰু পুনৰ লাহে লাহে ঘাতবাদ্য , কাঁহৰ শিঙৰ পেঁপা আৰু তাঁৰৰ চুটি চুটি জোঁকাৰত সেই সমবেত কণ্ঠই জোৰ পায় আৰু শেষাংশত আশন্ন-প্ৰলয়ত বিশ্ববাসীৰ বিলাপহেন এক দীঘলীয়া চিঞৰলৈ ৰূপান্তৰিত হৈ অপ্ৰত্যাশিতভাৱে নিস্তব্ধতাত বিলীন হয়। গোটেই পৰিবেশনটোৰ বাবে আঢ়ৈ মিনিটতকৈ কিছু অধিক সময় লাগে।\nপৰিবেশন আৰু জনপ্ৰিয়তাসম্পাদনা কৰক\nওৰ্ফৰ সংগীতত প্ৰাণপোৱা অ’ ফ’ৰছ্যোনাৰ সমবেত-সংগীত ৰূপটোৱে বিপুল জনপ্ৰিয়তা লাভ কৰিবলৈ সক্ষম হৈছিল আৰু ই অসংখ্য পাৰ্শ্চাত্য শাস্ত্ৰীয় সমবেত সংগীত পৰিবেশনাত নামী-দামী শিল্পীৰ দ্বাৰা পৰিবেশিত হৈছে। তদোপৰি এই সুৰটো বহু কথাছবি আৰু বিজ্ঞাপনত নাটকীয় আৰু প্ৰলয়ংকাৰী মুহূৰ্ত উপস্থাপন কৰিবলৈ প্ৰায় নিয়মীত ভাৱে ব্যৱহাৰ হৈ আহিছে। ব্ৰিটিছ যুক্তৰাজ্যত অ’ ফ’ৰছ্যোনায়ে যোৱা ৭৫ বছৰত সৰ্বাধিক পৰিবেশিত শাস্ত্ৰীয় সমবেত সংগীত হিচাপেও মাজতে খ্যাতি লাভ কৰিছিল।\nএই কৃষ্ণা ;\nজঘন্য এই জীৱন\nপ্ৰথমে দুখ দিয়ে\nআৰু তাৰপিছত মৰম সানে\nযেতিয়াই মন যাই ;\nতাই হিমৰ দৰে গলায়\nআৰু ৰিক্তা ,\nতুমি পাক-চক্ৰ ,\nতুমি পৰশ্ৰীকাতৰ ,\nআৰু সদায়ে শূন্যতাত নোহোৱা হয়,\nআৰু ওঁৰণিৰে মুখ ঢাকি\nতুমিও মোক আমনি কৰা ;\nএতিয়া এই খেললৈ\nমই আনিছো মোৰ উদং পিঠি\nতোমাৰ চলনাৰ কশাঘাতৰ বাবে\nনিয়তি মোৰ প্ৰতিদন্দ্বী\nভাৰ বৈ যাওঁ\nআৰু সেই বোজাতেই বাগৰি\nগতিকে এই সময়ত\nতাঁৰ বিলাক জোঁকাৰি দিয়া,\nসেই শক্তিশালী মানুহজনক বধিছে,\nসকলোৱে মোৰ সৈতে কান্দাহঁত !\n↑ Orff's Carmina Burana lyrics, original and English translation side-by-side\n"https://as.wikipedia.org/w/index.php?title=অ’_ফ’ৰছ্যোনা&oldid=256171"ৰ পৰা অনা হৈছে\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=40133।


Indian Coast Guard Recruitment 2022 – 322 Vacancy - jobs news india\nJanuary 5, 2022 July 4, 2021 by Author\nIndian Coast Guard has releasedanotification for the recruitment of 322 vacancy of Navik (Domestic Branch, General Duty) and Yantrik in Coast Guard for 02/2022 Batch. Interested candidates may apply for this job , after making sure that they meet the concerned the eligibility criteria. Aspirants are requested to read the official notification (Given below) carefully before applying for this job.\n( ভাৰতীয় উপকূলৰক্ষী বাহিনীয়ে 02/2022 বেটচৰ বাবে উপকূলৰক্ষী বাহিনীত নাভিক (ঘৰুৱা শাখা, সাধাৰণ কৰ্তব্য) আৰু ইয়াণ্ট্ৰিকৰ 350 টা খালী পদৰ নিযুক্তিৰ বাবে এক জাননী প্ৰকাশ কৰিছে । আগ্ৰহী প্ৰাৰ্থীসকলে এই চাকৰিৰ বাবে আবেদন কৰিব পাৰে, তেওঁলোকে সংশ্লিষ্ট যোগ্যতাৰ চৰ্ত পূৰণ কৰাটো নিশ্চিত কৰাৰ পিছত। এই চাকৰিৰ বাবে আবেদন কৰাৰ আগতে প্ৰাৰ্থীসকলক চৰকাৰী অধিসূচনা (তলত দিয়া) সাৱধানে পঢ়িবলৈ অনুৰোধ কৰা হৈছে।)\nComplete information about Indian Coast Guard Recruitment will be made available to you in our article, so definitely read our article. It has been told in our article that how you can apply for this post as well as complete information about the eligibility criteria has also been given through which you can fill your application. Stay connected with our website to get more information about it.\n( ভাৰতীয় উপকূলৰক্ষী নিযুক্তিৰ বিষয়ে সম্পূৰ্ণ তথ্য আমাৰ প্ৰবন্ধত আপোনাৰ বাবে উপলব্ধ কৰা হ’ব, সেয়েহে নিশ্চিতভাৱে আমাৰ প্ৰবন্ধটো পঢ়ক। আমাৰ প্ৰবন্ধত কোৱা হৈছে যে আপুনি এই পদটোৰ বাবে কেনেদৰে আবেদন কৰিব পাৰে আৰু লগতে যোগ্যতাৰ চৰ্তৰ বিষয়ে সম্পূৰ্ণ তথ্যও দিয়া হৈছে যাৰ জৰিয়তে আপুনি আপোনাৰ আবেদন পূৰণ কৰিব পাৰে। ইয়াৰ বিষয়ে অধিক তথ্য পাবলৈ আমাৰ ৱেবছাইটৰ সৈতে সংযোজিত হৈ থাকক।)\nIndian Coast Guard Recruitment 2022 – Overview ( ভাৰতীয় উপকূলৰক্ষী বাহিনীৰ নিযুক্তি 2021 – অৱলোকন )\n(ক) নাভিক (সাধাৰণ কৰ্তব্য): প্ৰচলিত নিয়মঅনুসৰি কৰ্তব্যৰ প্ৰকৃতি/পোষ্টিংৰ স্থানৰ ওপৰত আধাৰিত কৰি 21700/-টকা (দৰমহা স্তৰ-3) আৰু মহাৰ্ঘভাতা আৰু অন্যান্য ভাট্টা।\n(খ) নাভিক (ঘৰুৱা শাখা): নাভিকৰ বাবে মৌলিক দৰমহা স্কেল হৈছে 21700/––(দৰমহা স্তৰ-3) আৰু প্ৰচলিত নিয়ম অনুসৰি কৰ্তব্যৰ প্ৰকৃতি/পোষ্টিং স্থানৰ ওপৰত আধাৰিত কৰি মহাৰ্ঘভাতা আৰু অন্যান্য ভাট্টা।\n(গ) ইয়ান্ট্ৰিক: মৌলিক দৰমহা 29200/– টকা (দৰমহাৰ স্তৰ-5)। ইয়াৰ উপৰিও, প্ৰচলিত নিয়ম অনুসৰি কৰ্তব্য/পোষ্টিংৰ স্থানৰ প্ৰকৃতিৰ ওপৰত আধাৰিত কৰি আপোনাক 6200/- টকাআৰু মহাৰ্ঘভাতা আৰু অন্যান্য ভাট্টাৰ @ যন্ত্ৰিক দৰমহা পৰিশোধ কৰা হ’ব\nEligibility Criteria of Coast Guard Navik & Yantrik Recruitment ( উপকূলৰক্ষী বাহিনী নাভিক আৰু যন্ত্ৰিক নিযুক্তিৰ যোগ্যতা) :\nEducational Qualification ( শিক্ষাগত অৰ্হতা ) :\n(ক) নাভিক (সাধাৰণ কৰ্তব্য): বিদ্যালয় শিক্ষা পৰিষদৰ (চি.ও.বি.এছ.ই.) দ্বাৰা স্বীকৃত শিক্ষা পৰিষদৰ পৰা গণিত আৰু পদাৰ্থ বিজ্ঞানৰ সৈতে 10+2 উত্তীৰ্ণ।\n(খ) নাভিক (ঘৰুৱা শাখা): বিদ্যালয় শিক্ষা পৰিষদৰ (চি.ও.বি.এছ.ই.) দ্বাৰা স্বীকৃত শিক্ষা পৰিষদৰ পৰা দশম শ্ৰেণী উত্তীৰ্ণ।\n(গ) ইয়ান্ট্ৰিক: বিদ্যালয় শিক্ষা পৰিষদৰ (চি.ও.বি.এছ.ই.) দ্বাৰা স্বীকৃত শিক্ষা পৰিষদৰ পৰা দশম শ্ৰেণী উত্তীৰ্ণ” আৰু “ডিপ্লোমা ইন ইলেক্ট্ৰিকেল/ মেকানিকেল/ ইলেক্ট্ৰনিকছ/ টেলিকমিউনিকেচন (ৰেডিঅ’/পাৱাৰ) ইঞ্জিনিয়াৰিং 03 বা 04 বছৰ ৰ অল ইণ্ডিয়া কাউন্সিল অফ টেকনিকেল এডুকেশ্বন (এ.আই.চি.টি.ই.)ৰ দ্বাৰা অনুমোদিত”।\n“বিদ্যালয় শিক্ষা পৰিষদৰ (চি.ও.বি.এছ.ই.) দ্বাৰা স্বীকৃত শিক্ষা পৰিষদৰ পৰা দশম আৰু দ্বাদশ শ্ৰেণী উত্তীৰ্ণ”, আৰু “সৰ্বভাৰতীয় কাৰিকৰী শিক্ষা পৰিষদৰ (এ.আই.চি.টি.ই.) দ্বাৰা অনুমোদিত 02 বা 03 বছৰ সময়ৰ বৈদ্যুতিক/ যান্ত্ৰিক/ ইলেক্ট্ৰনিকছ/ টেলিকমিউনিকেচন (ৰেডিঅ’/শক্তি) অভিযান্ত্ৰিকত ডিপ্লোমা”।\nবয়সৰ সীমা: প্ৰাৰ্থীৰ বয়স 18 বছৰৰ পৰা 22 বছৰৰ ভিতৰত হ’ব লাগে।\n# নাভিক (জিডি) আৰু ইয়ান্ট্ৰিক: প্ৰাৰ্থীসকলে 01 আগষ্ট 2000 ৰ পৰা 31 জুলাই 2004-ৰ ভিতৰত জন্ম গ্ৰহণ কৰিব লাগিব (দুয়োটা তাৰিখ অন্তৰ্ভুক্ত)\n# নাভিক (ডিবি): প্ৰাৰ্থীসকলে 01 অক্টোবৰ 2000 ৰ পৰা 30 ছেপ্টেম্বৰ 2004-ৰ ভিতৰত জন্ম গ্ৰহণ কৰিব লাগিব (দুয়োটা তাৰিখ অন্তৰ্ভুক্ত)\nবয়সৰ ৰেহাই: অনুসূচীত জাতি/জনজাতিৰ বাবে5বছৰ আৰু অ’বিচি (নন-ক্ৰীমি) প্ৰাৰ্থীৰ বাবে3বছৰৰ উচ্চ বয়সৰ ৰেহাই কেৱল তেতিয়াহে প্ৰযোজ্য হয় যদি তেওঁলোকৰ বাবে পদ সংৰক্ষিত থাকে।\nপৰীক্ষা মাচুল: প্ৰাৰ্থীসকলে (অনুসূচীত জাতি/জনজাতিৰ প্ৰাৰ্থী, যিসকলক মাচুল পৰিশোধৰ পৰা ৰেহাই দিয়া হৈছে) নেট বেঙ্কিং ব্যৱহাৰ কৰি বা ভিছা/ মাষ্টাৰ/মাষ্ট্ৰো/ৰূপে ক্ৰেডিট/ ডেবিট কাৰ্ড/ ইউপিআই ব্যৱহাৰ কৰি অনলাইন মোডৰ জৰিয়তে 250/- টকা (কেৱল দুশ টকা) মাচুল পৰিশোধ কৰিব লাগিব।\nHow to Apply for Indian Coast Guard Recruitment ( ভাৰতীয় উপকূলৰক্ষী বাহিনীৰ নিযুক্তিৰ বাবে কেনেদৰে আবেদন কৰিব ) ?\nআগ্ৰহী আৰু যোগ্য প্ৰাৰ্থীসকলে অফিচিয়েল ৰিক্ৰুটমেণ্ট পৰ্টেললৈ গৈ এই খালী পদৰ বাবে অনলাইন আবেদন কৰিব পাৰে। প্ৰাৰ্থীসকলে অনলাইন আবেদন কৰিবলৈ তলত উল্লেখ কৰা পদক্ষেপবোৰ অনুসৰণ কৰিব পাৰে।\n# “অনলাইন এপ্লিকেচন”ত ক্লিক কৰক আৰু “নতুন পঞ্জীয়ন” ক্লিক কৰি পঞ্জীয়ন প্ৰক্ৰিয়া সম্পূৰ্ণ কৰক।\n# শেষত, পৰীক্ষাৰ মাচুল পৰিশোধ কৰক আৰু প্ৰপত্ৰখন দাখিল কৰক।\n# আৱেদন প্ৰপত্ৰৰ পৰা প্ৰিণ্ট আউট ল’বলৈ নাপাহৰিব।\nImportant Dates of Indian Coast Guard Navik & Yantrik Recruitment 2022


আছুক ‘ৰাজনৈতিক দল’ আখ্যা দিয়া হিমন্তৰ ‘অৰাজনৈতিক’ মাতৃয়ে নিজে জয়ন্ত মল্লৰ হৈ চলালে প্ৰচাৰ\nসাহিত্য সভাত ৰাজনীতিৰ ৰহন! উপ-সভাপতি পদত থাকিও কাৰ বলত মৃণালিনী দেৱীয়ে মুকলিকৈ চলাইছে নিৰ্বাচনী প্ৰচাৰ?\nগুৱাহাটী , March 25, 2021 3:41 pm\nনতুন আঞ্চলিক ৰাজনৈতিক শক্তি অসম জাতীয় পৰিষদ জন্ম হোৱাৰ পাছত বিভিন্ন সময়ত আছুৱে অ-ৰাজনৈতিক চৰিত্ৰ হেৰুৱাই পেলাইছে বা আছু এতিয়া ৰাজনৈতিক দললৈ ৰূপান্তৰিত হৈছে বুলি মন্ত্ৰী ড০ হিমন্ত বিশ্ব শৰ্মাই কটাক্ষ কৰি আহিছিল।\nতেনেস্থলত অসম সাহিত্য সভাৰ দৰে এটা পবিত্ৰ জাতীয় অনুষ্ঠানৰ ৰাজ্যিক উপ-সভাপতিৰ দায়িত্বত থাকিও মন্ত্ৰী হিমন্ত বিশ্ব শৰ্মাৰ মাতৃয়ে এতিয়া এজনৰ পাছত আন এজন বিজেপি প্ৰাৰ্থীৰ হৈ চলাই গৈছে নিৰ্বাচনী প্ৰচাৰ।\nপ্ৰশ্ন হৈছে ‘অসম সাহিত্য সভাই নিজৰ জাতীয় চৰিত্ৰ হেৰুৱাই পেলাইছে নেকি?’ তথা ‘অসম সাহিত্য সভা অ-ৰাজনৈতিক হৈয়ো একাংশই কিয় ৰাজনীতিৰ ৰহন সনাৰ চেষ্টা চলাইছে?\nকালি নলবাৰী বিধানসভা সমষ্টিৰ বিজেপি প্ৰাৰ্থী তথা কংগ্ৰেছৰ দিনত দাদা বিগ্ৰেডৰ অন্যতম জয়ন্ত মল্ল বৰুৱাৰ হৈ নিৰ্বাচনী প্ৰচাৰ সভাত অংশগ্ৰহণ কৰে অসম সাহিত্য সভাৰ উপ-সভাপতি মৃণালিনী দেৱীয়ে। তাক লৈ জনসাধাৰণৰ মনত নানান প্ৰশ্নৰ সূচনা হৈছে।\nবুধবাৰে নলবাৰী চহৰৰ ৪ নং ৱাৰ্ডৰ ধমধমা বাছ আস্থানত মৃণালিনী দেৱীয়ে বিজেপিৰ প্ৰাৰ্থী জয়ন্ত মল্ল বৰুৱাৰ হৈ নিৰ্বাচনী প্ৰচাৰ চলায়।\nআনকি উক্ত প্ৰচাৰ সভাত নিৰ্বাচনী প্ৰচাৰ চলাই হিমন্তৰ মাতৃয়ে কয় ‘মাতৃ হিচাপে মই অসমৰ ভৱিষ্যৎ সুৰক্ষাৰ বাবে বিজেপিক আশীৰ্বাদ দিছো আৰু ৰাইজকো দলটোক আশীৰ্বাদ দিবলৈ আহ্বান জনাইছো’।\nসাহিত্য সভাৰ উপ সভাপতিগৰাকীয়ে লগতে কয় যে তেওঁ অকল হিমন্তবিশ্ব শৰ্মাৰে মাতৃ নহয় অসমবাসীৰে মাতৃ, সেইবাবে মৰম স্নেহ আৰু আশীৰ্বাদ দিবলৈ নলবাৰীত উপস্থিত হৈছে।\nউল্লেখযোগ্য যে, জালুকবাৰী সমষ্টিত যোৱা ৮ মাৰ্চৰ দিনা পুত্ৰ হিমন্ত বিশ্ব শৰ্মাৰ নিৰ্বাচনী কাৰ্য্যালয় মুকলি কৰাৰ পাছতে ৰাজ্যজুৰি বিতৰ্কৰ সূচনা হৈছিল। তেতিয়াই যোৱা ৯ মাৰ্চৰ দিনা অসম সাহিত্য সভাই তেওঁলোকৰ কোনো বিষয়ববীয়াই যাতে কোনো ৰাজনৈতিক দল বা প্ৰাৰ্থীৰ হৈ সক্ৰিয়ভাৱে জৰিত নহয় তাৰ বাবে পত্ৰযোগে নিৰ্দেশ দিছিল।\nকিন্তু প্ৰশ্ন হৈছে ‘কাৰ বলত মহিয়ান হৈ বা ছত্ৰছায়াত অসম সাহিত্য সভাৰ উপ-সভাপতিৰ দৰে পদত অধিষ্ঠিত হৈয়ো মৃণালিনী দেৱীয়ে চলাই গৈছে বিজেপিৰ হৈ নিৰ্বাচনী প্ৰচাৰ?’\nউল্লেখ কৰিব লাগিব যে, পুত্ৰৰ মনোনয়ন দাখিলৰ দিনাও মাতৃ মৃণালিনী দেবীয়ে সোণাৰাম খেলপথাৰৰ পৰা বাহিৰ কৰা ৰেলীত অংশগ্ৰহণ কৰিছিল।\nঅসম সাহিত্য সভাৰ এনে গুৰু দায়িত্বত থাকি এতিয়া এনে এটা জাতীয় অনুষ্ঠানক ৰাজনীতিৰ ৰহন সনাক কেন্দ্ৰ কৰি চৌদিশে ব্যাপক প্ৰতিক্ৰিয়াৰ সৃষ্টি হৈছে।


সৰিয়হৰ ডুলিতে ভূত! – বিৰিয়া Biriyaa\nজানমনি বৰা 12 মাহ ago\nআৰক্ষী বাহিনী হ’ল দেশৰ আভ্যন্তৰীণ শান্তি-শৃংখলা বৰ্তাই ৰখাৰ এক মুখ্য আহিলা। পুলিচ শব্দটোৱেই যেন শুভংকৰ প্ৰতীক সমূহ অশুভ শক্তিৰপৰা সমাজক তথা দেশক ৰক্ষা কৰিব পৰা অমোঘ শক্তি। পিছে শেহতীয়াকৈ জনপ্ৰিয় সামাজিক মাধ্যম ফেচবুকৰ জৰিয়তে বহুল সমাদৃত হৈ পৰা অসম আৰক্ষীৰ এজন জোৱানৰ এটা ভিডিঅ’ই ৰাজ্যৰ সচেতন মহলত তীব্ৰ চাঞ্চল্যৰ সৃষ্টি কৰিছে। ৰাজ্যৰ মুখ্য মন্ত্ৰীজনৰ দায়িত্বত থকা গৃহ বিভাগটোৰ ভিতৰ চ’ৰাৰ অশোভনীয় খেলিমেলিবোৰ উদঙাই দিয়া হৈছে ভিডিঅ’টোৰ জৰিয়তে।\nভিডিঅ’টোত আৰক্ষীৰ জোৱানজনে দাবী কৰা মতে তেওঁ‌লোকৰ দৰমহাৰপৰা অন্যায়ভাৱে বিভিন্ন শিতানৰ অজুহাতত বুজন পৰিমাণৰ অংশ কৰ্তন কৰা হৈছে। সচেতন মহলৰ মূৰৰ কামোৰণি হৈ পৰা এনে শিতানসমূহ হৈছে-পথ মেৰামতি, আৰক্ষীৰ প্ৰতিষ্ঠা দিৱস উদযাপন, দেৰগাঁৱৰ আৰক্ষী প্ৰশিক্ষণ প্ৰতিষ্ঠানত সীমাৰ দেৱাল নিৰ্মাণ ইত্যাদি।\nৰাজ্যৰ ভগ্নপ্ৰায় বাট পথ নিৰ্মাণ কৰিবলৈ বা আৰক্ষীৰ প্ৰতিষ্ঠা দিৱস উদযাপন কৰিবলৈ অসম চৰকাৰৰ ধনভঁ‌ৰালত ধনৰ ইমানেই অভাৱ ঘটিলনে যে সামান্য কেইহাজাৰমান টকা দৰমহা হিচাপে লাভ কৰা আৰক্ষী বাহিনীৰ জোৱানসকলৰ দৰমহাৰ অংশ কৰ্তন কৰিব লগাৰ দৰে পৰিস্থিতিৰ সৃষ্টি হ’ল?\nপ্ৰশ্ন হয়- ৰাজ্যৰ ভগ্নপ্ৰায় বাট পথ নিৰ্মাণ কৰিবলৈ বা আৰক্ষীৰ প্ৰতিষ্ঠা দিৱস উদযাপন কৰিবলৈ অসম চৰকাৰৰ ধনভঁ‌ৰালত ধনৰ ইমানেই অভাৱ ঘটিলনে যে সামান্য কেইহাজাৰমান টকা দৰমহা হিচাপে লাভ কৰা আৰক্ষী বাহিনীৰ জোৱানসকলৰ দৰমহাৰ অংশ কৰ্তন কৰিব লগাৰ দৰে পৰিস্থিতিৰ সৃষ্টি হ’ল? একে সময়তে মন্ত্ৰী-বিধায়ক-সাংসদৰ দৰমহা,পেঞ্চন কিন্তু হোৰাহোৰে বাঢ়িয়েই আছে; বাঢ়ি আছে হাজাৰ কোটি টকীয়া কেলেংকাৰী বা ছিণ্ডিকেটৰ সংখ্যা। নিৰ্বাচনৰ মহা বৈতৰণি পাৰ হ’বলৈ নৌকাৰূপী ফুটুকাৰ ফেন আইজনী-বাইজনী-মাজনী আঁ‌চনিৰ সংখ্যা কাগজে-পত্ৰই প্ৰতিদিনে বাঢ়িয়েই আছে।ৰাজ্যৰ সচেতন মহলৰ বুজাত বিশেষ সমস্যা হোৱা নাই যে আৰক্ষীৰ জোৱানৰ দৰমহা কৰ্তন কৰাৰ দৰে বেআইনী কাৰ্যকলাপৰ মূলতে আছে ৰাজ্যখনৰ প্ৰশাসন ব্যৱস্থাটোৰ গুৰি ধৰা কিছুমান প্ৰতাপী আমোলা-বিষয়া আৰু মন্ত্ৰী। এই ক্ষেত্ৰত কথাই কথাই দুৰ্নীতিৰ প্ৰতি জেহাদ ঘোষণা কৰা গৃহ মন্ত্ৰী তথা মুখ্য মন্ত্ৰীজনৰ ভূমিকা লক্ষ্যণীয় হ’ব। ভূত খেদিবলৈ প্ৰতাপী বেজে ব্যৱহাৰ কৰে মন্ত্ৰপূত সৰিয়হ, কিন্তু সৰিয়হৰ ডুলিতে থকা ভূত খেদাৰ উপায় কি?\nPrevious উগ্ৰপন্থী উগ্ৰপন্থী\nপ ৰা গ কু মা ৰ দা স 11 মাহ ago


Petrol Price Today, 21th June 2021: আজি কিমান হ'ল পেট্ৰ'ল-ডিজেলৰ মূল্য ?– News18 assam\nPetrol Price Today, 21th June 2021: আজি কিমান হ'ল পেট্ৰ'ল-ডিজেলৰ মূল্য ? গুৱাহাটীত Petrol-Dieselৰ দাম কিমান ? অন্যান্য় চহৰত কিমান দাম ?\nগুৱাহাটীত পেট্ৰ'লৰ মূল্য প্ৰতি লিটাৰত ৯২.৬৫ টকালৈ বৃদ্ধি হয় আৰু ডিজেলৰ মূল্য প্ৰতি লিটাৰত ৮৭.২১ টকালৈ বৃদ্ধি হয়।\nPetrol Price: এদিনৰ সকাহৰ পিছতে সমগ্ৰ দেশতে শুকুৰবাৰে আকৌ এবাৰ বৃদ্ধি কৰা হৈছিল পেট্ৰ'ল আৰু ডিজেলৰ মূল্য । ৰাজ্যিক মালিকানাধীন তেল কোম্পানীবোৰে পুনৰ বৃদ্ধি কৰে পেট্ৰ'ল-ডিজেলৰ মূল্য । যাৰ ফলত ইন্ধন সামগ্ৰীৰ এনে বৰ্ধিত মূল্যই সাধাৰণ জনতাৰ মাজত এক হাহাকাৰময় পৰিস্থিতিৰ সৃষ্টি কৰিছে । শুকুৰবাৰে দেশৰ ভিন্ন প্ৰান্তত পেট্ৰ'ল প্ৰতি লিটাৰত ২৩ৰ পৰা ২৭পইচা আৰু ডিজেল প্ৰতি লিটাৰত ২৭-৩০ পইচাকৈ বৃদ্ধি কৰা হৈছে । এই বৃদ্ধিৰ পিছতে গুৱাহাটীত পেট্ৰ'লৰ মূল্য প্ৰতি লিটাৰত ৯২.৬৫ টকালৈ বৃদ্ধি হয় আৰু ডিজেলৰ মূল্য প্ৰতি লিটাৰত ৮৭.২১ টকালৈ বৃদ্ধি হয়।\nজানক মহানগৰসমূহত পেট্ৰ'ল আৰু ডিজেলৰ মূল্য -\n- দিল্লীত পেট্ৰ'ল প্ৰতি লিটাৰত ৯৬.৯৩ টকা আৰু ডিজেল প্ৰতি লিটাৰত ৮৭.৬৯ টকা\n- মুম্বাইত পেট্ৰ'লৰ মূল্য ১০৩.০৮ টকা আৰু ডিজেলৰ মূল্য প্ৰতি লিটাৰত ৯৫.১৪ টকা\n- কলকাতাত পেট্ৰ'ল ৯৬.৮৪ টকা আৰু ডিজেল প্ৰতি লিটাৰত ৯০.৫৪ টকা\n- চেন্নাইত পেট্ৰ'ল ৯৮.১৪ টকা আৰু ডিজেল ৯২.৩১ টকা\n- ভূপালত প্ৰতি লিটাৰত পেট্ৰ'ল ১০৫.১৩ টকা আৰু ডিজেল৯৬.৩৫ টকা\n- হায়দৰাবাদত প্ৰতি লিটাৰ পেট্ৰ'ল ১০০.৭৪ টকা আৰু ডিজেল ৯৫.৫৯ টকা\n- বাংগালুৰুত পেট্ৰ'ল ১০০.১৭ টকা আৰু ডিজেল প্ৰতি লিটাৰত ৯২.৯৭ টকা\n- নয়ডাত পেট্ৰ'ল ৯৪.২৫ টকা আৰু ডিজেল প্ৰতি লিটাৰত ৮৮.১৮ টকা\nদেশৰ তিনিটাকৈ তেল বিপণন কোম্পানী HPCL, BPCL আৰু IOC য়ে পুৱা ৬ বজাৰ পিছতেই নতুন পেট্ৰ'ল ডিজেলৰ মূল্য জাৰী কৰে । নতুন মূল্যৰ বাবে ৱেবছাইটলৈ গৈ তথ্য লাভ কৰিব পাৰিব । একে সময়তে, আপুনি SMSৰ জৰিয়তেও মূল্য পৰীক্ষা কৰিব পাৰে। আপুনি 92249 92249 লৈ এছএমএছ প্ৰেৰণ কৰি পেট্ৰ'ল-ডিজেলৰ মূল্যৰ বিষয়েও জানিব পাৰে।\nআপুনি RSP<Space> পেট্ৰ'ল পাম্প ডিলাৰৰ কোড লিখি 92249 92249 লৈ প্ৰেৰণ কৰিব লাগিব। যদি আপুনি দিল্লীত আছে আৰু বাৰ্তাৰ জৰিয়তে পেট্ৰ'ল ডিজেলৰ মূল্য জানিব বিচাৰে, আপুনি RSP102072 লিখিব লাগিব আৰু ইয়াক 92249 92249 লৈ প্ৰেৰণ কৰিব লাগিব ।\nপ্ৰতিদিনে ৬ বজাত সলনি হয় মূল্য -\nপেট্ৰ'ল আৰু ডিজেলৰ মূল্য প্ৰতিদিনে পুৱা ৬ বজাত পৰিৱৰ্তন হয়। নতুন মূল্যবোৰ পুৱা ৬ বজাৰ পৰাই কাৰ্যকৰী হয়। পেট্ৰ'ল আৰু ডিজেলৰ মূল্যত আবকাৰী শুল্ক, ডিলাৰ কমিছন আৰু অন্যান্য সামগ্ৰী যোগ দিয়াৰ পিছত ইয়াৰ মূল্য প্ৰায় দুগুণ হৈ পৰে । বৈদেশিক মুদ্ৰাৰ হাৰৰ সৈতে আন্তৰ্জাতিক বজাৰত অশোধিত তেলৰ মূল্যৰ ওপৰত নিৰ্ভৰ কৰিয়েই দৈনিক পেট্ৰ'ল আৰু ডিজেলৰ মূল্য সলনি হয়।\nFirst published: June 21, 2021, 15:38 IST\nGuwahatiPetrol And DieselPetrol Prices


দেৱদাস বনজাৰে - অসমীয়া ৱিকিপিডিয়া\nদেৱদাস বনজাৰে (সৎনামী)\nসাংকৰা, ৰায়পুৰ, ছত্তীছগঢ়, ভাৰত\nদেৱদাস বনজাৰে (ইংৰাজী: Devdas Banjare, ১৯৪৭ - ২০০৫): সৎনামী সকলৰ প্ৰধান নৃত্য পন্থীক আন্তঃৰাষ্ট্ৰীয় পৰ্যায়ত প্ৰতিষ্ঠা কৰা এগৰাকী বিশিষ্ট নৰ্তক শিল্পী । ছত্তীছগঢ়ৰ প্ৰথম মঞ্চ শিল্পী।\nদেৱদাস বনজাৰেৰ জন্ম ১ জানুৱাৰী ১৯৪৭ চনত মধ্য ভাৰতৰ ছত্তীছগঢ় ৰাজ‍্যৰ সাংকৰা নামৰ গাঁৱত হৈছিল। কিন্তু তেওঁ দুৰ্গ জিলাৰ ওমদা গাঁৱত ডাঙৰ - দীঘল হৈছিল। তেওঁৰ পিতৃৰ নাম ফুলসিং বনজাৰে আৰু মাতৃৰ নাম ভাগৱতী বাই আছিল। তেওঁৰ বাল‍্যকালৰ নাম আছিল জেঠু।\nদেৱদাস বনজাৰেই ৰিচালী প্ৰাথমিক বিদ্যালয়ৰ পৰা প্ৰাথমিক শিক্ষা গ্ৰহণ কৰি ভিলাই চেক্টৰ-১ হায়াৰ চেকেণ্ডেৰী বি. এচ. পি. স্কুলৰ পৰা ১৯৬৭ চনত মেট্ৰিক পাছ কৰে। ছত্তীছগঢ়ৰ প্ৰিয় খেল কাবাডীৰ তেওঁ ৰাজ‍্যস্তৰীয় চেম্পিয়ন আছিল।\nদেৱদাস বনজাৰে এগৰাকী আন্তৰাষ্ট্ৰীয় পন্থী শিল্পী ৰূপে পৰিচিত। তেওঁ ১৯৭৩ চনৰ ১০ ফেব্ৰুৱাৰীত গুৰু ঘাসীদাস জন্মভূমি গিৰৌদপুৰীত অখিল ভাৰতীয় স্তৰত আয়োজিত মংগল গীত তথা পন্থী নৃত্য প্ৰতিযোগিতাত প্ৰথম স্থান অধিকাৰ কৰি সোণৰ পদক অৰ্জন কৰে আৰু সৰ্বশ্ৰেষ্ঠ পন্থী নৰ্তক ৰূপে সন্মানিত হয়। ১৯৭৪ চনত হবীব তনবীৰৰ দ্বাৰা ৰচিত নাটক চৰণদাস চোৰত কাম কৰাৰ লগতে নাটক ৱৰ্কচপৰ দ্বাৰা মহত্বপূৰ্ণ চহৰ ভ্ৰমণ কৰাৰ সুযোগ পাইছিল। ২৬ জানুৱাৰী ১৯৭৫ চনত দিল্লীত আয়োজিত গণতন্ত্ৰ দিৱসত ছত্তীছগঢ় ইস্পাত মন্ত্ৰালয়ৰ হৈ প্ৰতিনিধিত্ব কৰা দেৱদাসৰ নৃত্য লাখ লাখ লোকে উপভোগ কৰিছিল।\n২১ মে ১৯৭৫ চনত ভূতপূৰ্ব ৰাষ্ট্ৰপতি মহামহিম ফকৰুদ্দিন আলি আহমেদে গণতন্ত্ৰ দিৱসৰ পেৰেডৰ প্ৰস্তুতিত আনন্দিত হৈ ৰাষ্ট্ৰপতি ভৱনলৈ প্ৰস্তুতিৰ অৰ্থে আমন্ত্ৰিত কৰে আৰু নিজ হাতে সোণৰ পদকেৰে সন্মানিত কৰিছিল। তেওঁ ১৯৮২ চনত ভাৰত মহোৎসৱ লণ্ডনত, ১৯৮৫ চনত ভাৰত মহোৎসৱ পেৰিচ, যুৱ মেলা মস্কোত, ১৯৮৬ চনত ফ্ৰান্সত অনুষ্ঠিত ভাৰত মহোৎসৱত পন্থী নৃত্য প্ৰদৰ্শন কৰি ভাৰতৰ প্ৰতিনিধিত্ব কৰিছিল। ইয়াত প্ৰভাৱিত হৈ ভূতপূৰ্ব প্ৰধানমন্ত্ৰী মাননীয় ৰাজীৱ গান্ধীয়ে ৩১ জুলাইত নিজৰ শুভেচ্ছা পত্ৰ দি সন্মান জনাইছিল। ১৯৯০ চনত ইংলেণ্ড, জাৰ্মান, ফ্ৰান্সত আয়োজিত পেৰিচ তথা ডিজন মহোৎসৱত উৎকৃষ্ট কলা পন্থী প্ৰদৰ্শন কৰি ইণ্টাৰনেচনেল ডিজন ফেষ্টিভেল ৩০ ৰ খিতাপ অৰ্জন কৰিছিল। তেওঁ ১৯৯১ চনত দিল্লী ৰাজহৰা ষ্টেডিয়ামত ২৫ ডিচেম্বৰত প্ৰতিভা সম্পন্ন ভূমিপুত্ৰ পদত সন্মানিত হোৱাৰ লগতে ১৯৯৩ ত সত্য দৰ্শন সংস্থান সৎনামী সমাজৰ দ্বাৰা ২৩ ডিচেম্বৰত সৎনামী সমাজ ৰত্নৰে সন্মানিত হয়। তেওঁ গুৰু ঘাসীদাস বিশিষ্ট সেৱা পদক, গুৰুঘাসীদাস সামাজিক চেতনা পুৰস্কাৰ আদি লাভ কৰিছিল।\nবনজাৰেই লণ্ডন, এডিনবাৰ্গ, কানাডা, হেম্বাৰ্গ, এষ্টাৰ্ডম, ৰোম, পেৰিচ, গ্লাছগো আৰু অষ্ট্ৰেলিয়াকে ধৰি বিশ্বৰ বহুকেইখন দেশ আৰু চহৰত পন্থী নৃত্য প্ৰদৰ্শন কৰি গৌৰৱ কঢ়িয়াই আনিছে। তেওঁ বিশ্বৰ ৬৪ খন ঠাইত ভ্ৰমণ ও পন্থী নৃত্য প্ৰদৰ্শন কৰিছিল।\nতেওঁৰ জীৱন প্ৰথমৰ পৰাই বহুত কষ্ট আৰু অভাৱত অতিক্ৰম কৰিছিল। তেওঁৰ জীৱন কাহিনীক বিশিষ্ট সাহিত্যিক ড॰ পৰদেশী ৰাম বৰ্মাই আৰুগ ফুল নামৰ কিতাপত প্ৰকাশ কৰিছে।\n২৬ আগষ্ট ২০০৫ চনত এক পথ দুৰ্ঘটনাত দেৱদাস বনজাৰেৰ মৃত্যু হয়।\n↑ 1.0 1.1 1.2 1.3 1.4 1.5 1.6 1.7 বনজাৰে (সৎনামী), দাদুৰাম (২০১৩). প্ৰতিষ্ঠা. সদৌ অসম সৎনামী সাহিত্য প্ৰকাশন সমিতি. পৃষ্ঠা. ৩০ - ৩৬.\n↑ 2.0 2.1 2.2 2.3 2.4 "अंतर्राष्ट्रीय ख्यातिप्राप्त पंथी नर्तक देवदास बंजारे". संजीव तिवारी. https://aarambha.blogspot.com/2007/06/blog-post_21.html?m=1। আহৰণ কৰা হৈছে:3August 2020.\n↑ বনজাৰে, দাদুৰাম (২০০৯). সৎনাম ধৰ্মৰ প্ৰতীক চিহ্ন "জয়ত খাম" (জয়স্তম্ভ) তাৎপৰ্য ও তপস্যা ভূমি গিৰৌদপুৰ ধামত সৰ্বোচ্চ ওখ জয়ত খাম নিৰ্মাণ. সদৌ অসম সৎনামী সাহিত্য প্ৰকাশন সমিতি. পৃষ্ঠা. ২৪.\n"https://as.wikipedia.org/w/index.php?title=দেৱদাস_বনজাৰে&oldid=250326"ৰ পৰা অনা হৈছে\nএই পৃষ্ঠাখন ২৩ অক্টোবৰ, ২০২০ তাৰিখে ২৩:১৭ বজাত অন্তিম সংশোধন কৰা হৈছিল।


xukhdukh.com August 20, 2014\n১. "ৰঙা পুলিচৰ ৰাইদাঙ" নামৰ এখন ভাওনা কালি সৰুপথাৰ ৰংগমঞ্চত মঞ্চস্থ কৰি দেখুৱালে সদৌ অসম ৰঙা পুলিচ সন্থাই৷ দুখীয়া নিচলাৰ পিঠিত ৰাইদাঙ চলোৱাত বিশ্বৰ কোনো বাহিনীয়েই এনে নিৰ্মমতা প্ৰদৰ্শন কৰিব নোৱাৰে বুলিও ভাওনাখনত তুলি ধৰা হয় ৷ প্ৰতিবাদী কণ্ঠৰ টেটু চেপাতো ৰঙা পুলিচৰ সমান বিশেষজ্ঞ নাই বুলি ভাওনাখনৰ পৰিচালক নগেন শৰ্মা আৰু প্ৰযোজক ৰসাল গগৈয়ে দাঁতি নিকটাই প্ৰকাশ কৰা বুলি জানিব পৰা গৈছে৷\n২. গগৈ চাৰৰ ঘৰলৈ ফলাখৰি পাৰ্চেল কৰি পঠিয়াই সৰুপথাৰৰ বৰজীয়ৰী বীৰংগনা দাসে গঢ়িলে এক নতুন অভিলেখ ৷ ওচৰত পালে সেই ফলাখৰিৰে কোবাবৰ মন থকা বুলি এখন পত্ৰত মনৰ ভাৱ ব্যক্ত কৰি ক'লা মেকুৰীৰে আবৰ্ত হৈ থকা ছাৰলৈ তেওঁ ডাক যোগেই এই ফলাখৰি প্ৰেৰণ কৰিছে৷ নিজৰ কৃতকৰ্মৰ কথা অনুভৱ কৰি বাইদেউৰ হাতেৰেই দুকোব মান খাই লবলৈকো বীৰংগনাই পত্ৰখনিত আহ্বান জনোৱা বুলি গোপন খবৰ জানিব পৰা গৈছে৷\n৩. ডিব্ৰুগড়ক ৰাজ্যৰ "উদীয়মান ৰেপ কেপিটেল" ঘোষণা কৰি দিবলৈ দাবী তুলিলে সচেতন মহিলা সংস্থাই৷ ৰাখী বন্ধনৰ দিনাৰ ঘটনাৰ পাছত কালিও দুৰ্বৃত্তই পাঁচ মহীয়া কেঁচুৱাক দলিয়াই দি মাতৃক দলবদ্ধ ধৰ্ষণৰ ঘটনা সংঘটিত কৰে। ৰাজধানী এক্সপ্ৰেছতো এজনে জোৱানে চলোৱা অপচেষ্টা আদিৰে ধৰি ৰখা ধাৰাবাহিকতালৈ লক্ষ্য ৰাখিলে দিল্লীৰ দৰেই ডিব্ৰুগড়কো এই স্বীকৃিত প্ৰদান কৰিবলৈ তোলা অভিনৱ দাবীয়েও এতিয়া প্ৰতিক্ৰিয়াৰ সৃষ্টি কৰিছে৷\n৪. বিজুলীৰ পাছত শান্তিও এতিয়া অসমৰ পৰা অন্তৰ্ধান হৈ পৰাত সকলোৱেই উদ্বিগ্ন হৈ পৰিছে৷ ৰাজ্যখনত বৰ্ধিত হত্যা, হিংসা, অপহৰণৰ ফলতে এতিয়া বিজুলীৰ পাছত শান্তিয়েও আত্মগোপন কৰিছে বুলি এচাম লোকে মত প্ৰকাশ কৰিছে৷ পিছে গোপন খবৰ অনুসৰি নগা অথবা আন্তৰ্জাতিক নাৰী ব্যৱসায়ী সংঘইহে শান্তিক অসমৰ পৰা অপৰহণ কৰিছে৷ কিন্তু এতিয়া লোকলজ্জ্বাৰ ভয়ত গাওঁবুঢ়া গগৈয়ে কথাটো স্বীকাৰ নকৰা বুলিও অভিযোগ উঠিছে৷\n৫. পৰিবহন বিষয়াৰ কাৰ্যালয় বন্ধ হব বুলি খবৰ ওলোৱাৰ পৰাই বিভাগটোৰ দালাল সন্থাৰ টোপনি নাইকীয়া হোৱা বুলি খবৰ ওলাইছে ৷ ইমান দিনে লক্ষ্মীদেৱীৰ অবিৰত আশীষ লভি থকা দালাল সন্থাই এতিয়া প্ৰতিবাদ কাৰ্যসূচী গ্ৰহণ কৰাতকৈ ড্ৰাইভিং লাইচেন্স লৈ এই অফিচ বন্ধ কৰাৰ হুমকি দিয়া গদকাৰী চাহাবৰ ড্ৰাইভাৰ ৰূপে নিজৰ নতুন কেৰিয়াৰ আৰম্ভ কৰাহে উচিত হব বুলি বিবেচনা কৰিছে৷ ড্ৰাইভাৰৰ পৰা ডাইৰেক্টৰ হোৱাৰ চৰ্টকাটটো অন্তত এতিয়া কমিচন হাৰা হোৱা সকলক কৈ দিবলৈকো সন্থাই চাৰলৈ স্মাৰকপত্ৰ প্ৰেৰণ কৰিছে৷\n৬. "কাপুৰুষ ৰজা" নামৰ নাটকখনি কালি থিতাতে লিখি উলিয়ালে নাট্যকাৰ অবিজিত ভট্টাচাৰ্যই৷ এইবাৰ নায়ক চৰিত্ৰটোত ৰসাল গগৈ চাৰে নিজেই নিজৰ চৰিত্ৰ ৰূপায়ণ কৰিব বুলিও ভট্টাচাৰ্যই প্ৰকাশ কৰিছে৷ ৰাজগাদী থিয়েটাৰৰ মঞ্চত এইবাৰ কইনাধৰা প্ৰডাকচনৰ নতুন নাটে ৰাইজক আমোদ দিয়াৰ লগতে কাপুৰুষালিয়ে কেনেকৈ মানুহক পাগল কৰি দিব পাৰে তাৰো কৰুণ দৃশ্য দেখিবলৈ পাব বুলি খাটাঙ খবৰ জানিব পৰা গৈছে৷\n৭. কনপোনা গগৈয়ে কালি টিভিত স্ক'ৰ কম হৈ থকাক লৈ উদ্বেগ প্ৰকাশ কৰাত প্ৰৱল গালি শপনিৰ সন্মুখীন হব লগা হয় বুলি জানিব পৰা গৈছে৷ প্ৰাপ্ত খবৰ মতে, ৰাষ্ট্ৰীয় চেনেল এটাত প্ৰশ্নৰ উত্তৰ দিবলৈ গৈ স্ক'ৰ ইমানহে হৈছে বুলি কোৱাৰ ফলতে কনপোনাৰ এনে দুৰৱস্থা হয়৷ মানুহৰ জীৱনৰ মূল্য বা কোনো ঘটনাৰ মূল্য মৃত্যু হোৱা মানুহৰ সংখ্যাৰে জুখিব নোৱাৰি বুলি শিক্ষাটো বিদেশৰ পৰা তেখেতে লৈ নহা কথাটোক লৈও এতিয়া ৰাইজৰ মাজত প্ৰতিক্ৰিয়াৰ সৃষ্টি হৈছে৷ তাতকৈ খাৰখোৱা স্কুলতে জীৱন সম্পৰ্কে বেছি ভাল শিক্ষা পালেহেতেন বুলিও পোনাকনক ৰাইজে স্পষ্ট কৰি দিছে৷\n৮. নলবাৰীৰ ড্ৰীম হোটেলত অসংযত অৱস্থাত দিবাস্বপ্ন চাই থকা অৱস্থাত কুৰিগৰাকী কলেজীয়া যুৱক-যুৱতীক আটক কৰিলে লালটুপি বাহিনীয়ে ৷ সপোন দেখাৰ বয়সতে সপোনত আপোন-পাহৰা হৈ থাকিলে কাপোৰ কানি অসংযত হোৱাটো স্বাভাৱিক বুলি উল্লেখ কৰি সদৌ অসম সপোন প্ৰয়াসী যুৱ সংঘই এইদৰে সপোনৰ ডেউকা ভঙা কাৰ্যক তীব্ৰ গৰিহণা দিছে৷ লালটুপি বাহিনীৰ এনে পদক্ষেপে ৰাজ্যত প্ৰেম-পীৰিতিৰ পৰিবেশ বিনষ্ট কৰিব বুলি সংঘই ভৱিষ্যতবাণী কৰিছে৷\n৯. টিভিৰ ষ্টুডিঅ'ৰ আলোচনাত অভিনয় বিষয়ক এক বিশেষ বৰ্ষাকালীন কৰ্মশালাৰ আয়োজন কৰিছে সদৌ দিছপুৰ জনপ্ৰতিনিধি বিকাশ কেন্দ্ৰই৷ সদনত কৰাৰ দৰেই অভব্য আচৰণ টিভিৰ ষ্টুডিঅত কৰাৰ পৰা বাৰণ কৰিবলৈ বিশেষ ভাৱে এই কৰ্মশালাত প্ৰশিক্ষণ দিয়া হব৷ ঘঁৰিয়াল চকুলো টোকা, ফৰফৰীয়াকৈ মিছা কথা কোৱা, ভদ্ৰভাৱেৰে শব্দৰে কূটাঘাত কৰা আদি বিভিন্ন গুৰুত্বপূৰ্ণ বিষয় এই প্ৰশিক্ষণে সামৰি লব বুলিও আয়োজন সংস্থাই সদৰী কৰিছে৷\n১০. বানপানীত উটি থকা মানুহক বেছিকৈ দেখুৱাব নোৱাৰি দুখ প্ৰকাশ কৰিলে লাইভ টিভি নিউজ সংস্থাই৷ বানপানীৰ দৃশ্যাৱলী অতি পাৰম্পৰিক আৰু আবেগহীন হৈ পৰাৰ ফলতে সেই স্পৰ্শকাতৰতাৰ অভাৱ হোৱাৰ কথাটো অনুভৱ কৰি টিআৰপিৰ ক্ষেত্ৰত এনে বাতৰিৰ অৰিহণা একদম নিম্নতম হোৱা বুলিও সংস্থাটোৱে মত প্ৰকাশ কৰিছে৷ বানপানীত বস্ত্ৰহৰণ, মন্ত্ৰী-বিষয়াক পহুখেদা আদি ঘটনা সংঘটিত কৰাৰ লগে লগেই কিন্তু ৰাইজৰ দুখ-দুৰ্দশালৈ পুনৰ কেমেৰা টোঁৱাব পৰা যাব বুলিও বান-বিধ্বস্ত ৰাইজলৈ সহানুভূতি সহ সংস্থাটোৱে প্ৰকাশ কৰিছে৷\nBy xukhdukh.com on August 20, 2014


গাঁৱলৈ ফুৰিবলৈ যাওঁ ব’লক – প্ৰথম খবৰ\nHome/ শীৰ্ষ/গাঁৱলৈ ফুৰিবলৈ যাওঁ ব’লক\nআনন্দ-বিনোদনৰ বাবে আমি সকলোৱে ক’ৰবালৈ নহয় ক’ৰবালৈ ফুৰিবলৈ যাওঁ। বহুতেই বছৰটোত অন্ততঃ এবাৰ ক’ৰবালৈ নহয় ক’ৰবালৈ যোৱাৰ পৰিকল্পনা কৰে। হয়তো পাঠকসকলেও পৰিকল্পনা কৰিছে ২০২০ বৰ্ষত ক’ৰবালৈ যাবলৈ। কিন্তু ক’লৈ গ’লে আপুনি আপোনাৰ বিনোদনৰ সময়খিনি ভালদৰে অতিবাহিত কৰিব পাৰিব, তাৰ বিষয়ে অলপ আভাস দিবলৈ এই লেখাৰ জৰিয়তে চেষ্টা কৰা হৈছে। ২০১৭ বৰ্ষত অধিকসংখ্যক দেশী-বিদেশী পৰ্যটকে ভ্ৰমণ কৰা ৰাজ্যসমূহ হৈছে ক্ৰমে মহাৰাষ্ট্ৰ, তামিলনাডু, উত্তৰ প্ৰদেশ, দিল্লী, ৰাজস্থান, পশ্চিমবংগ, কেৰালা, বিহাৰ, কৰ্ণাটক, গোৱা আদি। ভাৰতবৰ্ষৰ এনে ১০খন ধুনীয়া গাঁৱৰ বিষয়ে অৱগত কৰিছে প্ৰদীপ গগৈয়ে।\nএক. পোভাৰ: (পোভাৰ হৈছে কেৰালাৰ তিৰুৱনন্তপূৰম জিলাৰ এখন সুন্দৰ ঠাই। যিখন ঠাই ধুনীয়া হোৱাৰ উপৰি চাফ-চিকুণো। এই ঠাইখনলৈ যাব বিচাৰিলে অক্টোবৰৰপৰা ফেব্ৰুৱাৰী মাহৰ ভিতৰত যাব পাৰে। তালৈ গ’লে পোভাৰ বাচ্চত জিৰণি, নৌকাবিহাৰ, আবিমালা শির মন্দিৰ ভ্ৰমণ কৰিব পাৰিব। তাত থকাৰ বাবে হোটেলৰ ব্যৱস্থা আছে। পৰ্যটকসকলে ৰে’ল, আকাশীয়ান আদিৰ জৰিয়াতে ভ্ৰমণ কৰিব পাৰিব।\nদুই. মালানা: হিমাচল প্ৰদেশৰ মালানা এখন অতি ধুনীয়া ঠাই। য’ত আপোনালোকে দেখিবলৈ পাব কুঁৱলিয়ে ঢকা পৰ্বত। মালানা ভ্ৰমণ কৰিবলৈ বছৰি বহু পৰ্যটক আহে। মালানা ভ্ৰমণ কৰাৰ উপযুক্ত সময় হৈছে জুন আৰু ছেপ্টেম্বৰ মাহৰ পৰা অক্টোবৰ মাহ।\nতিনি. কাছল: হিমাচলৰ আন এখন ধুনীয়া ঠাই হৈছে কাছল। কাছল ভ্ৰমণৰ উপযুক্ত সময় হৈছে এপ্ৰিল, মে’, অক্টোবৰ, নৱেম্বৰ মাহ। কাছলত থাকিয়েই কেম্পিং কৰাৰ উপৰি ধুনীয়া গাঁওসমূহ পৰিদৰ্শন কৰিব পাৰিব।\nচাৰি. মুনছিয়াৰি: ভাৰতবৰ্ষৰ ধুনীয়া গাওঁসমূহৰ ভিতৰত এখন অতি মনোনোহা গাঁও হৈছে মুনছিয়াৰি। উত্তৰাখণ্ডৰ এই গাঁওখনতে বছৰত বহু দেশী-বিদেশী পৰ্যটকৰ আগমন ঘটে। গাঁওখনৰ প্ৰাকৃতিক সৌন্দযই মুগ্ধ কৰে প্ৰতিগৰাকী পৰ্যটকক। সেই গাঁওখন\nভ্ৰমণ কৰাৰ উত্তম সময় হৈছে মাৰ্চৰ পৰা জুন আৰু ছেপ্টেম্বৰৰ পৰা অক্টোবৰ। মুনছিয়াৰিলৈ দিল্লীৰপৰা পথেৰে বাব বিচাৰিলে দূৰত্ব হয় ৬৫০ কিলোমিটাৰ।\nপাঁচ. আলমৰা: উত্তৰাখণ্ডৰ আন এখন ধুনীয়া সেউজীয়া গাঁও হৈছে আলমৰা। যিখন ঠাইৰ বতাহ, বায়ু সম্পূৰ্ণ নিৰ্মল। আলমৰালৈ গ’লে আপোনালোকে দৰ্শন কৰিব পাৰিব নন্দা দেৱী, কাছাৰ দেৱী চিতাই গলু দেৱতা মন্দিৰ। অ’গজ আৰু পাইন গছৰ তলে তলে সেউজীয়া প্ৰকৃতিৰ মাজত খোজ কাঢ়ি আনন্দ লাভ কৰিব পাৰিব। স্থানীয় লোকে প্ৰস্তুত কৰা বিভিন্ন পোছাক ক্ৰয় কৰিব পাৰিব। এই গাঁওখনলৈ যোৱাৰ উত্তম সময় হৈছে এপ্ৰিলৰপৰা জুন আৰু ছেপ্টেম্বৰৰপৰা নৱেম্বৰ।\nছয়. মাউলিনং: গছৰ শিপাৰ দলং চোৱাৰ ইচ্ছা থাকিলে মেঘালয়ৰ মাউলিনঙলৈ যাব পাৰে। শ্বিলঙৰপৰা মাত্ৰ ৯০ কিলোমিটাৰ দূৰত্বত আছে মাউলিনং। এই গাঁওখন প্ৰাকৃতিক সৌন্দৰ্যৰে ভৰপূৰ। গাঁওখনত থকা নিজৰা, গাঁওখনৰ চাফ-চিকুণতাই পৰ্যটকক আকৰ্ষণ কৰে। শ্বিলঙৰপৰা টেক্সি লৈও পৰ্যটকসকলৈ মাওলিনঙলৈ যাব পাৰে।\nসাত. নাকো: তিব্বত সীমাৰ এখন ধুনীয়া ঠাই হ’ল নাকো। নাকোলৈ গ’লে পৰ্যটকসকলে ট্ৰেকিং কৰিব পাৰিব। তিনিৰপৰা চাৰি ঘণ্টা ট্ৰেকিং কৰি টাচিগাং গাঁৱলৈ যাব পাৰিব। লাডাখী আৱাসীৰ জীৱনৰ সোৱাদ লোৱাৰ উপৰি গাঁওবোৰত থকা শিলৰ ঘৰবোৰ চাব পাৰিব। ইয়ালৈ যোৱাৰ উচিত সময় হৈছে জুলাইৰপৰা আগষ্ট মাহ।\nআঠ. জিৰ’: অৰুণাচল প্ৰদেশৰ এখন ধুনীয়া ঠাই হৈছে জিৰ’। জিৰ’লৈ প্ৰতিবছৰে হাজাৰ বিদেশীৰ আগমন ঘটে। জিৰ’লৈ যোৱাৰ বাবে পৰ্যটকৰ আইএলপিৰ প্ৰয়োজন হ’ব। জিৰ’লৈ ইটানগৰৰপৰা পথেৰে গ’লে তিনি ঘণ্টা সময় লাগিব আৰু গুৱাহাটীৰপৰা বাছেৰে ইটানগৰলৈ গৈ জিৰ’লৈ যাব পাৰিব।\nন. য়ানা: কৰ্ণাটকৰ এখন কৃষিভিত্তিক ঠাই হ’ল য়ানা। য়ানাৰ বিভ’তি ৱাটাৰ ফলে দেশী-বিদেশী পৰ্যটকক আকর্ষণ কৰে। এই ঠাইখনলৈ যোৱাৰ উত্তম সময় হৈছে জানুৱাৰী, ছেপ্টেম্বৰ আৰু অক্টোবৰ।\nদহ. ৱালপাৰাই: তামিলনাডুৰ এখন উত্তম ঠাই হৈছে ৱালপাৰাই। ধুনীয়া প্ৰাকৃতিক সৌন্দৰ্য উপভোগ কৰাৰ সুবিধা পোৱাৰ উপৰি গাইড অবিহনে ট্ৰেকিং কৰিব পাৰিব। বন্য জন্তু আৰু প্ৰকৃতি ভালপোৱাসকলে ফটোগ্ৰাফী কৰিব পাৰিব। এই ঠাইখনলৈ যোৱাৰ উপযুক্ত সময় হৈছে মে’ৰপৰা ছেপ্টেম্বৰ মাহ।\nমেৰাপানীত মাৰণাস্ত্ৰ সহ আৰক্ষীৰ জালত পৰিছে এজন নগা লোক\nডিমা হাছাওৰ উমৰাংছ’ত লোমহৰ্ষক হত্যা কাণ্ড


যুৱতীৰ গাত অগ্নিসংযোগ! কি হৈছিল প্ৰকৃততে বেঁকী নৈৰ ওপৰত? – Pratham Khabar\nঘৰ/দুৰ্ঘটনা/যুৱতীৰ গাত অগ্নিসংযোগ! কি হৈছিল প্ৰকৃততে বেঁকী নৈৰ ওপৰত?\nসৰভোগৰ বেঁকী নৈৰ দলঙত সংঘটিত হৈছে এক চাঞ্চল্যকৰ ঘটনা\n0 1,351 1 মিনিট পঢ়া\nসোমবাৰে বৰপেটাৰ সৰভোগত সংঘটিত হৈছে এক চাঞ্চল্যকৰ ঘটনা।\nসৰভোগৰ বেঁকী নৈৰ দলঙত অঘটন। বাৰ্থডে চেলিব্ৰেট কৰিবলৈ আহি শৰীৰত জুই লাগি আহত হয় এহাল যুৱক-যুৱতী। আহত যুৱকজনৰ নাম ৰণোজ জাজোদীয়া আৰু যুৱতী গৰাকীৰ নাম স্বয়ছমিতা অধিকাৰী বুলি জানিব পৰা গৈছে। দুয়োকে বৰ্তমান বৰপেটা মেডিকেল কলেজত ভৰ্তি কৰোৱা হৈছে৷ দুয়োৰে ঘৰ সৰভোগত বুলি জানিব পৰা গৈছে৷\nবৰপেটাৰ আৰক্ষী অধীক্ষকে জানিবলে দিয়া অনুসৰি, বাৰ্থডে পালন কৰিবলৈ আহি মমবাতিৰ পৰা যুৱতী গৰাকীৰ শৰীৰত জুই লাগে৷\nউল্লেখ্য যে যুৱক-যুৱতী হালে AS19N8376 নম্বৰ বাহনত উঠি বাৰ্থডে চেলিব্ৰেট কৰিবলৈ আহিছিল৷ এই ঘটনা সংঘটিত হোৱাৰ পাছত সেই বাহনতেই বৰপেটা মেডিকেল কলেজলৈ যাবলৈ চেষ্টা কৰিছিল৷ পাছত ১০৮ গাড়ীৰে বৰপেটা মেডিকেল কলেজলৈ যুৱক-যুৱতী হালক প্ৰেৰণ কৰা হয়৷ সম্প্ৰতি দুয়ো মেডিকেল কলেজত চিকিৎসাধীন হৈ আছে৷\nযুৱক-যুৱতী হালৰ লগত বাৰ্থডে চেলিব্ৰেচনত নবজিৎ দাস নামৰ এজন বন্ধুও আছিল বুলি বৰপেটাৰ আৰক্ষী অধীক্ষকে জানিবলৈ দিছে৷ আৰক্ষীয়ে নবজিৎ দাসক বৰপেটাৰোড আৰক্ষী থানাত আনি কিদৰে এই চাঞ্চল্যকৰ ঘটনা সংঘটিত হবলৈ পালে তাৰবাবে জেৰা অব্যাহত ৰাখিছে৷\naccident Assam Fire Attack News Time Assam Pratham Khabar


ৱিকিপিডিয়া:ৱিকিপত্ৰিকা/মাৰ্চ-২০২২ - অসমীয়া ৱিকিপিডিয়া\nএকাদশ বৰ্ষ | মাৰ্চ | ২০২২ | তৃতীয় সংখ্যা\nপ্ৰবীণ কুমাৰ সোবটি\nড॰ সংগীতা কাকতি\nসংগীতা কাকতি অসমৰ এগৰাকী কণ্ঠশিল্পী। সংগীতা কাকতিয়ে শাস্ত্ৰীয়, লঘু শাস্ত্ৰীয়, আধুনিক, লোক সংগীত, বৰগীতৰ লগতে বহুতো ভক্তিমূলক গীততো কণ্ঠ দান কৰিছে। এতিয়ালৈকে তেওঁ গোৱা গীতৰ সংখ্যা ১০০০ তকৈ অধিক হৈছেগৈ।\nঅসমৰ গুৱাহাটী চহৰত সংগীতা কাকতিৰ জন্ম হয়। তেওঁৰ পিতৃৰ নাম প্ৰয়াত ডা॰ সুৰেন্দ্ৰ নাৰায়ণ কাকতি আৰু মাতৃৰ নাম অঞ্জলি কাকতি। সংগীতা কাকতিয়ে ছয়গাঁও হাইস্কুলৰ পৰা প্ৰবেশিকা পৰীক্ষাত উত্তীৰ্ণ হৈ কটন মহাবিদ্যালয়ৰ পৰা ইংৰাজীত সন্মান সহ স্নাতক ডিগ্ৰী লাভ কৰে। ইয়াৰ পাচত এখেতে পুনা বিশ্ববিদ্যালয়ৰ পৰা ইংৰাজীত স্নাতকোত্তৰ ডিগ্ৰী লাভ কৰিলে। মুম্বাইৰ চেইণ্ট জেভিয়াৰ্চ কলেজৰ পৰা জন-সংযোগত স্নাতকোত্তৰ ডিগ্ৰী লাভ কৰি নতুন দিল্লীৰ এম. এচ. পি. আই.ৰ পৰা ডিপ্লোমা লাভ কৰে। সবিশেষ ইয়াত পঢ়ক...\nযোৱা মাহৰ ভাল প্ৰবন্ধ কামসূত্ৰৰ বিষয়ে ইয়াত বিতংকৈ পঢ়ক।\nফেব্ৰুৱাৰী-২০২২ত সৃষ্টি কৰা প্ৰবন্ধসমূহ\nমুঠ প্ৰবন্ধৰ সংখ্যা = ১১৫\nনাৰীবাদ আৰু লোকগাথা ২০২২ এডিটাথনৰ অন্তৰ্গত\nস্বপংয়ঙ মানাও পয়\nভূঁই ৰোৱা উৎসৱ\nআমৰ সৈতে আঠাজাতীয় চাউল\nনুচৰাত ইমৰোজ তিছা\nলিংগভিত্তিক ডিজিটেল বিভাজন\nশ্বৰীফ বি. মাহমুদ\nপ্ৰিয়ংকা বৰা (ভলীবল খেলুৱৈ)\nবিনায়ক দামোদৰ সাভাৰকাৰ\nএছ এছ ৰাজামৌলী\nভাৰতীয় ৰাষ্ট্ৰীয় পৰিশোধ নিগম\nভাৰতীয় প্ৰতিস্পৰ্ধা আয়োগ\nৰাষ্ট্ৰীয় দুগ্ধ উন্নয়ন পৰিষদ\nভাৰতৰ পৰিচয় নথিপত্ৰ সমূহ\nক্ৰেডিট ইনফৰ্মেচন ব্যুৰো (ইণ্ডিয়া) লিমিটেড\nঅমিয় কুমাৰ ভূঞা\nমুক্তি নাথ শৰ্মা বৰদলৈ\nহেমচন্দ্ৰ গোস্বামী (মুখাশিল্পী)\nঅসমীয়া ভাষাৰ ব্যাকৰণ (হেমচন্দ্ৰ বৰুৱা)\nফুখাও চাম ৱা মটক\nমায়াবন সাহিত্য বঁটা\nপথাৰ শ্যামগাঁও বৌদ্ধ বিহাৰ\nচাহ : অসমৰ অন্যতম পৰিচয়\nঅসমৰ পৰম্পৰাগত সাজ- পাৰ\nএটা চোলাৰ কাহিনী (নাটক)\nভেল দিয়া উৎসৱ\nফেব্ৰুৱাৰী-২০২২ৰ বিশেষ অভিলেখ\nফেব্ৰুৱাৰী মাহৰ ১৩ তাৰিখে অসমীয়া ৱিকিপিডিয়াই ১০,০০০টা প্ৰবন্ধৰ সংখ্যা অতিক্ৰম কৰে৷\nনগাঁও চহৰৰ মাজমজিয়াত নতুনকৈ নিৰ্মাণ কৰা ঘড়ী স্তম্ভ।\nআলোকচিত্ৰ শিল্পী:নয়নজ্যোতি নাথ\nঅংশুমান দত্ত: ২০১০ চনৰ পৰা ৱিকিপিডিয়াৰ সৈতে জড়িত এজন দক্ষ আৰু কৌশলী ৱিকিপিডিয়ান। যোৰহাটৰ এই ৱিকিমিডিয়ান গৰাকীয়ে অসমীয়া ৱিকিপিডিয়াত কৰা সম্পাদনাৰ সংখ্যা ৪,২৯৫ আৰু সৃষ্টি কৰা পৃষ্ঠাৰ সংখ্যা ৭২ টা। তেওঁৰ অমূল্য অৱদানৰ বাবে অসমীয়া ৱিকিমিডিয়া সমাজে তেওঁক “অক্লান্ত কৰ্মী পদক”, “ৱিকিউদ্যোগীৰ পদক”, "The Asian Month Barnstar" আদি পদকেৰে কেইবাবাৰো সন্মানিত কৰিছে। আমি তেওঁৰ উত্তৰোত্তৰ উন্নতি কামনা কৰিলোঁ।\nশ্ৰীময়ী অসমী পদক\nপ্ৰাণজ্যোতি নাথ, ৰুমী বৰা\nকৰ্কট সচেতক পদক\nদ্য অৰিজিনেল বাৰ্ণষ্টাৰ\nঅসমীয়া ৱিকিপিডিয়াত লেখাৰ সংখ্যা ১০,০৪১ টালৈ বৃদ্ধি পালে।\nঅসমীয়া ৱিকিউৎসত উপলব্ধ গ্ৰন্থৰ সংখ্যা ৩৬৪ খনলৈ বৃদ্ধি পালে।\n১ কুলধৰ ৰাভা ১৭৪ - - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n২ গীতাশ্ৰী গগৈ আপ্তে ১৭৪ - - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৩ চন্দন চিৰিং ফুকন ৩১১ - ৪২ - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৪ চাণক্য কুমাৰ দাস ৫২৭ ৯ - ৪৩ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৫ নয়নজ্যোতি নাথ ২৩৯ - ৪৩ ২০ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৬ প্ৰণামিকা অধিকাৰী ৯৯ ৪৫ - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৭ প্ৰাণজ্যোতি নাথ ৪৬ ২৪৩ - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৮ বাবুল বৈশ্য ১৩৭ - - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৯ ৰুমী বৰা - ১০৪ - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\nইনকুবেটৰ (Wq/as): অনামিকা বড়া, কুলধৰ ৰাভা, চন্দন চিৰিং ফুকন, চাণক্য কুমাৰ দাস, দিব্য দত্ত, দীপকজ্যোতি মহন্ত, প্ৰণামিকা অধিকাৰী, প্ৰিয়াংকুশ ডেকা, বাবুল বৈশ্য৷\nমাহটোত ৱিকিপিডিয়া অথবা ৱিকিউৎসত সম্পাদনা কৰা অন্যান্য সদস্যসকল: ঈশান জ্যোতি বৰা, গীতাৰ্থ বৰদলৈ, জলী ৰুমি বৰা, পল্লৱী দত্ত বৰুৱা৷\n"https://as.wikipedia.org/w/index.php?title=ৱিকিপিডিয়া:ৱিকিপত্ৰিকা/মাৰ্চ-২০২২&oldid=315696"ৰ পৰা অনা হৈছে\nএই পৃষ্ঠাখন ০১ মাৰ্চ, ২০২২ তাৰিখে ১৮:৪৪ বজাত অন্তিম সংশোধন কৰা হৈছিল।


আপুনি জানেনে হাৰ্ট এটেক (heart attack) হোৱাৰ আগতীয়া আগজাননীসমূহ কি? - Heart attack in Assamese - fitassam\nডাঃ বিবেকা কুমাৰ,\nমেক্স চুপাৰস্পেচিয়েলিটি হস্পিতাল, দিল্লী,\nযোগাযোগঃ +91 99543 34934\nহাৰ্ট এটেক (heart attack) বা হৃদযন্ত্ৰৰ ক্ৰিয়া বন্ধ হোৱা ফলত বহুতো মানুহে প্ৰাণ হেৰুৱাই৷\n“দ্য হিন্দু” বাতৰি কাকতৰ এক প্ৰতিবেদন অনুসৰি, হৃদৰোগত আক্ৰান্ত হৈ প্ৰতি বছৰে ভাৰতৰ ১৫ শতাংশ লোকৰ মৃত্যু হয়।\nএই পৰিসংখ্যায়ে ৰোগবিধৰ ভয়ানক অৱস্থা বুজাবলৈ যথেষ্ট, কিন্তু এতিয়াও দুৰ্ভাগ্যজনক যে, বহুতো লোক ইয়াৰ বিষয়ে অজ্ঞাত।\nযদি আপুনিও এনে লোকৰ মাজৰে এজন, তেন্তে আপুনি এই প্ৰবন্ধটো সম্পূৰ্ণকৈ পঢ়ক, কিয়নো ইয়াত হাৰ্ট এটেক (heart attack) সম্পৰ্কীয় প্ৰয়োজনীয় তথ্য প্ৰদান কৰিবলৈ চেষ্টা কৰা হৈছে।\nহাৰ্ট এটেক (heart attack) কি? (What is heart attack?- in Assamese)\nহাৰ্ট এটেক (heart attack)ৰ অৰ্থ হৃদযন্ত্ৰৰ পেশী জটিলতাৰ সৃষ্টি হোৱা বা হৃদযন্ত্ৰলৈ তেজৰ যোগান নোহোৱা।\nঅৱশ্যে সময়মতে চিকিৎসা প্ৰদান কৰিলে হয় হাৰ্ট এটেক (heart attack)ৰ পৰা ৰক্ষা পোৱাতো সম্ভৱ৷ কিন্ত্ত ভুক্তভোগীজনক সময়মতে আৰু ততাতৈয়াকৈ চিকিৎসালয়লৈ নিব নোৱাৰিলে তেওঁৰ মৃত্যু পৰ্য্যন্ত হব পাৰে৷ যদিও সাধাৰণতে, এই ৰোগ তেজ গোট মৰাৰ ফলত হৃদযন্ত্ৰৰ পেশীৰ ধমনীত বাধাৰ সৃষ্টি হোৱাৰ ফলত হয়। তেতিয়া হৃদযন্ত্ৰৰ পেশীয়ে কাম কৰা বন্ধ কৰে, আৰু ই ব্যক্তিজনৰ বুকুৰ বিষ সৃষ্টি কৰে।\nহাৰ্ট এটেক (heart attack)ৰ লক্ষণসমূহ কি? (Symptoms of heart attack in Assamese)\nযদি এজন ব্যক্তিয়ে এই6টা সংকেত বা লক্ষণ দেখে, তেওঁ লগে লগে সাৱধান হ’ব লাগে আৰু প্ৰয়োজনীয় পদক্ষেপ ল’ব লাগে:\n১) বুকু বা কান্ধৰ বিষ, যি ডিঙি, কঁকাল বা কঁকাললৈ বৃদ্ধি হ’ব পাৰে – হাৰ্ট এটেক (heart attack) হোৱাৰএক মুখ্য লক্ষণ যত এজন ব্যক্তিৰ শৰীৰৰ কিছুমান অংশ যেনে বুকু, কান্ধ আদিত তীব্ৰ বিষ হয়।\nকিছু সময়ৰ পিছত এই বিষ শৰীৰৰ আন অংশলৈ বিয়পিব পাৰে আৰু ব্যক্তিজনক লগে লগে চিকিৎসা সহায়ৰ প্ৰয়োজন হয়।\n২) বমি, বদহজম, গেছ বা পেটৰ বিষ – কেতিয়াবা, কিছুমান লোকৰ হাৰ্ট এটেক (heart attack) হলে বমি, বদহজম, গেছ বা পেটৰ বিষ আদি৷সমস্যা হব পাৰে।\nপ্ৰথম দৃষ্টিত, এইবোৰ স্বাভাৱিক যেন লাগিব পাৰে, আৰু সেয়েহে বহুলোকে তেওঁলোকৰ চিকিৎসা সহায় নলয়, কিন্তু এয়া তেওঁলোকৰ বাবে ক্ষতিকাৰক হ’ব পাৰে।\n৩) উশাহ চুটি হোৱা – যদি এজন ব্যক্তিৰ উশাহ লোৱাত অসুবিধা হয়, তেন্তে ব্যক্তিজনে তেওঁৰ চিকিৎসকক এই বিষয়ে জনাব লাগে কিয়নো ই হাৰ্ট এটেক (heart attack)ৰ লক্ষণ হ’ব পাৰে।\n৪) ঘাম ওলোৱা – প্ৰায়ে, হাৰ্ট এটেক (heart attack)ৰ আৰম্ভনী ঘামেৰে হয়।\nসেয়েহে, এই স্তৰত সঠিক চিকিৎসা প্ৰদান কৰাটো সঠিক উপায় হিচাপে প্ৰমাণিত হ’ব পাৰে।\n৫) ভোক নোহোৱা – হাৰ্ট এটেক (heart attack)ৰ আন এটা লক্ষণ হৈছে ভোক নোহোৱা।\nসাধাৰণতে, মানুহে ইয়াৰ সঠিক কাৰণ নাজানে বাবে আৰু সেয়েহে তেওঁলোক হাৰ্ট এটেক (heart attack)ৰ ভুক্তভোগী হয়।\n৬) মৃদু মুৰৰ বিষ বা মূৰ ঘূৰোৱা – মৃদু মুৰৰ বিষ বা মূৰ ঘূৰোৱাও হাৰ্ট এটেক (heart attack)ৰ লক্ষণ হিচাপে প্ৰমাণিত হ’ব পাৰে।\nসেয়েহে, কোনেও ইয়াক উপেক্ষা কৰা উচিত নহয় আৰু অতি সোনকালে ইয়াৰ চিকিৎসা কৰা উচিত।\nহাৰ্ট এটেক (heart attack)ৰ ফলত হোৱা পাৰ্শ্বক্ৰিয়াসমূহ কেনেধৰণৰ?(side-effects of heart attack- in Assamese)\nহাৰ্ট এটেকে (heart attack) বিভিন্ন লোকৰ ওপৰত বিভিন্ন প্ৰভাৱ পেলাব পাৰে।\nযদিও কিছুমান লোক হাৰ্ট এটেক (heart attack)ৰ ক্ষতিৰ পৰা সহজে আৰোগ্য হয়, তাৰলগতে হাৰ্ট এটেকে (heart attack) কিছুমান লোকৰ বাবে যথেষ্ট সমস্যাৰ সৃষ্টি কৰিব পাৰে।\nযদি এজন ব্যক্তিৰ হাৰ্ট এটেক (heart attack)ৰ সন্মুখীন হয়, তেওঁ নিম্নলিখিত পাৰ্শ্বক্ৰিয়াবোৰৰ সন্মুখীন হ’ব পাৰে:\nহৃদস্পন্দন সঠিক গতিত চলাচল নকৰে- হাৰ্ট এটেক (heart attack) হৈ যোৱা এজন ব্যক্তিয়ে হৃদস্পন্দনৰ সৈতে অস্বাভাৱিক গতিত খোজ কঢ়াৰ অসুবিধাৰ মাজেৰে যাবলগীয়া হয়। ইয়াৰ ফলত তেওঁ অতি সোনকালে ভাগৰি পৰে।\nএনজিনা ৰোগ (angina)- হাৰ্ট এটেক (heart attack) হ’লে এনজিনাৰ সম্ভাৱনা যথেষ্ট বৃদ্ধি হয়।\nসেয়েহে, যদি এজন ব্যক্তিয়ে বুকুৰ বিষৰ অভিযোগ কৰে, তেওঁ ইয়াক লগে লগে পৰীক্ষা কৰাব লাগে যাতে তেওঁ ইয়াৰ পৰা পৰিত্ৰাণ পাব পাৰে।\nশৰীৰৰ অংগৰ ক্ষতি – হাৰ্ট এটেক (heart attack)ৰ প্ৰভাৱ কেৱল হৃদযন্ত্ৰৰ ওপৰতেই নহয় কিন্তু তেওঁৰ শৰীৰৰ আন অংশ যেনে কান্ধৰ ওপৰতো হয়। ই ভৰি, ডিঙি, কঁকাল আদিৰ ওপৰতো পৰে। সেয়েহে, হাৰ্ট এটেক (heart attack) হৈ যোৱা ফলত এই অঙ্গবোৰৰ ক্ষতি হ’ব পাৰে।\nহৃদযন্ত্ৰৰ অৱৰোধ – প্ৰায়ে দেখা গৈছে যে হাৰ্ট এটেক (heart attack) হ’লে মানুহৰ হৃদযন্ত্ৰ অৱৰোধ হয়।\nঅৱশ্যে, কৰোনেৰী এঞ্জিওগ্ৰাফীৰ (coronary angiography)জৰিয়তে ইয়াৰ চিকিৎসা কৰা সম্ভৱ, কিন্তু তথাপিও এনে লোকসকলে কোনো ধৰণে অৱহেলা কৰা উচিত নহয়।\nমৃত্যু হৈছে হাৰ্ট এটেক (heart attack)ৰ আটাইতকৈ ডাঙৰ পাৰ্শ্বক্ৰিয়া। প্ৰতি বছৰে, হাৰ্ট এটেক (heart attack)ৰ ফলত বিশ্বজুৰি বহুলোকৰ মৃত্যু হয়৷\nহাৰ্ট এটেক (heart attack)ৰ প্ৰতিৰোধ কৰাৰ উপায় কি? (Precautions of heart attack- in Assamese)\nঅৱশ্যে, হাৰ্ট এটেক (heart attack) যিকোনো ব্যক্তিৰ বাবে বিপদজনক প্ৰমাণিত হ’ব পাৰে।\nকিন্তু, ইয়াৰ স্বত্বেও, এই5টা পদক্ষেপ গ্ৰহণ কৰি হাৰ্ট এটেক (heart attack)ৰ পৰা নিজকে সুৰক্ষিত কৰিব পৰা যায়:\nব্যায়াম – হাৰ্ট এটেক (heart attack) প্ৰতিৰোধ কৰাত যোগ, ব্যায়াম কৰি থকাটো এক ভাল বিকল্প হ’ব পাৰে। ই শৰীৰৰ পেশী শক্তিশালী কৰাত আৰু ৰোগ প্ৰতিৰোধ শক্তি উন্নত কৰাত সহায় কৰিব পাৰে।\nএক স্বাস্থ্যকৰ আহাৰ গ্ৰহণ কৰা – এয়া বিশ্বাস কৰা হয় যে আমাৰ আহাৰে আমাৰ শৰীৰত প্ৰত্যক্ষ প্ৰভাৱ পেলায়। এয়া হাৰ্ট এটেক (heart attack)ৰ ক্ষেত্ৰতো প্ৰযোজ্য।\nসেয়েহে, যদি এজন ব্যক্তিয়ে হাৰ্ট এটেক (heart attack)ৰ পৰা নিজকে সুৰক্ষিত কৰিব বিচাৰে, তেন্তে তেওঁ কেৱল তেওঁৰ আহাৰৰ প্ৰতি বিশেষ মনোযোগ দিব লাগে।\nতেওঁৰ আহাৰত কম কলেষ্টেৰলযুক্ত খাদ্য, তেলবিহীন খাদ্য, সেউজীয়া পাচলি আৰু ফল আদি অন্তৰ্ভুক্ত থাকিব লাগে।\nধূমপান কৰা বা সুৰা সেৱন পৰিত্যাগ কৰা – যিসকলে সুৰা পান কৰে বা সেৱন কৰে তেওঁলোকৰ হাৰ্ট এটেক (heart attack) হোৱাৰ সম্ভাৱনা অধিক।\nসেয়েহে, তেওঁলোকে এই নিচাযুক্ত দ্ৰব্যবোৰ পৰিহাৰ কৰিব লাগে যাতে তেওঁলোকৰ জীৱন বিপদাপন্ন নহয় আৰু তেওঁলোকে সুখী জীৱন যাপন কৰিব পাৰে।\nসন্তুলিত ওজন বজাই ৰখা- যিসকল লোকৰ ওজন অধিক, তেওঁলোকৰ ডায়েবেটিচ, ৰক্তচাপ, হৃদৰোগ আদিৰ দৰে বহুতো ৰোগ হোৱাৰ সম্ভাৱনা অধিক।\nসেয়েহে, সকলো লোকে তেওঁলোকৰ ওজনৰ বিশেষ যত্ন লোৱা উচিত আৰু যিকোনো পৰিস্থিতিতে ওজন বৃদ্ধি হোৱা প্ৰতিহত কৰা উচিত।\nস্বাস্থ্য পৰীক্ষা – এইটো আটাইতকৈ গুৰুত্বপূৰ্ণ কাৰ্য যাক সকলোৱে অনুসৰণ কৰা উচিত।\nযদি আমি সময়ে সময়ে আমি স্বাস্থ্য পৰীক্ষা কৰোঁ, ই আমাক স্বাস্থ্যৱান ৰখাত সহায় কৰে।\nহাৰ্ট এটেক (heart attack) বা অন্য হৃদযন্ত্ৰৰ ৰোগৰ সন্দৰ্ভত, ইয়াক প্ৰতিৰোধ কৰিবলৈ সময়ে সময়ে স্বাস্থ্য পৰীক্ষা কৰা উচিত যাতে তেওঁ জানে যে তেওঁৰ কোনো ৰোগ হোৱা নাই বা হলেও আৰম্ভণিতে ইয়াৰ উপযুক্ত চিকিৎসা তেওঁ গ্ৰহন কৰিবলৈ সক্ষম হয়।\nআগৰ সময়ত, এনে বহুতো ৰোগ আছিল যাৰ চিকিৎসা কৰিব পৰা নাছিল আৰু বহুলোকৰ মৃত্যু হৈছিল। কিন্তু, এতিয়া সময় যথেষ্ট পৰিৱৰ্তন হৈছে আৰু বেছিভাগ ৰোগৰ চিকিৎসা কৰা সম্ভৱ।\nযেতিয়া হাৰ্ট এটেক (heart attack)ৰ কথা আহে, অলপ যত্ন লৈ ইয়াক আৰোগ্য কৰিব পাৰি।\nসেয়েহে, আমি আশা কৰোঁ যে এই প্ৰবন্ধটো আপোনাৰ বাবে উপকাৰী হব আৰু এই প্ৰবন্ধত দিয়া তথ্যৰ ওপৰত আধাৰিত কৰি আপুনি নিজকে আৰু আপোনাৰ প্ৰিয়জনক সুৰক্ষা দিবলৈ সক্ষম হ’ব।\nমেক্স চুপাৰস্পেচিয়েলিটি হস্পিতাল, দিল্লী\nDr Viveka Kumar,\n← চৰিয়াচিচৰ কাৰন, লক্ষণ আৰু প্ৰতিকাৰ- Psoriasis causes, symptoms and prevention in assamese\nতুলসী গছৰ উপকাৰিতা- কেতিয়া খাব? কেনেদৰে খাব? – Tulsi leaves benefits, tulsi uses-in assamese →


সুন্দৰী কেপ্তেইন মণিকা খান্না, কেনেকৈ প্ৰাণৰক্ষা কৰিলে ১৮৫ যাত্ৰীৰ? চাওক ভিডিঅ’… | Asom Live 24\nসুন্দৰী কেপ্তেইন মণিকা খান্না, কেনেকৈ প্ৰাণৰক্ষা কৰিলে ১৮৫ যাত্ৰীৰ? চাওক ভিডিঅ’…\nনাম মণিকা খান্না৷ স্পাইজেটৰ এগৰাকী কেপ্তেইন৷ এই বিমান পাইলটগৰাকী যেনেদৰে সুন্দৰী ঠিক তেনেদৰে অতি প্ৰত্যুৎপন্নমতি আৰু সপ্ৰতীভ৷ তেওঁৰ প্ৰত্যুৎপন্নমতিতাৰ বাবেই স্পাইজেটৰ ১৮৫ গৰাকীকৈ যাত্ৰী প্ৰাণৰক্ষা পৰে৷ দেশৰ এটা ভয়াৱহ বিমান দুৰ্ঘটনাক ৰক্ষা কৰে এই মণিকা খান্নাই৷\nঘটনাৰ বিৱৰণীৰ মতে যোৱা দেওবাৰে মণিকা খান্নাই বিহাৰৰ পাটনা বিমানবন্দৰত স্পাইচজেটৰ বিমান এছ জি-৭২৩ জৰুৰী অৱতৰণ কৰে। বিমানখনত আছিল ১৮৫ গৰাকী যাত্ৰী। উৰণৰ ঠিক পিছতেই বিমানখনৰ বাওঁফালৰ ইঞ্জিনত জুই জ্বলিবলৈ আৰম্ভ কৰে৷ ইঞ্জিনটোত অগ্নিকাণ্ডৰ সূত্ৰপাত হোৱাৰ পিছতে অতি প্ৰত্যুৎপন্নমতিতাৰে কেপ্তেইন মণিকা খান্নাই জৰুৰীভাৱে পাটনাৰ বিমানবন্দৰত জৰুৰীকালীন অৱতৰণ কৰায়৷\nঅৱতৰণ কৰাৰ পিছতে বিমানখনৰ সকলো যাত্ৰীকে নিৰাপদে নমোৱা হয় আৰু কোনো লোকৰ মৃত্যু হোৱা নাই বুলি বিভাগীয় বিষয়াসকলে প্ৰকাশ কৰিছে। ঘটনা সন্দৰ্ভত পাটনা জিলা প্ৰশাসন আৰু বিমানবন্দৰৰ বিষয়াসকলে প্ৰদান কৰা বিবৃতিত এই কথা উল্লেখ কৰা হৈছে।\nস্থানীয় লোকে শ্বুট কৰা এটা ভিডিঅ’ত বাওঁফালৰ ইঞ্জিনৰ পৰা এটা জুইৰ শিখা নিৰ্গত হোৱা স্পষ্টভাৱে দেখা গৈছে। অতি প্ৰত্যুৎপন্নমতিতাৰে বিমানখন অৱতৰণ কৰি ১৮৫ গৰাকী যাত্ৰীৰ জীৱন ৰক্ষা কৰাৰ বাবে মণিকা খান্নাক সকলোৱে চেল্যুট জনাইছে৷\nউল্লেখ্য যে উক্ত বিমানখনৰ কমাণ্ড আছিল কেপ্তেইন মণিকা খান্না। বিমানখনৰ পাইলট-ইন-কমাণ্ড (পিআইচি) কেপ্তেইন মনিকা খান্নাই কোনো আতংকিত নোহোৱাকৈ ক্ষতিগ্ৰস্ত ইঞ্জিনটো বন্ধ কৰি জৰুৰীকালীন অৱতৰণ কৰে।\nস্পাইচজেটৰ বিমান পৰিচালনাৰ মুৰব্বী গুৰচৰণ আৰোৰাৰ উদ্ধৃতিৰে বাতৰি সংস্থা এএনআইয়ে প্ৰকাশ কৰা অনুসৰি এই কাণ্ডৰ সময়ত কেপ্তেইন মণিকা খান্না আৰু প্ৰথম বিষয়া বলপ্ৰীত সিং ভাটিয়াই নিজৰ বিশেষ দক্ষতাৰে ১৮৫ গৰাকী যাত্ৰীৰ প্ৰাণ ৰক্ষা কৰে৷\nকেপ্তেইন মণিকা খান্না কোন?\nমণিকা খান্না স্পাইচজেট লিমিটেডৰ এগৰাকী উচ্চ যোগ্যতাসম্পন্ন পাইলট। তেওঁৰ ইনষ্টাগ্ৰাম প্ৰফাইল অনুসৰি তেওঁ ভ্ৰমণ কৰি ভাল পায় আৰু ফেশ্বনৰ প্ৰতি তেওঁৰ তীব্ৰ আগ্ৰহ আছে।\nদেওবাৰে স্পাইচজেট বয়িং ৭৩৭ বিমানৰ ইঞ্জিনত জুই লাগি যোৱাৰ লগে লগে কেপ্তেইন মণিকা খান্নাই ক্ষতিগ্ৰস্ত ইঞ্জিনটো বন্ধ কৰি দিয়ে।\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamSpiceJet Pilots


মন্ত্ৰিত্বৰ লালসাত নিৰ্বাপিত অতুলৰ বিদ্ৰোহ অগনি?\nপ্ৰতিক্ৰিয়া প্ৰকাশ নকৰাৰ কাৰণ আছে, চাই আছো মই: অতুল বৰা\nগুৱাহাটী , January 12, 2019 9:50 pm\nমন্ত্ৰিত্বৰ লালসাই নুমুৱালে নেকি অতুল বৰাৰ বিদ্ৰোহৰ জুই? নিজ চৰকাৰে নাগৰিকত্ব বিধেয়কৰ সমৰ্থনত বিজেপি থাকিলেও বিধেয়কখনৰ বিৰুদ্ধে অকলে অতদিনে প্ৰতিবাদ কৰি আহিছিল দিচপুৰ সমষ্টিৰ বিধায়ক অতুল বৰাই।\nনাগৰিকত্ব সংশোধনী বিধেয়কৰ বাতিল নহ’লে আত্মহত্যাৰ দৰে চৰম পথ বাচি লোৱাৰ কথা সংবাদমেলযোগে ঘোষণা কৰিছিল বিজেপিৰ এইগৰাকী বিধায়কে। আনকি মুখ্য মন্ত্ৰীলৈ বিধেয়কখন বাতিলৰ দাবীত মুকলি চিঠি লিখিছিল দিচপুৰ সমষ্টিৰ বিধায়ক বৰাই।\n“অসমৰ মানুহ, মোৰ বিবেক আৰু জাতীয় চেতনাই যেতিয়া ক’ব তই নালাগে থাকিব এইখন পৃথিৱীত, তই আত্মহত্যা কৰ, মই তেনে কৰিবলৈও প্ৰস্তুত। বিধেয়কখন গৃহীত হ’লে অসমৰ মানুহে বিবেক তথা জাতীয় চেতনাই মোক নিশ্চয় আত্মহত্যা কৰিবলৈ ক’ব।” বিগত বৰ্ষৰ ৫ অক্তোবৰত সংবাদমেলত এই মন্তব্য আছিল দিচপুৰ সমষ্টিৰ ‘বিদ্ৰোহী’ বিধায়কগৰাকীৰ।\nপ্ৰশ্ন হয়, হঠাৎ বিধেয়কখনৰ বিৰুদ্ধে নীৰৱ হৈ ৰ’ল কিয় দিচপুৰ সমষ্টিৰ বিধায়কগৰাকী? লোকসভাত বিধেয়ক গৃহীত হোৱাৰ ১০০ ঘন্টাৰ পাছতো তেওঁ নিশ্চুপ ভূমিকা লৈছে? যোৱা ৩০ ডিচেম্বৰৰ দিনা সোণোৱালক বিধেয়কৰ সন্দৰ্ভত মৌন নহয়, স্পষ্ট সমৰ্থক বুলি কটাক্ষ কৰা অতুল বৰাই বৰ্তমান পৰিস্থিতিত কোনো প্ৰতিক্ৰিয়া প্ৰকাশ নকৰো বুলিহে নৰ্থ ইষ্ট নাও-ৰ সৈতে হোৱা কথা-বতৰাত সদৰী কৰে।\n‘মই প্ৰতিক্ৰিয়া ক’তো দিয়া নাই, এতিয়াও নিদিওঁ, যেতিয়া সময় আহিব তেতিয়া প্ৰতিক্ৰিয়া দিম।‘ আমাৰ সাংবাদিকৰ আগত এইদৰে বিধায়কজনে কয়।\nইপিনে, নাগৰিকত্ব সংশোধনী বিধেয়কৰ বিৰোধিতা কৰি বিজেপিৰ ৰাজ্যিক মুখপাত্ৰ মেহদী আলম বৰা, শোণিতপুৰ জিলা বিজেপিৰ প্ৰাক্তন উপ-সভাপতি অনুপম বৰুৱা আৰু চন্দ্ৰকান্ত দাসে ইতিমধ্যে বিজেপিৰ পৰা পদত্যাগ কৰে। লগতে বৰপেটা জিলাতো শেহতীয়াকৈ বিধেয়কখন লোকসভাত গৃহীত হোৱাৰ পাছতেই শুকুৰবাৰে বৰপেটাৰ দুগৰাকী জ্যেষ্ঠ বিজেপি কৰ্মী তথা জ্যেষ্ঠ অধিবক্তা ক্ৰমে হৰেকৃষ্ণ দাস আৰু কুঞ্জবিহাৰী দাসে বিজেপি দলৰ সাধাৰণ সদস্য পদৰ পৰা পদত্যাগ কৰে।\nবিজেপিৰ পৰা ইজনৰ পাছত আন এজনে পদত্যাগ কৰাৰ পাছত ৰাজ্যিক বিজেপিত এতিয়া খহনীয়াৰ সৃষ্টি হৈছে যদিও ‘সকলো পৰিস্থিতি নিৰীক্ষণ কৰি আছো’ বুলিহে বিধায়ক অতুল বৰাই।\n‘প্ৰতিক্ৰিয়া প্ৰকাশ নকৰাৰ কাৰণ আছে। মই গোটেই বিষয়টো চাই আছো।‘ আমাৰ সাংবাদিকৰ আগত এই প্ৰতিক্ৰিয়া অতুল বৰাৰ।\nতাৎপৰ্য্যপূৰ্ণভাৱে পূৰ্বে বিৰোধিতা কৰাৰ বাবে এতিয়া কিয় বিৰোধিতা কৰিব লাগে বুলিও অতুল বৰাই মন্তব্য কৰে।\n‘মই বিধেয়কখনৰ প্ৰথমে বিৰোধিতা কৰিছিলো, পিছত কিয় ক’ব লাগে?’ সাংবাদিকক ওলোটাই প্ৰশ্ন বিধায়ক বৰাৰ।\nপ্ৰসংগক্ৰমে উল্লেখ কৰিব পাৰি যে, অসম গণ পৰিষদে মিত্ৰতা ভংগ কৰাৰ পাছত খালী হৈ আছে মন্ত্ৰীসভাৰ তিনিটাকৈ পদ। খালী হৈ থকা তিনিটা মন্ত্ৰী পদৰ বাবে আশাত আছে বহু বিজেপি-বিপিএফ বিধায়ক।\nমন্ত্ৰিত্বৰ আশাত মহীয়ান হৈ পৰা বাবেই বিজেপিৰ বিধায়কগৰাকীৰ মুখৰ মাত হৰিল বুলিও সচেতন মহলত প্ৰশ্ন উঠিছে।\nঅগপ চৰকাৰৰ প্ৰাক্তন মন্ত্ৰী তথা ২০১৬ চনৰে পৰাই দিচপুৰ সমষ্টিৰ পৰা বিধায়ক হৈ থকা বৰাই আজি পৰ্য্যন্ত মন্ত্ৰিত্ব নাপালে অতুল বৰাই। দুবাৰকৈ ৰদ বদল হ’ল যদিও মন্ত্ৰীৰ বাছনিত বৰাৰ নামটো এবাৰলৈও নাহিল। বিজেপিৰ শীৰ্ষ নেতৃত্বৰ দিচপুৰৰ বিধায়কগৰাকীলৈ দৃষ্টি পৰা নাই। সোণোৱাল চৰকাৰৰ মন্ত্ৰিত্ব লাভ কৰাৰ শেষ আশা বৰ্তমানো পুহি ৰাখিছে দিচপুৰৰ বিধায়ক অতুল বৰাই। গতিকে এই সুযোগ কেতিয়াও হেৰুৱাব নোখোজে বিধায়কগৰাকীয়ে।\nইপিনে, নৰ্থ ইষ্ট নাও-ৰ সৈতে হোৱা কথা-বতৰাত বিধায়কজনক মন্ত্ৰিত্বৰ আকাংক্ষাত নাথাকি পূৰ্বৰ স্থিতিত অটল থাকিবলৈ আহ্বান জনায় কামৰূপ মহানগৰ জিলা ছাত্ৰ সন্থাৰ সাধাৰণ সম্পাদক দিব্যজ্যোতি মেধিয়ে।\n‘জাতিৰ সংকটৰ সময়ত বিজেপি দলৰ বিধায়কজনে বিধেয়কখনৰ বিৰুদ্ধে নেতৃত্ব লোৱা প্ৰয়োজন। জাতীয়তাবাদী শিবিৰৰ পৰা বিজেপিলৈ যোৱা বিধায়কজনে বিধেয়কৰ বিৰুদ্ধে আন্দোলন কৰাত হাত উজান দিয়া উচিত। পূৰ্বতে বিধেয়কখনৰ বিৰোধিতা কৰা বৰাই যদি মন্ত্ৰিত্বৰ দৰে উচ্চাকাংক্ষা কৰি থাকে, তেন্তে তেওঁক সময়ে ক্ষমা নকৰিব, জাতীয়তাবাদী শিবিৰৰ ৰাইজে ক্ষমা নকৰিব।‘ এইদৰে কয় মেধিয়ে।\nপ্ৰশ্ন হৈছে, বৃহত্তৰ অসমীয়া জাতিটোৰ অস্তিত্বৰ সংকটৰ সময়ত মন্ত্ৰিত্ব লাভৰ উচ্চ আকাংক্ষা লৈ বিজেপি দলতে থাকিব নে বিজেপি দলটো ত্যাগ কৰি বিধেয়ক বিৰোধী আন্দোলনত সৰৱ ভূমিকা ল’ব বিধায়কজনে?


উপ-ডমেইন - অসমীয়া ৱিকিপিডিয়া\nডমেইন নেম চিষ্টেম (Domain Name System চমুকৈ DNS) অনুক্ৰমত, এটা উপ-ডমেইন (ইংৰাজী: Subdomain) হৈছে এটা ডমেইন যি আন এটা (মুখ্য) ডমেইনৰ এটা অংশ। উদাহৰণ স্বৰূপে, যদি এটা অনলাইন দোকানে তেওঁলোকৰ ৱেবছাইটৰ অংশ হিচাপে example.com ৰ পৰা ডমেইন লয় তেন্তে তেওঁলোকে উপ-ডমেইন ব্যৱহাৰ কৰিব shop.example.com।\nসম্পূৰ্ণভাৱে অৰ্হতাসম্পন্ন ডমেইন নাম এটা একাধিক অংশৰে গঠিত। উদাহৰণ স্বৰূপে, অসমীয়া ৱিকিপিডিয়াৰ ডমেইন: as.wikipedia.org\nas এটা উপ-ডমেইন। যদিও wikipedia.org সাধাৰণতে ডমেইন নাম বুলি গণ্য কৰা হয়, ৱিকিপিডিয়া দৰাচলতে org নামৰ শীৰ্ষ স্তৰৰ ডমেইন (top level domain চমুকৈ TLD) এটাৰ উপ-ডমেইন।\nডমেইন নাম প্ৰণালী (DNS) ত এটা ট্ৰি গঠন বা অনুক্ৰম আছে, যাৰ ভিতৰত আছে ট্ৰিৰ নোডসমূহৰ ডমেইন নাম। এটা উপ-ডমেইন হৈছে এটা ডমেইন যি এটা ডাঙৰ ডমেইনৰ অংশ। প্ৰতিটো লেবেলত ১ৰ পৰা ৬৩ অক্টেট থাকিব পাৰে। সম্পূৰ্ণ ডমেইন নামটো ইয়াৰ পাঠমূলক প্ৰতিনিধিত্বত মুঠ 253 ASCII আখৰৰ দৈৰ্ঘ্য অতিক্ৰম নকৰিবও পাৰে। বেছিভাগ ডমেইন ৰেজিষ্ট্ৰিসমূহে কেৱল দুই-স্তৰৰ ডমেইন নাম আবণ্টন কৰে। হোষ্টিং সেৱাসমূহে সাধাৰণতে সেই মাষ্টাৰ ডমেইনৰ ভিতৰত উপ-ডমেইনসমূহ সমাধান কৰিবলৈ DNS চাৰ্ভাৰ প্ৰদান কৰে।\nএই পৰিপ্ৰেক্ষতিত উপডমেইনসমূহ পেৰেণ্ট ডমেইনৰ সৈতে সম্পৰ্কিত DNS অঞ্চল ফাইল সম্পাদনা কৰি সংজ্ঞায়িত কৰা হয়। অৱশ্যে, ঠিকনা ৰেকৰ্ড A (হোষ্ট) আৰু আন বিভিন্ন প্ৰকাৰৰ অঞ্চল ৰেকৰ্ডলৈ মেপ কৰোঁতে "উপ-ডমেইন" শব্দটোৰ ব্যৱহাৰক লৈ চলি আছে যি যিকোনো ৰাজহুৱা IP ঠিকনা গন্তব্য আৰু যিকোনো প্ৰকাৰৰ চাৰ্ভাৰলৈ মেপ কৰিব পাৰে। নেটৱৰ্ক অপাৰেচন দলে জোৰ দিয়ে যে অঞ্চল এনএছ (Name server চমুকৈ NS) ৰেকৰ্ড আৰু তাৰ বাহিৰে আন যিকোনো চাৰ্ভাৰ-গন্তব্যই প্ৰদান কৰা মেপিংৰ বাহিৰে আন যিকোনো মেপিং চাবলৈ "উপ-ডমেইন" শব্দটো ব্যৱহাৰ কৰা অনুচিত।\nRFC 1034-ৰ মতে, "এটা ডমেইন হৈছে অন্য ডমেইনৰ এটা উপডমেইন যদি সেই ডমেইনৰ ভিতৰত থাকে। " সেই সংজ্ঞাৰ ওপৰত ভিত্তি কৰি, এটা হোষ্ট এটা উপ-ডমেইন হ'ব নোৱাৰে, কেৱল এটা ডমেইন এটা উপ-ডমেইনহে হ'ব পাৰে। এটা উপ-ডমেইনত এটা SOA (Start of Authority) ৰেকৰ্ডৰ সৈতে এটা পৃথক অঞ্চল ফাইল থাকিব।\nযিকোনো সম্পূৰ্ণ অৰ্হতাসম্পন্ন ডমেইন নাম হোষ্ট বা উপ-ডমেইন হ'ব পাৰে।\n↑ P. Mockapetris (November 1987). "Domain names - concepts and facilities". Internet Engineering Task Force.\n"https://as.wikipedia.org/w/index.php?title=উপ-ডমেইন&oldid=290061"ৰ পৰা অনা হৈছে\nএই পৃষ্ঠাখন ০৮ আগষ্ট, ২০২১ তাৰিখে ১৪:০৯ বজাত অন্তিম সংশোধন কৰা হৈছিল।